ജാഗ്രത: അഗസ്റ്റ വെസ്റ്റ്ലാന്‍ഡ് കുംഭകോണം: ഇറ്റാലിയന് കോടതിയില് സോണിയയുടെ ചിത്രം\nഅഗസ്റ്റ വെസ്റ്റ്ലാന്‍ഡ് കുംഭകോണം: ഇറ്റാലിയന് കോടതിയില് സോണിയയുടെ ചിത്രം\nഅഗസ്റ്റ വെസ്റ്റ്ലാന്‍ഡ് കോഴക്കേസില് വാദം കേള്‍ക്കുന്ന ഇറ്റലിയിലെ മിലാന്‍നഗരത്തിലെ കോടതിയില് കോണ്‍ഗ്രസ് അധ്യക്ഷ സോണിയ ഗാന്ധിയുടെയും പൊളിറ്റിക്കല് സെക്രട്ടറി അഹമ്മദ് പട്ടേലിന്റെയും ഫോട്ടോകള് പ്രോസിക്യൂട്ടര്‍മാര് ഹാജരാക്കി. കുറ്റാരോപിതനായ ഇടനിലക്കാരന് ഗുഡിയോ ഹാഷ്ക്കെയെ വിസ്തരിച്ചപ്പോഴാണ് സോണിയയുടെയും പട്ടേലിന്റെയും ചിത്രങ്ങള് ഉയര്‍ത്തിക്കാട്ടിയത്.\nഇരുവരെയും പരിചയമുണ്ടോയെന്ന് പ്രോസിക്യൂട്ടര്‍മാര് ഹാഷ്ക്കെയോട് ചോദിച്ചു. ചിത്രങ്ങളില് കണ്ട് പരിചയമുണ്ടെന്ന് ഹാഷ്ക്കെ മറുപടി നല്‍കി. വിവിഐപികളുടെ യാത്രകള്‍ക്കായി 12 എഡബ്ല്യു 101 ഹെലികോപ്റ്ററുകള് ഇറ്റാലിയന്-ബ്രിട്ടീഷ് കമ്പനിയായ അഗസ്റ്റവെസ്റ്റ്ലാന്‍ഡില്‍നിന്ന് വാങ്ങുന്നതിന് 2010ഫെബ്രുവരിയില് യുപിഎ സര്‍ക്കാര് കരാറില് ഒപ്പിട്ടിരുന്നു. വ്യോമസേനയ്ക്ക് വേണ്ടിയാണ് ഹെലികോപ്റ്ററുകള് വാങ്ങിയത് എന്നതിനാല് പ്രതിരോധമന്ത്രി എ കെ ആന്റണിയാണ് കരാറിന് അനുമതി നല്‍കിയത്. ഇന്ത്യയിലെ ഉന്നതരാഷ്ട്രീയ നേതാക്കള്‍ക്കും വ്യോമസേനയിലെ ഉന്നതര്‍ക്കും മുതിര്‍ന്ന ഉദ്യോഗസ്ഥര്‍ക്കും കോടികള് കോഴ നല്‍കിയാണ് കരാര് നേടിയതെന്ന് പിന്നീട് വെളിപ്പെട്ടു.\nഅഗസ്റ്റയുടെ മാതൃകമ്പനിയായ ഫിന്‍മെക്കാനിക്കയുടെ സിഇഒ ഗിസപ്പെ ഒര്‍സി കോഴപ്പണം നല്‍കിയതിന് ഇറ്റലിയില് അറസ്റ്റിലായതോടെയാണ് ഇടപാടുകള് പുറത്തുവന്നത്. മുന് വ്യോമസേനാ മേധാവി എസ് പി ത്യാഗി ഉള്‍പ്പെടെ പല ഉന്നതരും കോഴപ്പണം വാങ്ങിയതായാണ് തുടക്കത്തില് വെളിപ്പെട്ടത്. സോണിയ ഗാന്ധിയുടെ പേരും തുടക്കം മുതല് ഉയര്‍ന്നിരുന്നു. ഇറ്റാലിയന് പ്രോസിക്യൂട്ടര്‍മാര് കഴിഞ്ഞദിവസം കോടതിയില് ഹാജരാക്കിയ നിര്‍ണായക രേഖയില് സോണിയയുടെയും പ്രധാനമന്ത്രി മന്‍മോഹന്‍സിങ്ങിന്റെയും അഹമ്മദ് പട്ടേലിന്റെയുമെല്ലാം പേരു കടന്നുവന്നു.\nഇടനിലക്കാരനായിരുന്ന ബ്രിട്ടീഷ് കണ്‍സള്‍ട്ടന്റ് ക്രിസ്ത്യന് മൈക്കല് അഗസ്റ്റ കമ്പനിയുടെ ഇന്ത്യന് മേധാവി പീറ്റര് ഹുലെറ്റിന് അയച്ച കത്തിലാണ് സോണിയയുടെയും വിശ്വസ്തരുടെയും പേരുള്ളത്. കരാര് നേടണമെങ്കില് പ്രധാനമന്ത്രി മന്‍മോഹന്‍സിങ്ങും അഹമ്മദ് പട്ടേലും ഉള്‍പ്പെടെ സോണിയയുടെ വിശ്വസ്തരെ പാട്ടിലാക്കാനാണ് കത്തിലെ നിര്‍ദേശം. കോഴപ്പണം എങ്ങനെ വിതരണം ചെയ്യണമെന്നും കത്തില് പറയുന്നു. എ പി എന്ന ഇനീഷ്യല് നല്‍കിയശേഷം 30ലക്ഷം യൂറോ (ഏകദേശം 24 കോടി രൂപ) നല്‍കാന് നിര്‍ദേശിക്കുന്നു. എ പി എന്ന ചുരുക്കപ്പേരിന്റെ ഉടമ കോണ്‍ഗ്രസ് അധ്യക്ഷയുടെ പൊളിറ്റിക്കല് സെക്രട്ടറി അഹമ്മദ് പട്ടേലാണെന്ന് പ്രോസിക്യൂട്ടര്‍മാര് വാദിച്ചു.\nസ്വിസ് ഇടനിലക്കാരന് ഗുഡിയോ ഹാഷ്ക്കെയുടെ വസതിയില് നടത്തിയ റെയ്ഡിലാണ് ക്രിസ്ത്യന് മൈക്കലിന്റെ കത്തും മറ്റും അന്വേഷണ ഉദ്യോഗസ്ഥര് പിടിച്ചെടുത്തത്. കോഴപ്പണം കൈപ്പറ്റിയവരെ കണ്ടെത്തുന്നതിനാണ് സോണിയയുടെയും അഹമ്മദ് പട്ടേലിന്റെയും ഫോട്ടോ പ്രോസിക്യൂട്ടര്‍മാര് ഗുഡിയോ ഹാഷ്ക്കെയെ കാണിച്ചത്. വരുംദിവസങ്ങളില് കൂടുതല് രേഖകള് പ്രോസിക്യൂട്ടര്‍മാര് പുറത്തുവിട്ടേക്കും. സോണിയയുടെയും മറ്റും പേര് പരാമര്‍ശിക്കുന്ന ക്രിസ്ത്യന് മൈക്കല് അയച്ച കത്തിനെക്കുറിച്ച് സിബിഐ അന്വേഷണം ആരംഭിച്ചു.


കൊടകര | Desavartha\nTag Archives: കൊടകര\nമന്നത്ത് പത്മനാഭന്റെ സമാധിദിനം ആചരിച്ചു\nകൊടകര : കാവില് എന്.എസ്.എസ്. കരയോഗത്തിന്റെ നേതൃത്വത്തില് മന്നത്ത് പത്മനാഭന്റെ സമാധിദിനം ആചരിച്ചു. കരയോഗഹാളില് പ്രാര്‍ത്ഥന, പുഷ്പാര്‍ച്ചന എന്നിവ നടത്തി. ശേഷം പ്രസിഡന്റ് ടി. ശിവന് പ്രതിജ്ഞ ചൊല്ലിക്കൊടുത്തു. സെക്രട്ടറി രാമചന്ദ്രന്, വേണുഗോപാല്, ശ്രീകുമാര്, ഉണ്ണി പോറോത്ത്, ദിവാകരന്, സന്തോഷ് പൊന്നേത്ത്, കെ.കെ. പിള്ള, ഉഷ ശിവന്, ഗീത രാജന്, വിജി ശ്രീകുമാര്, വിജയലക്ഷ്മി, ശ്രീവിദ്യ, രുഗ്മിണി എന്നിവര് നേതൃത്വം നല്‍കി. സുഹൃത്തുക്കളുമായി പങ്കുവെക്കാം...\tRead More »\nദേശീയ ഗെയിംസില് മെഡല് നേടിയ നിജിയെ ആദരിച്ചു\nകൊടകര : ദേശീയ ഗെയിംസില് ഖൊ-ഖൊയില് വെള്ളിത്തിളക്കത്തിലെത്തിയ കേരള ടീമിലെ ആംഗവും കൊടകര സരസ്വതി വിദ്യാനികേതന് സെന്‍ട്രല് സ്‌കൂളിലെ കായികാധ്യാപികയുമായ നിജിയെ കൊടകര വിവേകാനന്ദ ട്രസ്റ്റ് ആദരിച്ചു. ട്രസ്റ്റ് രക്ഷാധികാരി പി എസ് ശ്രീരാമന് ഉപഹാരസമര്‍പ്പണം നടത്തി. ട്രസ്റ്റ് സെക്രട്ടറി ടി സി സേതുമാധവന്, മാനേജര് എസ് പ്രബോധ്കുമാര് എന്നിവര് സംസാരിച്ചു. വേദിയില് രക്ഷാധികാരി പി എസ് ശ്രീരാമന്, ടി. എം കൃഷ്ണന്‍കുട്ടി, കെ ആര് ദിനേശന്, ആര് വി ശേഖര്‍സ്വാമി, ഇ. കെ സുരേഷ്ബാബു, കെ. വിജയന്, സീമാ ജി. മേനോന്, നിയുക്ത ...\tRead More »\nകൊടകര : ”വിദ്യാലയം സമൂഹനന്മക്ക്” എന്ന മുദ്രാവാക്യത്തെ അന്വര്‍ത്ഥമാക്കാന് തീരുമാനിച്ചിരിക്കുകയാണ് എ.എല്.പി.എസ്. ആലത്തൂര് വിദ്യാലയം. ഇന്ന് നാടിനെ കാര്‍ന്നുതിന്നുന്ന വിഷം മുക്കിയ പച്ചക്കറികള്‍ക്കെതിരെ കേവലം വാക്കുകള് കൊണ്ടുള്ള ബോധവത്ക്കരണ പ്രവര്‍ത്തനങ്ങള്‍ക്കപ്പുറം നാട്ടിലേക്ക് ഇറങ്ങിച്ചെല്ലുകയാണ് കുട്ടികള്. വിദ്യാലയത്തിലെ കാര്‍ഷിക ക്ലബ്ബിന്റെ നേതൃത്വത്തില് മൂന്നാഴ്ച മുന്‍പുതന്നെ ഇതിനുള്ള പ്രവര്‍ത്തനങ്ങള് ആരംഭിച്ചിരുന്നു. വിദ്യാലയത്തില് തന്നെ ധാരാളം കൃഷിചെയ്ത ”ചതുരപയറി”ന്റെ വിത്തുകള് ശേഖരിച്ച് ഒഴിഞ്ഞ ചായഗ്ലാസ്സുകളില് മണ്ണിട്ട് മുളപ്പിച്ച് തൈകള് ആകുന്നതുവരെ കുട്ടികള് പരിപാലിച്ചു. കഴിഞ്ഞ രണ്ട് ദിവസത്തിനുള്ളില് അധ്യാപകരുടെ നേതൃത്വത്തില് കുട്ടികള്4ഗ്രൂപ്പുകളായി തിരിഞ്ഞ് വീടുകളില് നേരിട്ട് ...\tRead More »\nവാഹനാപകടത്തില് യുവതി മരിച്ചു\nകൊടകര : അങ്കമാലി മഞ്ഞപ്രയിലുണ്ടായ വാഹനാപകടത്തില് നാലുമാസം മുമ്പ് വിവാഹിതയായ യുവതി മരിച്ചു. കൊടകര പൊന്നേങ്കണ്ടത്ത് നന്ദകുമാറിന്റെ മകളും ഹരിപ്പാട് കോട്ടശ്ശേരി അര്‍ജുന്റെ ഭാര്യയുമായ ആശ (24) ആണ് മരിച്ചത്. ഞായറാഴ്ച രാവിലെയായിരുന്നു അപകടം. സുഹൃത്തിന്റെ വിവാഹത്തില് പങ്കെടുക്കാനായി പോകുന്നതിനിടെ നിയന്ത്രണം വിട്ട കാര് മറിഞ്ഞായിരുന്നു അപകടം. നന്ദകുമാറിനും ഭാര്യ സതിയ്ക്കും കാര്യമായി പരിക്കേറ്റു. ഇവരെ അങ്കമാലി ലിററില്‍ഫഌര് ആശുപത്രിയില് പ്രവേശിപ്പിച്ചു. സെപ്തംബര് 10 നായിരുന്നു ആശയുടെ വിവാഹം. സംസ്‌കാരം നടത്തി\tRead More »\nകൊടകരയില് വിസ്മയ ഫെസ്റ്റിന് തുടക്കമായി\nകൊടകര : കൊടകര സെന്റ് ജോസഫ് ദേവാലയത്തിലെ വിശുദ്ധ സെബസ്താനോസിന്റെ അമ്പുതിരുനാളിന്റെ ഭാഗമായി കൊടകര കെ.സി.വൈ.എം. ഒരുക്കിയ വിസ്മയ ഫെസ്റ്റിന് തുടക്കമായി. കൊടകര സെന്റ് ഡോണ്‍ബോസ്‌കോ സ്‌കൂളിന്റെ സമീപത്ത് പ്രത്യേകം സജ്ജമാക്കിയ മൈതാനത്താണ് വിസ്മയഫെസ്റ്റിന്റെ വേദി. കൊടകര ദേവാലയത്തിലെ അമ്പ് തിരുനാളിന് എത്തിച്ചേരുന്നവര്‍ക്ക് വിശുദ്ധന്റെ അനുഗ്രഹം തേടുന്നതോടൊപ്പം വിസ്മയ ഫെസ്റ്റില് ഒരുക്കിയ വിസ്മയങ്ങള് കാണുന്നതിനും ആസ്വദിക്കുന്നതിനുമുള്ള വേദിയാണിത്. ബുള്ളറ്റ് സോംമ്പീസിന്റെ ബൈക്ക് സ്റ്റണ്ടിങ്ങോടുകൂടി ആരംഭിച്ച വിസ്മയ ഫെസ്റ്റ് ബി.ഡി.ദേവസി എം.എല്.എ. ഉദ്ഘാടനം ചെയ്തു. മിസ് കേരള ഗായത്രി ആര്. സുരേഷ് മുഖ്യാതിഥിയായി. കൊടകര ഗ്രാമപഞ്ചായത്ത് ...\tRead More »\nകൊടകരയില് വിസ്മയ ഫെസ്റ്റൊരുക്കി കെ.സി.വൈ.എം.\nകൊടകര : കൊടകര സെന്റ് ജോസഫ് ദേവാലയത്തിലെ വിശുദ്ധ സെബസ്താനോസിന്റെ അമ്പുതിരുനാളിന്റെ ഭാഗമായി കൊടകര കെ.സി.വൈ.എം. വിസ്മയ ഫെസ്റ്റൊരുക്കുന്നു. കൊടകര സെന്റ് ഡോണ്‍ബോസ്‌കോ സ്‌കൂളിന്റെ സമീപത്ത് പ്രത്യേകം സജ്ജമാക്കിയ മൈതാനത്താണ് വിസ്മയഫെസ്റ്റിന് വേദിയൊരുക്കിയിരിക്കുന്നത്. കൊടകര ദേവാലയത്തിലെ അമ്പ് തിരുനാളിന് എത്തിച്ചേരുന്നവര്‍ക്ക് വിശുദ്ധന്റെ അനുഗ്രഹം തേടുന്നതോടൊപ്പം വിസ്മയ ഫെസ്റ്റില് ഒരുക്കിയ വിസ്മയങ്ങള് കാണുന്നതിനും ആസ്വദിക്കുന്നതിനുമുള്ള വേദിയൊരുക്കിയിരിക്കുന്നു. ജീവകാരുണ്യ പ്രവര്‍ത്തനങ്ങള്‍ക്കായി പണം സ്വരൂപിക്കുന്നതിനും വേണ്ടിയാണ് കെ.സി.വൈ.എമ്മിന്റെ നേതൃത്വത്തില് ഈ പരിപാടി സംഘടിപ്പിച്ചിരിക്കുന്നത്. നിരവധി പരിപാടികളാണ് ഇതോടൊപ്പം ഒരുക്കിയിരിക്കുന്നത്. 16ന് വൈകീട്ട് 5ന് ബുള്ളറ്റ് സോംമ്പീസിന്റെ ബൈക്ക് സ്റ്റണ്ടിങ്ങോടുകൂടി ...\tRead More »\nകൊടകര ഫൊറോന പള്ളിയില് അമ്പുതിരുന്നാള്\nകൊടകര : കൊടകര സെന്റ് ജോസഫ്‌സ് ഫൊറോന ദേവാലയത്തിലെ അമ്പുതിരുന്നാള് 17,18,19 തിയ്യതികളില് ആഘോഷിക്കും. ബുധനാഴ്ച രാവിലെ 6.30 ന് നടക്കുന്ന ആഘോഷമായ ദിവ്യബലി, ലദീഞ്ഞ്, നൊവേന തുടര്‍ന്ന് വെരി. റവ. ഫാ. തോമസ് ആലുക്കല് കൊടിയേറ്റം നിര്‍വ്വഹിക്കും. വ്യാഴം, വെള്ളി ദിവസങ്ങളില് രാവിലെ 6.30 ന് ആഘോഷമായ ദിവ്യബലി, ലദീഞ്ഞ്, നൊവേന എന്നിവക്ക് റവ. ഫാ. റോബി താളിപറമ്പില്, റവ. ഫാ. നൗജിന് വിതയത്തില് എന്നിവര് നേതൃത്വം നല്‍കും. ശനിയാഴ്ച രാവിലെ 6.30 ന് റവ. ഫാ. അരുണ് തെക്കിനേത്തിന്റെ കാര്‍മ്മികത്വത്തില് ആഘോഷമായ ...\tRead More »\nകൊടകര ബോയ്‌സ് ഹൈസ്‌കൂളിന് അഭിമാനമായി പോള്‍സണ് മാസ്റ്റര്\nകൊടകര : കൊടകര ഗവ. നാഷണല് ബോയ്‌സ് ഹൈസ്‌കൂള് ഊര്‍ജ്ജതന്ത്ര അധ്യാപകന് സി.സി. പോള്‍സണ് മാസ്റ്റര് ദക്ഷിണേന്ത്യന് ശാസ്ത്രമേളയില് ഇലക്‌ട്രോണിക് വിഭാഗത്തിലെ മികച്ച പഠനോപകരണത്തിനുള്ള സമ്മാനം കരസ്ഥമാക്കി. ഇന്റഗ്രേറ്റഡ് ഇല്ക്ട്രിക് & ഇലക്‌ട്രോണിക്‌സ് സര്‍ക്കീട്ടുകള് എന്ന ഇനമാണ് തെരഞ്ഞെടുക്കപ്പെട്ടത്. മുന് വര്‍ഷങ്ങളിലും അദ്ദേഹം ദക്ഷിണേന്ത്യന് ശാസ്ത്രമേളയില് പങ്കെടുത്ത് സമ്മാനാര്‍ഹനായിട്ടുണ്ട്. പത്താം തവണയായ ഇക്കുറി സ്വന്തം ജില്ലയില് തന്നെ പങ്കെടുത്തത് ഏറെ അഭിമാനകരമായി.\tRead More »\nവിശ്വകര്‍മ്മജ്ജരുടെ പെന്‍ഷന് ഉടന് നടപ്പിലാക്കും ; ഉണ്ണിയാടന്\nഅതിരപ്പിള്ളിയിലെ ജല പ്രവാഹം കാണാന് ജന പ്രവാഹം ; ഗതാഗതക്കുരുക്ക് രൂക്ഷം


ഇടയനും ആടുമായിരുന്നു യൗസേപ്പിതാവ് – Nelson MCBS\n3,621,462 People Visited\nBy Jaison Kunnel MCBS on July 14, 2021 • ( Leaveacomment )\nജോസഫ് ചിന്തകൾ 218\nഒരേ സമയം ഇടയനും ആടുമായിരുന്നു യൗസേപ്പിതാവ്\nദൈവത്തെ ഇസ്രായേലിന്‍റെ ഇടയനായ ദൈവത്തോടുള്ള യാചനയോടെയാണ് എൺപതാം സങ്കീർത്തനം ആരംഭിക്കുന്നത്. ഇസ്രായേല് ജനത്തിന്‍റെ ചരിത്രഘട്ടങ്ങളിലെ പ്രതിസന്ധികളില്‍നിന്നും പ്രശ്നങ്ങളില്‍നിന്നും അവരെ നയിച്ചു പരിപാലിക്കുന്ന ഇടയനായ കര്‍ത്താവിനെയാണ് സങ്കീര്‍ത്തകന്\n(സങ്കീ: 80 : 1)\nപുതിയ നിയമത്തിലെ ജോസഫിനു തന്നെ നയിക്കുന്ന ഇടയനായ ദൈവത്തിൽ ആതിരറ്റ വിശ്വാസവും പ്രതീക്ഷയും ഉണ്ടായിരുന്നു. അതായിരുന്നു ഈശോയുടെ മനുഷ്യവതാര രഹസ്യത്തിൽ പൂർണ്ണമായി സഹകരിക്കുന്നതിലൂടെ അവൻ ചെയ്തത്. ഒരേ സമയം ഇടയനും ആടുമായിരുന്നു യൗസേപ്പിതാവ്. ഇടയൻ്റെ സ്വരം ശ്രവിക്കുന്ന ആടായും ജാഗ്രതയോടെ ഇടയ ധർമ്മം നിറവേറ്റുന്ന ഇടയനായും ആ ജീവിതം ഈ ലോകത്തിൽ വിളങ്ങി ശോഭിച്ചിരുന്നു . ആടുകൾക്ക് യാതൊരു ആപത്തും വരാതെ ജാഗ്രതയോടെ കാവൽ നിൽക്കുന്ന ഇടയൻ്റെ സ്വഭാവസവിശേഷതകളും അനുസരണവും വിധേയത്വവും കാണിക്കുന്ന കുഞ്ഞാടിൻ്റെ രീതികളും യൗസേപ്പിതാവിൽ സമ്പന്നമായിരുന്നു. ദൈവ പിതാവിൻ്റെ സ്വരം ശ്രവിച്ച് അനുഗമിച്ച ആടും, ഉണ്ണീശോയ്ക്കും മാതാവിനും കാവലേകിയ ഇടയനുമായിരുന്നു യൗസേപ്പിതാവ്.\n“എന്റെ ആടുകള്‍എന്റെ സ്വരം ശ്രവിക്കുന്നു. എനിക്ക് അവയെ അറിയാം. അവ എന്നെ അനുഗമിക്കുന്നു.” (യോഹന്നാന് 10 : 27) എന്ന ഈശോയുടെ മൊഴികൾക്കു പിന്നിൽ തൻ്റെ വളർത്തു പിതാവിൻ്റെ ജീവിത ദർശനം തീർച്ചയായും സ്വാധീനിച്ചട്ടുണ്ടാവാം.\nയൗസേപ്പിതാവിനെപ്പോലെ ഇടയൻ്റെയും ആടിൻ്റെയും സ്വഭാവസവിശേഷതകൾ നമുക്കും


ഗോകുലത്തിന് ഇന്ന് സെമി, ചിറ്റഗോംഗ് അബഹാനിയെ നേരിടും - Samanwayam\nHome News Sports ഗോകുലത്തിന് ഇന്ന് സെമി, ചിറ്റഗോംഗ് അബഹാനിയെ നേരിടും\nഗോകുലത്തിന് ഇന്ന് സെമി, ചിറ്റഗോംഗ് അബഹാനിയെ നേരിടും\nബംഗ്‌ളാദേശില് നടക്കുന്ന ഷെയ്ഖ് കമാല് ഇന്റര്‍നാഷണല് ക്‌ളബ് കപ്പ് ഫുട്ബാള് ടൂര്‍ണമെന്റിന്റെ സെമിഫൈനലില് ഗോകുലം കേരള എഫ്.സി ഇന്ന് ചിറ്റഗോംഗ് അബഹാനിയെ നേരിടും.\nഡുറന്‍ഡ് കപ്പ് ജേതാക്കളായ ഗോകുലം എഫ്.സി മിന്നുന്ന രണ്ട് വിജയങ്ങളോടെയാണ് സെമി ഫൈനലില് പ്രവേശിച്ചത്. ആദ്യ മത്സരത്തില് ബംഗ്‌ളാദേശ് പ്രിമിയര് ലീഗ് ചാമ്പ്യന്‍മാരായ ബഷുന്ധര കിംഗിനെയും മൂന്നാം മത്സരത്തില് ഐ ലീഗ് ചാമ്പ്യന്‍മാരായ ചെന്നൈ സിറ്റി എഫ്.സിയെയുമാണ് കീഴടക്കിയത്. രണ്ടുതവണ മലേഷ്യന് പ്രിമിയര്‍ലീഗ് ചാമ്പ്യന്‍മാരായിട്ടുള്ള തെരെന് ഗാനു എഫ്.സിയോട് സമനിലയില് പിരിയുകയും ചെയ്തു.\nPrevious articleവിവാഹം കഴിക്കാന് താല്‍പര്യം പ്രഭാസിനെ ; കാജല് അഗര്‍വാള്\nNext articleകുഴല് കിണറില് വീണ രണ്ടുവയസുകാരന് മരിച്ചു ; ശരീര ഭാഗങ്ങള് അഴുകിയ നിലയില്\nഡൽഹിയിൽ ഭീകരാക്രമണത്തിന് സാധ്യത; തലസ്ഥാന നഗരി...\nഡൽഹിയിൽ ഭീകരാക്രമണം നടക്കാൻ സാധ്യതയെന്ന് റിപ്പോർട്ടുകൾ. ഇതോടെ ഡൽഹി പോലീസ് കനത്ത ജാഗ്രതയിലായി. സുരക്ഷ ഏജൻസികളാണ് വിവരം പങ്കുവെച്ചത്. വിവരം അനുസരിച്ച് നാലോ അഞ്ചോ ഭീകരവാദികൾ ട്രക്കിൽ ഡൽഹിയിലേക്ക് പുറപ്പെട്ടിട്ടുണ്ടെന്ന് സീ ന്യൂസ്...


അധ്യാപകര് ഒരുങ്ങുന്നു; ഓണ്‍ലൈന് ക്ലാസെടുക്കാന് | Online Class| Education| Covid-19| Kite Victers\nMay 25, 2021, 12:36 PM IST\nക്ലാസുകള് എങ്ങനെ വേണമെന്ന നിര്‍ദേശം വിദ്യാഭ്യാസവകുപ്പ് പ്രാഥമികമായി നല്‍കിയിട്ടുണ്ട്. ജൂണ് ഒന്നിന് അധ്യയനവര്‍ഷം തുടങ്ങും. ആദ്യത്തെ 20 ദിവസം പാഠഭാഗങ്ങളിലേക്ക് കടക്കില്ല\nതൃശ്ശൂർ: സംസ്ഥാനത്തെ പൊതുവിദ്യാലയങ്ങളിൽ സ്വന്തം ക്ലാസിലെ കുട്ടികൾക്ക് ഓൺലൈൻ ക്ലാസെടുക്കാനുള്ള ഒരുക്കങ്ങൾ തുടങ്ങി. മുൻവർഷം ഓൺലൈൻ പഠനം വിക്ടേഴ്സ് ചാനലിനെ മാത്രം ആശ്രയിച്ച് നടന്നതിൽ നിന്ന് വ്യത്യസ്തമാണ് ഇത്തവണത്തെ നീക്കം. വിദ്യാഭ്യാസവകുപ്പും അതിനുള്ള നടപടികൾക്ക് ആക്കംകൂട്ടിയിട്ടുണ്ട്.\nമിക്ക സ്കൂളുകളിലും പി.ടി.എ. യോഗങ്ങളും സ്റ്റാഫ് യോഗങ്ങളും ഓൺലൈനിൽ ചേരുന്ന തിരക്കാണിപ്പോൾ. ക്ലാസുകൾ എങ്ങനെ വേണമെന്ന നിർദേശം വിദ്യാഭ്യാസവകുപ്പ് പ്രാഥമികമായി നൽകിയിട്ടുണ്ട്. ജൂൺ ഒന്നിന് അധ്യയനവർഷം തുടങ്ങും. ആദ്യത്തെ 20 ദിവസം പാഠഭാഗങ്ങളിലേക്ക് കടക്കില്ല.\nകുട്ടികളെ പഠനത്തിലേക്ക് നയിക്കാനുള്ള മുന്നൊരുക്ക ക്ലാസുകളാകും ഈ സമയത്ത് ഉണ്ടാവുക. ഡയറ്റുകളാണ് ഇത്തരം ക്ലാസുകളുടെ മൊഡ്യൂളുകൾ തയ്യാറാക്കുക. അതത് ഉപജില്ലാ ഓഫീസുകൾ വഴി സ്കൂളുകളിലെ അധ്യാപകരിലേക്ക് എത്തിക്കും.\nഒരുവർഷമായി പഠനത്തോട് കുട്ടികൾ അകന്നുനിൽക്കുന്ന ശൈലി മാറ്റിയെടുക്കുകയാണ് മുന്നൊരുക്ക ക്ലാസുകളിലൂടെ ഉദ്ദേശിക്കുന്നത്. ഇക്കൊല്ലം ക്ലാസ് ചുമതലയുള്ള അധ്യാപകർ കുട്ടികളെ ഫോൺ ചെയ്യണമെന്ന് നിർദേശം വന്നിട്ടുണ്ട്.അതുപ്രകാരമുള്ള ഫോൺവിളികൾ തുടങ്ങിയിട്ടുണ്ട്.\nകുട്ടിക്ക് ക്ലാസ് കയറ്റം കിട്ടിയ കാര്യം അധ്യാപകർ അറിയിക്കണം. മാനസികമായി ഓൺലൈൻ ക്ലാസുകളോട് പൊരുത്തപ്പെടാൻ കുട്ടികളെ പ്രേരിപ്പിക്കണം.\nഓരോ കുട്ടിയെയും സംബന്ധിച്ച വിശദമായ കുറിപ്പ് അധ്യാപകർ രജിസ്റ്ററിൽ എഴുതി സൂക്ഷിക്കണം. അത് പ്രധാനാധ്യാപകനെ ഏൽപ്പിക്കണം. സമാഹരിച്ച റിപ്പോർട്ട് മേയ് 30-നകം ഡി.ഇ.ഒ.യ്ക്ക് നൽകണം. കുട്ടികളുടെ വിവരങ്ങൾ വിദ്യാഭ്യാസവകുപ്പ് അധികൃതർ ആവശ്യപ്പെടുമ്പോൾ ഹാജരാക്കാൻ പാകത്തിൽ സ്കൂളിലുണ്ടാവണം.\nമുന്നൊരുക്ക ക്ലാസുകൾക്ക് ശേഷം പാഠഭാഗങ്ങൾ പഠിപ്പിക്കണം. കൈറ്റ് തയ്യാറാക്കുന്ന ക്ലാസുകൾ വിക്ടേഴ്സ് ചാനലിലൂടെ സംപ്രേഷണം ഉണ്ടാവും. സ്വന്തമായി കുട്ടികൾക്ക് ഓൺലൈൻ ക്ലാസ് എടുക്കാൻ ഉള്ള മാർഗനിർദേശങ്ങൾ എ.ഇ.ഒ./ ഡി.ഇ.ഒ.തലത്തിൽനിന്ന് നൽകും. വിക്ടേഴ്സ് ക്ലാസുകളും അധ്യാപകർക്ക് സ്വന്തം പാഠഭാഗങ്ങൾ തയ്യാറാക്കാൻ ആശ്രയിക്കാം. ഇക്കൊല്ലം പഠനരീതികൾക്ക് വലിയ മാറ്റം വേണമെന്ന് മാതൃഭൂമി പ്രസിദ്ധീകരിച്ച റിപ്പോർട്ടാണ് ഇപ്പോൾ വിദ്യാഭ്യാസവകുപ്പ് അടിസ്ഥാനമായി സ്വീകരിച്ചത്.\nസ്വന്തം വിദ്യാർഥികളുമായി അധ്യാപകർ അകന്നുപോവുന്നു എന്ന കുറവ് പരിഹരിക്കണമെന്ന് വ്യാപകമായി അഭിപ്രായങ്ങളും ഉയർന്നിരുന്നു.\nContent Highlights: School teachers are being ready to take online classes, Covid-19


പുതുതലമുറ ക്രെറ്റ അവതരിപ്പിക്കുന്ന തിയതി വെളിപ്പെടുത്തി ഹ്യുണ്ടായി - Malayalam DriveSpark\nUpdated: Wednesday, January 8, 2020, 18:14 [IST]\n2020 ഓട്ടോ എക്‌സ്‌പോ ഏറെക്കുറെ അടുത്തെത്തി കഴിഞ്ഞു. പുതിയ മോഡലുകളെയും ഫെയ്‌സ്‌ലിഫ്റ്റ് പതിപ്പുകളെയും എക്‌സ്‌പോയില് അവതരിപ്പിക്കുന്നതിനുള്ള അവസാന ഘട്ട ഒരുക്കത്തിലാണ് നിര്‍മ്മാതാക്കള്.\nഓട്ടോ കാര് റിപ്പോര്‍ട്ട് ചെയ്യുന്നത് അനുസരിച്ച് നടക്കാനിരിക്കുന്ന ഓട്ടോ എക്‌സ്‌പോയില് ഹ്യുണ്ടായിയുടെ ജനപ്രീയ മോഡലായ ക്രെറ്റയുടെ രണ്ടാം തലമുറയെ അവതരിപ്പിച്ചേക്കുമെന്നാണ്. കമ്പനിയുടെ ബ്രാന്‍ഡ് അംബാസിഡറും ബോളിവുഡ് താരവുമായ ഷാരുഖ് ഖാന് ഫെബ്രുവരി 6-ന് വാഹനം പുറത്തിറക്കും.\nഎക്‌സ്‌പോയില് വാഹനത്തെ കമ്പനി പ്രദര്‍ശിപ്പിക്കുമെങ്കിലും കൂടുതല് വിവരങ്ങള് പിന്നീട് മാത്രമേ കമ്പനി വെളിപ്പെടുത്തുകയുള്ളു. 2020 മാര്‍ച്ച് പകുതിയോടെ രണ്ടാം തലമുറ കെറ്റ വില്‍പ്പനയ്ക്ക് എത്തുമെന്നും റിപ്പോര്‍ട്ടില് പറയുന്നു. വിപണിയില് എത്തിയ നാള് മുതല് മികച്ച വില്‍പ്പന നേടിയിരുന്ന വാഹനമായി ക്രെറ്റ.\nഎന്നാല് കിയ സെല്‍റ്റോസും, എംജി ഹെക്ടറും വിപണിയില് എത്തിയതോടെ ക്രെറ്റയുടെ വില്‍പ്പന ഇടിഞ്ഞു. പുതിയ പതിപ്പ് എത്തുന്നതോടെ വില്‍പ്പന തിരിച്ച് പിടിക്കാം എന്ന പ്രതീക്ഷയിലാണ് ഹ്യുണ്ടായി. പുതിയ പതിപ്പ് എത്തുമെങ്കിലും വിപണിയിലെ മത്സരം വീണ്ടും മുറുകുമെന്നു തന്നെയാണ് റിപ്പോര്‍ട്ട്.\nചൈനീസ് വാഹാന നിര്‍മ്മാതാക്കളായ ഗ്രേറ്റ് വാള് മോട്ടോര്‍സ്, ഹൈമ ഓട്ടോമൊബൈല്‍സ് എന്നിവരെല്ലാം തന്നെ ഇന്ത്യന് വിപണിയിലേക്കുള്ള പ്രവേശനം പ്രഖ്യാപിച്ചു കഴിഞ്ഞു. ഇന്ത്യന് നിരത്തുകളില് പരീക്ഷണ ഓട്ടം നടത്തുന്ന ക്രെറ്റയുടെ ചിത്രങ്ങള് നേരത്തെ തന്നെ പുറത്തുവന്നിരുന്നു.\nഅടുത്തിടെ ചൈനയില് ക്രെറ്റയുടെ രണ്ടാം തലമുറയെ ix25 എന്ന പേരില് കമ്പനി അവതരിപ്പിച്ചിരുന്നു. പുതുക്കിയ ഫ്രണ്ട് ഗ്രില്, പുതിയ ഡിസൈനിലുള്ള അലോയി വീലുകള് എന്നിവയൊക്കെയാണ് പുതുതലമുറ ക്രെറ്റയുടെ പ്രധാന മാറ്റങ്ങള്.\nപുതിയ മുന് ഗ്രില്ലിനൊപ്പം എല്‍ഇഡി ഡിആര്‍എല്ലുകളുള്ള സ്പ്ലിറ്റ് ഹെഡ്‌ലാമ്പുകള്, സ്പ്ലിറ്റ് ടെയില് ലാമ്പുകള് എന്നിവയും 2020 ക്രെറ്റയ്ക്ക് ലഭിക്കും. പിന്‍ഭാഗം അടിമുടി മാറ്റങ്ങളോടെയാണ് എത്തുന്നത്. കറുത്ത ട്രിം ഉള്ള സ്‌റ്റൈലിഷ് സ്പ്ലിറ്റ്-ടൈപ്പ് ടെയില് ലാമ്പുകളും രണ്ട് ലൈറ്റിംഗ് ഘടകങ്ങളെ പരസ്പരം ബന്ധിപ്പിക്കുന്ന ഒരു ലൈറ്റ് സ്ട്രിപ്പും.\nമൊത്തത്തില്, പുതിയ മോഡല് നിലവിലെ പതിപ്പിനേക്കാള് മികച്ചതും ആധുനികവുമാണ്. അകത്തളത്തിലും കാര്യമായ മാറ്റങ്ങള് പ്രതീക്ഷിക്കാം. ആപ്പിള് കാര്‍പ്ലേ, ആന്‍ഡ്രോയിഡ് ഓട്ടോ എന്നിവ പിന്തുണയ്ക്കുന്ന 10.25 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സിസ്റ്റവും പുതിയ പതിപ്പില് ഇടംപിടിച്ചേക്കും.\nആംബിയന്റ് ലൈറ്റിങ് സിസ്റ്റം, സെന്‍ട്രല് കണ്‍ട്രോള് സ്‌ക്രീനില് 360 ഡിഗ്രി ക്യാമറ സിസ്റ്റം, വയര്‍ലെസ് സ്മാര്‍ട്ട്ഫോണ് ചാര്‍ജര്, ഇലക്ട്രിക്ക് സണ്‍റൂഫ്, ഡ്യുവല്-സോണ് ക്ലൈമറ്റ് കണ്‍ട്രോള് തുടങ്ങിയവും വാഹനത്തില് കമ്പനി വാഗ്ദാനം ചെയ്യും.\nഹ്യുണ്ടായി ക്രെറ്റ അതിന്റെ പ്ലാറ്റ്‌ഫോമും എഞ്ചിന് ഓപ്ഷനുകളും കിയ സെല്‍റ്റോസുമായി പങ്കിടും. അതുകൊണ്ട് തന്നെ സെല്‍റ്റോസ് GT ലൈനില് കണ്ടിരിക്കുന്ന 1.4 ലിറ്റര് ടര്‍ബോ-പെട്രോള് എഞ്ചിന് പുതിയ ക്രെറ്റയിലും ഇടംപിടിച്ചേക്കും.\nNew Hyundai Creta India Launch Date Confirmed. Read more in Malayalam.


ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്ത അന്തരിച്ചു |philipose-mar-chrysostom-passed-away\nHome News Kerala ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്ത അന്തരിച്ചു\nപത്തനംതിട്ട: മാര്‍ത്തോമ്മാ സഭ മുന് അധ്യക്ഷന് ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്ത (103) അന്തരിച്ചു. കുമ്പനാട് ഫെലോഷിപ് ആശുപത്രിയില് പുലര്‍ച്ചെ 1.15നായിരുന്നു അന്ത്യം. ഭൗതിക ശരീരം തിരുവല്ല അലക്‌സാണ്ടര് മാര്‍ത്തോമ്മാ സ്മാരക ഹാളിലേക്കു മാറ്റും. കബറടക്കം നാളെ.\nശാരീരിക ക്ഷീണത്തെ തുടര്‍ന്ന് വെള്ളിയാഴ്ച തിരുവല്ല ബിലീവേഴ്‌സ് മെഡിക്കല് കോളജ് ആശുപത്രിയില് പ്രവേശിപ്പിച്ച അദ്ദേഹം ഇന്നലെയാണ് ആശുപത്രി വിട്ടത്. ലോകത്തിലെ ഏറ്റവും പ്രായം കൂടിയ ബിഷപ്പും ഇന്ത്യയിലെ ക്രൈസ്തവ സഭകളില് ഏറ്റവും കൂടുതല് കാലം ബിഷപ്പായിരുന്ന ആത്മീയ ആചാര്യനുമായിരുന്നു.\n2018ല് രാജ്യം പത്മഭൂഷണ് നല്‍കി ആദരിച്ചു. ക്രൈസ്തവസഭാ ആചാര്യന്‍മാരില് ഈ ബഹുമതി ലഭിക്കുന്ന ആദ്യത്തെയാള് കൂടിയാണ് ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്ത. നര്‍മം ചാലിച്ചുള്ള അദ്ദേഹത്തിന്റെ പ്രഭാഷണങ്ങള് ജാതിമത ഭേദമന്യേ ഏവരെയും ആകര്‍ഷിച്ചിരുന്നു.\nരണ്ട് വര്‍ഷത്തിലധികമായി കുമ്പനാട് ഫെലോഷിപ് ആശുപത്രിയിലെ പ്രത്യേക മുറിയില് വിശ്രമജീവിതം നയിച്ചു വരികയായിരുന്നു. അഞ്ചു സഹോദരങ്ങളുണ്ട്.\nPrevious articleസംവരണം 50% കടക്കരുത്; മറാഠ സംവരണം സുപ്രിംകോടതി റദ്ദാക്കി, കേരള സര്‍ക്കാരിനും തിരിച്ചടി\nNext articleയുഎഇയില് പെരുമഴ; റോഡുകളില് വെള്ളക്കെട്ട്


Nokia9Tipped to Sport Snapdragon 835 SoC, Iris Scanner, OZO Audio Technology - Malayalam Gizbot\nUpdated: Monday, April 3, 2017, 17:27 [IST]\n2017 നോക്കിയയുടെ വര്‍ഷമാണെന്ന് പറയാതെ തന്നെ നിങ്ങള്‍ക്കെല്ലാവര്‍ക്കും അറിയാവുന്നതാണ്. ഇപ്പോള് ആരേയും അതിശയിപ്പിക്കുന്ന രീതിയിലാണ് നോക്കിയ 9ന്റെ റിപ്പോര്‍ട്ടുകള് പുറത്തു വന്നിരിക്കുന്നത്.\nഎച്ച്ഡിഎംഎല് ഗ്ലോബല് ഫെബ്രുവരി 26ന് മൊബൈല് വേള്‍ഡ് കോണ്‍ഗ്രസില് (2017ല്) ഇറങ്ങാന് പോകുന്ന നോക്കിയ ബ്രാന്‍ഡുകളെ കുറിച്ചു റിപ്പോര്‍ട്ട് നല്‍കിയിരുന്നു. ഇതില് നോക്കിയ 3, നോക്കിയ5എന്നീ ഫോണുകള് ഇറങ്ങി.\nഎന്നാല് ഇനി ഇറങ്ങാന് പോകുന്ന നോക്കിയ 9ന്റെ കിടിലന് സവിശേഷതകള് നോക്കാം.\nഡബ്ബിഡ് നോക്കിയ 9ന്റെ ഏറ്റവും വലിയൊരു സവിശേഷതയാണ് ഐറിസ് സ്‌കാനര്, കാള് സീയൂസ് ക്യാമറ, OLED ഡിസ്‌പ്ലേയുമാണ് നല്‍കാന് തീരുമാനിച്ചിരിക്കുന്നതെന്നു റിപ്പോര്‍ട്ടുകള് പറയുന്നു.\nനോക്കിയ OZO ഓഡിയോ\nനോക്കിയ OZO audio സവിശേഷയുളള ഫോണാണ് ഇതെന്നു കൂടി റിപ്പോര്‍ട്ടുകളില് വ്യക്തമാക്കുന്നു. ക്വാഡ് എച്ച്ഡി OLED ഡിസ്‌പ്ലേ, സ്‌നാപ്ഡ്രാഗണ് 835 പ്രോസസര്, അഡ്രിനോ 540 ജിപിയു, 6ജിബി റാം എന്നിവയും മറ്റു സവിശേഷതകളാണ്.\nവരാന് പോകുന്ന നോക്കിയ 9ന് 3800 എംഎഎച്ച് ബാറ്ററിയാണ് നല്‍കാന് കമ്പനി ലക്ഷ്യമിടുന്നത്. 4ജി സപ്പോര്‍ട്ട്, 64ജിബി/ 128ജിബി ഇന്റേര്‍ണല് സ്‌റ്റോറേജ്, ആന്‍ഡ്രോയിഡ് 7.1.2 ന്യുഗട്ട് ഓപ്പറേറ്റിങ്ങ് സിസ്റ്റവമാണ് നോക്കിയ 9ല്.\nനോക്കിയ 9ന് 22എംബി ഡ്യുവല് ലെന്‍സ് കാള് സീയൂസ് റിയര് ക്യാമറയും, 12എംബി മുന് ക്യാമറയുമാണ് ഇതില്. ഇപ്പോള് ഇറങ്ങിയ സാംസങ്ങ് എസ്8ന്റെ പോലെ ഐറിസ് ക്യാമറയും ഇതില് ഉള്‍പ്പെടുത്താന് തീരുമാനിച്ചിരിക്കുന്നു എന്നാണ് റിപ്പോര്‍ട്ടുകള്.\nജിയോ സമ്മര് എക്‌സ്പ്രസ് ഓഫര് പ്രഖ്യാപിച്ചു\nThe highly anticipated but as-yet-unconfirmed Nokia9has once again been leaked.


ജോ ബൈഡനെ അഭിനന്ദിച്ചുള്ള കത്തുകൾ പോലും കൈമാറുന്നില്ല; പ്രതിരോധ സെക്രട്ടറിയെ പുറത്താക്കിയതിനു പിന്നാലെ തന്റെ ഉറച്ച അനുയായികളെ വൈറ്റ് ഹൗസിലേക്ക് കൊണ്ടുവരുന്നു; ഒരാൾ ട്രംപ് അനുകൂല വാർത്തകൾ നൽകിയ ഫോക്സ് ന്യൂസിന്റെ മുൻ കമന്റേറ്റർ; തോറ്റ് തൊപ്പിയിട്ടിട്ടും അധികാരം വിടാതെ ട്രംപ്\nവാഷിങ്ടൺ: ലോകത്തിലെ ഏറ്റവും സങ്കീർണ്ണമായ തെരഞ്ഞെടുപ്പ് പക്രിയ നടക്കുന്ന രാജ്യങ്ങളിലൊന്നാണ് അമേരിക്ക. തെരഞ്ഞെടുപ്പു ഫലം പുറത്തുവന്നിട്ടും പ്രസിഡന്റിനെ ഔദ്യോഗികമായി തെരഞ്ഞെടുക്കുന്നതിന് ഇനിയും കാലതാമസമ...\nതിരുവനന്തപുരം: 'സഹോദരിയുടെ മകനെയുംകൊണ്ട് തിരുവനന്തപുരം ശ്രീചിത്രയിൽ പോയിരുന്നു വെന്നും. അവിടെ സുഹൃത്തുക്കളായ ഡോക്ടർമാരോട് സംസാരിക്കുന്നതിനിടയിൽ 78 കുട്ടികൾ ഒരു മണിക്കൂറിനിടയിൽ ബ്രെയിൻ ട്യൂമർ ബാധിച്ച് ...\nഇന്ത്യയിൽ ഇന്ന് കോവിഡ് സ്ഥിരീകരിച്ചത് 17,741 പേർക്ക്; രാജ്യത്തെ കോവിഡ് ബാധിതരുടെ എണ്ണം 87,01,780 ആയി\nന്യൂഡൽഹി: ഇന്ത്യയിൽ ഇന്ന് കോവിഡ് സ്ഥിരീകരിച്ചത് 17,741 പേർക്ക്. ഇതോടെ രാജ്യത്തെ കോവിഡ് ബാധിതരുടെ എണ്ണം 87,01,780 ആയി. 24 മണിക്കൂറിനിടെ 134 വൈറസ് ബാധിതർ കൂടി മരിച്ചതോടെ രാജ്യത്തെ കോവിഡ് മരണസംഖ്യ 1,28,2...\nഎൻ.ഡി.എ മുന്നണിക്ക് ഭരണം കിട്ടിയാൽ തിരുവനന്തപുരത്തെ ലോകോത്തര നഗരമാക്കും; ബിജെപിയെ തടയാൻ കോൺഗ്രസും സിപിഎമ്മും തമ്മിൽ അവിശുദ്ധ സഖ്യം ഉണ്ടാക്കുകയാണെന്നും കെ.സുരേന്ദ്രൻ\nതിരുവനന്തപുരം: കോർപ്പറേഷൻ തിരഞ്ഞെടുപ്പിൽ എൻ.ഡി.എ മുന്നണിക്ക് ഭരണം കിട്ടിയാൽ തിരുവനന്തപുരത്തെ ലോകോത്തര നഗരമാക്കി മാറ്റുമെന്ന് ബിജെപി സംസ്ഥാന അദ്ധ്യക്ഷൻ കെ.സുരേന്ദ്രൻ. കഴിഞ്ഞ കാലങ്ങളിൽ കോർപ്പറേഷൻ ഭരിച്ച...\nകോൺഗ്രസ് നേതാവ് സച്ചിൻ പൈലറ്റിന് കോവിഡ്; താനുമായി സമ്പർക്കം പുലർത്തിയവർ പരിശോധനയ്ക്ക് വിധേയരാകണമെന്ന് ട്വീറ്റ്\nജയ്പുർ: കോൺഗ്രസ് നേതാവ് സച്ചിൻ പൈലറ്റിന് കോവിഡ് സ്ഥിരീകരിച്ചു. രോഗബാധിതനായ കാര്യം സച്ചിൻ തന്നെയാണ് ട്വിറ്ററിലൂടെ അറിയിച്ചത്. കഴിഞ്ഞ കുറച്ചുദിവസങ്ങളിൽ താനുമായി സമ്പർക്കം പുലർത്തിയവർ പരിശോധനയ്ക്ക് വിധേയ...\nബിജെപി പ്രവർത്തകനെ വെട്ടി കൊലപെടുത്താൻ ശ്രമിച്ച പോപ്പുലർ ഫ്രണ്ട്, എസ്ഡിപിഐ ജില്ലാ നേതാക്കൾ റിമാന്റിൽ; കൂടുതൽ നേതാക്കൾക്ക് സംഭവത്തിൽ ബന്ധമുണ്ടെന്നും സൂചന\nകോഴിക്കോട്: എലിയറമല സംരക്ഷണ സമിതി വൈസ് ചെയർമാനും ബിജെപി പ്രവർത്തകനുമായ കെ കെ ഷാജിയെ വെട്ടിക്കൊലപ്പെടുത്താൻ ശ്രമിച്ച കേസിൽ പോപ്പുലർ ഫ്രണ്ട്, എസ്ഡിപിഐ ജില്ലാ നേതാക്കളായ രണ്ടു പേർ കൂടി റിമാന്റിൽ. കേസിലെ ...\nവീട്ടിലെ പഴയ മേശവലിപ്പ് പരിശോധിച്ചപ്പോൾ രക്തം; പൊലീസ് നായ ഓടിയെത്തി നിന്നത് ചാലിയാർ പുഴയുടെ ഉപ്പട ഗ്രാമം കടവിൽ; തുമ്പുകൾ കൂട്ടി വായിച്ചപ്പോൾ തെളിഞ്ഞത് 15 വർഷം മുമ്പത്തെ കൊലപാതകം; മലപ്പുറം എടക്കര ഹൈദ്രു കൊലക്കേസിൽ 38 കാരൻ മൂസ പിടിയിൽ\nമലപ്പുറം: കന്നുകാലികളെ വിറ്റ പണം തട്ടാനായി വനത്തിൽ കാലികളെ മേക്കാൻപോയ 72കാരനെ തലയ്ക്കടിച്ചുകൊന്നകേസിലെ പ്രതി 15 വർഷങ്ങൾക്ക് ശേഷം പിടിയിൽ. 2005 ജൂലായ് 18ന് മലപ്പുറം എടക്കര വള്ളിമുറ്റം കൊടീരി ബാക്കുത്ത്...\nബിജെപിയുടെ വിജയ ഘോഷയാത്രക്കിടെ പള്ളി ആക്രമിച്ചു; മഗ്രിബ് പ്രാർത്ഥന നടത്തുകയായിരുന്ന അഞ്ചുപേർക്ക് സാരമായി പരിക്ക്; പള്ളിയിലുണ്ടായിരുന്ന വസ്തുവകകളും മോഷ്ടിച്ചു; ഉടൻ രാജ്യം വിട്ടുപോകണമെന്നും ആകോശ്രം; ബീഹാറിൽ ജാമുവ ഗ്രാമത്തിൽ മുസ്‌ലീം കുടുംബങ്ങൾ ഭീതിയിൽ\nപറ്റ്‌ന: ബീഹാറിൽ കിഴക്കൻ ചമ്പാരനിലെ ജാമുവ ഗ്രാമത്തിൽ തെരഞ്ഞെടുപ്പ് വിജയ ഘോഷയാത്രക്കിടെ ബിജെപി പ്രവർത്തകൾ പള്ളി നശിപ്പിക്കുകയും മുസ്‌ലീങ്ങളോട് രാജ്യം വിട്ടുപോകാന പറയുകയും ചെയ്തതാതി പരാതി. പള്ളിക്കുള്ളി...\nഇന്ത്യയിലേക്ക് തിരിച്ചുവരാനൊരുങ്ങി പബ്ജി; പുതിയ ഗെയിം 'പബ്ജി മൊബൈൽ ഇന്ത്യ' എന്ന പേരിൽ\nപബ്ജി ഗെയിം ഇന്ത്യയിലേക്ക് തിരിച്ചുവരാനൊരുങ്ങുന്നു. 'പബ്ജി മൊബൈൽ ഇന്ത്യ' എന്ന പേരിലാകും പുതിയ ഗെയിം. പബ്ജി കോർപ്പറേഷനാണ് ഇക്കാര്യം വ്യക്തമാക്കിയത്. ഉടൻ തന്നെ പുതിയ ഗെയിം ഇന്ത്യയിൽ അവതരിപ്പിക്കുമെന്നും...\nഅങ്കമാലി : കറുകുറ്റി അപ്പോളോ ആശുപത്രിയിലെ മാനേജർ കാമുകിയെ ശകാരിച്ചതിനെ ചൊല്ലി ആശുപത്രി മാനേജരെ ആക്രമിച്ച കേസിൽ ക്വട്ടേഷൻ സംഘത്തിലെ മൂന്നുപേർ കൂടി അറസ്റ്റിൽ. കുറുപ്പംപടി കോട്ടമാലി ശ്രീജിത്ത് (23 ) പുല്...\nഅനുവദനീയമായതിൽ കൂടുതൽ സ്വർണം കൊണ്ടുവന്നു; ഐപിഎൽ ജേതാവായെത്തിയ ക്രുണാൾ പാണ്ഡ്യയെ മുംബൈ വിമാനത്താവളത്തിൽ ഡി.ആർ.ഐ തടഞ്ഞു\nമുംബൈ: ഐപിഎൽ ഫൈനൽ ജേതാവായെത്തിയ ക്രുണാൾ പാണ്ഡ്യയെ മുംബൈ വിമാനത്താവളത്തിൽ ഡി.ആർ.ഐ തടഞ്ഞു. കണക്കിൽപ്പെടാത്ത സ്വർണം താരത്തിന്റെ പക്കലിൽ നിന്ന് കണ്ടെത്തിയതോടെയാണ് മുംബൈ ഇന്ത്യൻസ് ഔൾറൗണ്ടറെ തടഞ്ഞത്. അനുവദന...\nരഹ്ന ഫാത്തിമയുടെ ഭർത്താവ് ശ്രീധർ തൂങ്ങി മരിച്ചോ? രാവിലെ മുതൽ തന്നെ തേടിയെത്തുന്നത് നിലയ്ക്കാത്ത ഫോൺകോളുകളെന്ന് ആക്റ്റിവിസ്റ്റ്; എങ്ങനെ ആശ്വസിപ്പിക്കണമെന്ന് അറിയില്ലെന്ന് ചിലർ; സംഭവം തനിക്കും ആദ്യം പിടികിട്ടിയില്ലെന്ന് രഹ്ന: എഫ്ബി പോസ്റ്റ് ഇങ്ങനെ\nകൊച്ചി: ശബരിമലയിലെ സ്ത്രീ പ്രവേശനം തൊട്ട് ബോഡി ആർട്ടും നഗ്നതാ പ്രദർശനവുമൊക്കെയായി ബന്ധപ്പെട്ട് എന്നും വിവാദ നായികയാണ് നടിയും ആക്റ്റീവിസ്റ്റുമായ രഹ്ന ഫാത്തിമ. എന്നാൽ ഇന്ന് വിചിത്രമായ ഒരു അനുഭവമാണ് രഹ്ന...\nവിവാഹാഭ്യർത്ഥ്യന നിരസിച്ചു; പെൺകുട്ടിയെ കൊലപ്പെടുത്താൻ ശ്രമിച്ച് യുവാവ്\nറാഞ്ചി: വീട്ടിൽ അതിക്രമിച്ച് കയറിയ യുവാവ് പെൺകുട്ടിയെ കൊലപ്പെടുത്താൻ ശ്രമിച്ചു. ഝാർഖണ്ഡിലെ ഘർവ്വാ ജില്ലയിലാണ് സംഭവം. വിവാഹാഭ്യർത്ഥന നിരസിച്ചതിന്റെ പേരിലാണ് പെൺകുട്ടിയെ ആക്രമിച്ചത്. മൂർച്ചയേറിയ ആയുധം ക...


ആധാര് കാര്‍ഡ് മാത്രം നല്‍കി ഇനി ബാങ്ക് അക്കൗണ്ട് തുടങ്ങാനാകില്ല\nIndia, First Published 21, Aug 2018, 4:53 PM\nആധാര് കാര്‍ഡ് അല്ലെങ്കില് അിതന്‍റെ കോപ്പി എന്നിവ സമര്‍പ്പിച്ച് ഇനി ബാങ്ക് അക്കൗണ്ടുകള് തുടങ്ങാനാകില്ല. ആധര് കാര്‍ഡ് സമര്‍പ്പിക്കുന്നതോടൊപ്പം ഒടിപി വെരിഫിക്കേഷനോ ബയോമെട്രിക് വെരിഫിക്കേഷനോ നടത്തി മാത്രമേ ബാങ്കുകള് കെവൈസി(Know Your coustomer) ആവശ്യങ്ങള്‍ക്കോ ബാങ്കിങ് ഇടപാടുകള്‍ക്കോ ആധാര് കാര്‍ഡ് സ്വീകരിക്കുകയുള്ളൂ.\nമുംബൈ: ആധാര് കാര്‍ഡ് അല്ലെങ്കില് അിതന്‍റെ കോപ്പി എന്നിവ സമര്‍പ്പിച്ച് ഇനി ബാങ്ക് അക്കൗണ്ടുകള് തുടങ്ങാനാകില്ല. ആധര് കാര്‍ഡ് സമര്‍പ്പിക്കുന്നതോടൊപ്പം ഒടിപി വെരിഫിക്കേഷനോ ബയോമെട്രിക് വെരിഫിക്കേഷനോ നടത്തി മാത്രമേ ബാങ്കുകള് കെവൈസി(Know Your coustomer) ആവശ്യങ്ങള്‍ക്കോ ബാങ്കിങ് ഇടപാടുകള്‍ക്കോ ആധാര് കാര്‍ഡ് സ്വീകരിക്കുകയുള്ളൂ.\nഇതോടെ ഓടിപി അല്ലെങ്കില് ബോയമെട്രിക് വെരിഫിക്കേഷന് പൂര്‍ത്തിയാക്കിയ ശേഷം മാത്രമെ ബാങ്കുകളി‍ല് ഒരാള്‍ക്ക് അക്കൗണ്ട് തുടങ്ങാന് സാധിക്കൂ. യുഎഡിഎഐ(Unique Identification Authority of India ) ആണ് ഇക്കാര്യം വ്യക്തമാക്കിയിരിക്കുന്നത്. ആര്‍ബിഐയും ഇതുസംബന്ധിച്ച് സര്‍ക്കുലര് പുറത്തിറക്കിയിട്ടുണ്ട്.\nമേല്‍പറഞ്ഞ വെരിഫിക്കേഷന് നടത്താതെ ഏതെങ്കിലും ബാങ്കുകള് അക്കൗണ്ടുകള് അനുവദിച്ചിട്ടുണ്ടെങ്കില് അത് സംബന്ധിച്ച് വരുന്ന എല്ലാ നഷ്ടങ്ങള്‍ക്കും ബാങ്ക് ഉത്തരവാദിയായിരിക്കും. വെരിഫിക്കേഷന് ഇല്ലാതെ ആരുടെയെങ്കിലും ആധാര് ഉപയോഗിച്ച് ബാങ്കുകളില് അക്കൗണ്ടാ ആരംഭിച്ചാല് ആധാര് ഉടമയ്ക്ക് യാതൊരു ഉത്തരവാദിത്തവും ഉണ്ടാവില്ല. ഇതുവഴിയുണ്ടാകുന്ന എല്ലാ നഷ്ടങ്ങളും ഉത്തരവാദിത്തവും ബാങ്കില് നിക്ഷിപ്തമായിരിക്കുമെന്നും സര്‍ക്കുലര് വ്യക്തമാക്കുന്നു.\nLast Updated 10, Sep 2018, 2:49 AM\nആലപ്പുഴയിലെ ബാങ്ക് കവർച്ച; സഹകരണ വകുപ്പ് അന്വേഷണത്തിന് ഉത്തരവിട്ടു\nഹരിപ്പാട് വൻ കവർച്ച; അഞ്ചരക്കിലോ സ്വർണ്ണവും നാലര ലക്ഷം രൂപയും കവര്‍ന്നു\nകേരള ബാങ്ക്: സർക്കാർ റിപ്പോർട്ടിന് വിരുദ്ധമായ കണക്ക് നബാർഡ് റിസർവ് ബാങ്കിന് സമർപ്പിച്ചു


vishal and thrisha in samaranവിശാലും\nതമിഴ് യുവതാരം വിശാലും തൃഷയും പ്രധാനകഥാപാത്രങ്ങളെ അവതരിപ്പിക്കുന്ന ‘സമരന്’ ചാലക്കുടിയില് ചിത്രീകരിക്കും. ഒക്ടോബര് 28നാണ് ചിത്രീകരണം തുടങ്ങുക.\nതിരു സംവിധാനം ചെയ്യുന്ന ‘ സമരന്’ എന്ന ചിത്രമാണ് കേരളീയ പശ്ചാത്തലത്തില് ചിത്രീകരിക്കുന്നത്. മുന്‍കാല തെന്നിന്ത്യന് നായകന് അരവിന്ദ സ്വാമി നീണ്ട ഇടവേളയ്ക്കുശേഷം തിരിച്ചെത്തുന്ന ചിത്രം കൂടിയാണ് സമരന്. വില്ലന് കഥാപാത്രമായാണ് അരവിന്ദ് സ്വാമി ചിത്രത്തില് പ്രത്യക്ഷപ്പെടുന്നത്. പ്രകാശ് രാജും ചിത്രത്തില് പ്രധാനവേഷത്തിലെത്തുന്നുണ്ട്.\nആക്ഷന് രംഗങ്ങള്‍ക്ക് പ്രാധാന്യം നല്‍കുന്ന ഒരു എന്റര്‍ടൈനറാണ് സമരന്. ഒരു ഫോറസ്റ്റ് ഗാര്‍ഡിന്റെ വേഷത്തിലാണ് വിശാല് നായകവേഷത്തിലെത്തുന്നത്. വിനോദ സഞ്ചാരികളെ ട്രക്കിംഗ് പഠിപ്പിക്കാന് നിയുക്തനാകുന്ന കഥാപാത്രമാണിത്. ഈ ചിത്രത്തില് വിശാല് പുതിയ ലുക്കിലാണ് പ്രത്യക്ഷപ്പെടുന്നത്. അതിരപ്പള്ളി വെള്ളച്ചാട്ടമുള്‍പ്പെടെയുള്ള പ്രകൃതി മനോഹരമായ കാഴ്ചകള് ചിതത്തിലുള്‍പ്പെടുത്തും.\nബാലാജി റിയല് മീഡിയ റിലീസ് ചെയ്യന്നു ചിത്രം ടി.രമേശ് നിര്‍മ്മിക്കും. യുവാന് ശങ്കര് രാജയാണ് ഈ ചിത്രത്തിന് സംഗീതം നല്‍കുന്നത്.


വാഹനങ്ങൾ ‘തൂക്കി’ നോക്കില്ല; നടപടിക്ക് മോട്ടർവാഹന വകുപ്പ് | Motor Vehicle Department | Corruption | Manorama Online\n‘കൈക്കൂലി’ ബോർഡില്ല, വാഹനങ്ങൾ ‘തൂക്കി’ നോക്കില്ല; നടപടിക്ക് മോട്ടർവാഹന വകുപ്പ്\nഎ.എസ്. ഉല്ലാസ് January 16, 2020 08:37 PM IST\nപത്തനംതിട്ട∙ ചെക്ക്പോസ്റ്റുകളിൽ അഴിമതിയുടെ കഥ അവസാനിക്കുന്നില്ലെന്ന് ബോധ്യമായതോടെ മോട്ടർ വാഹന വകുപ്പിന്റെ ചുമതലയിലുള്ള ചെക്ക്പോസ്റ്റുകളിൽ അടിയന്തര നടപടികൾക്ക് നിർദേശം. ചെക്ക്പോസ്റ്റുകളിൽ കൈക്കൂലി വാങ്ങുന്നതിനെതിരെ വിജിലൻസിന്റെ മുന്നറിയിപ്പു ബോർഡുകൾ എല്ലാവരും കാണുന്ന തരത്തിൽ ഉടൻ സ്ഥാപിക്കാൻ നിർദ്ദേശിച്ചു.\nകൈക്കൂലി വാങ്ങുന്നതിനെതിരെ എല്ലാ സർക്കാർ സ്ഥാപനങ്ങളിലും വിജിലൻസിന്റെ ബോർഡ് സ്ഥാപിക്കണമെന്നാണ് നിർദേശമെങ്കിലും ചെക്കു പോസ്റ്റുകളിൽ മിക്കയിടത്തും ഇല്ല. ഉണ്ടെങ്കിൽ തന്നെ ആരും കാണാതെ ഒളിച്ചാണ് സ്ഥാപിച്ചുവന്നതെന്നാണ് ആക്ഷേപം.\nചെക്ക്പോസ്റ്റിന്റെ അകത്തും പുറത്തും കൗണ്ടറിന് മുകളിലുമായി സിസിടിവി ക്യാമറകൾ സ്ഥാപിക്കാനും തീരുമാനമായി. ചെക്ക്പോസ്റ്റിന്റെ കൗണ്ടറിന് മുൻവശമുള്ള ഗ്ലാസിൽ ഉള്ളിലെ കാഴ്ച മറയുംവിധം സ്ഥാപിച്ചിട്ടുള്ള ബോർഡുകളും നോട്ടിസുകളും മാറ്റി പുറത്തു നിന്നും ഉൾവശം കാണുന്ന രീതിയിൽ ക്രമീകരിക്കണമെന്നും നിർദേശമുണ്ട്. പരിശോധിക്കുന്ന വാഹനങ്ങളുടെ രേഖകളിൽ സുവ്യക്തമായി സീൽ പതിപ്പിക്കണമെന്നും നിർദ്ദേശം നൽകി.\nഭാരം കയറ്റി വരുന്ന വാഹനങ്ങൾ തൂക്കി നോക്കുന്നത് ഉദ്യോഗസ്ഥർക്ക് ‘തോന്നുന്ന’ വാഹനങ്ങൾ മാത്രമാണ്. ബാക്കി വാഹനങ്ങളെ പരിശോധിക്കാതെ തന്നെ കടത്തിവിടുന്നുവെന്നും ഇതിനായി കൈക്കൂലി വ്യാപകമാണെന്നും പരാതിയുണ്ട്. എല്ലാ വാഹനങ്ങളും തൂക്കിനോക്കി വിടണമെന്നാണ് പുതിയ കർശന നിർദേശം. എന്നാൽ കേരളത്തിലെ ഭൂരിഭാഗം ചെക്ക്പോസ്റ്റുകളിലും ഭാരം തൂക്കി നോക്കുന്ന വേ ബ്രിഡ്ജ് കേടായി കിടക്കുന്നുവെന്നതാണ് വാസ്തവം. കേടാകുന്നത് നന്നാക്കുന്നതിന് ഉദ്യോഗസ്ഥർക്ക് താൽപര്യവുമില്ല.\nകേന്ദ്രസർക്കാർ അവതരിപ്പിച്ച വാഹൻ സോഫ്റ്റ്‌വെയറിൽ ഓൺ‌ലൈനായി സംവിധാനമുണ്ടെങ്കിലും ചെക്ക് പോസ്റ്റുകളിൽ നിന്ന് താൽക്കാലിക പെർമിറ്റ്, സ്പെഷൽപെർമിറ്റ്, എന്നിവ ഇപ്പോഴും എഴുതി നൽകുന്നുണ്ട്. ഇതിൽ കാര്യമായ അഴിമതിയുണ്ടെന്നാണ് വകുപ്പിന് ലഭിച്ച വിവരം.\nവാഹൻ സോഫ്റ്റ്‌വെയർ ചെക്കു പോസ്റ്റുകളിലും മറ്റും നടപ്പാക്കിയാൽ പ്രശ്നം പരിഹരിക്കാവുന്നതാണെങ്കിലും അതിന് നടപടിയില്ല. സംസ്ഥാനത്തിന് പുറത്തേക്ക് പോകുന്ന ചരക്ക് വാഹനങ്ങൾക്ക് എഴു ദിവസത്തേക്കും 30 ദിവസത്തേക്കും താൽക്കാലിക പെർമിറ്റിന് ആർടിഒ, സബ് ആർടിഒ ഓഫിസുകളിൽ ഓൺലൈനിൽ അപേക്ഷിച്ച് നേടാനാകും. എന്നാൽ അതിന് വാഹനയുടമകൾ മിനക്കെടാറില്ലെന്നതാണ് ചെക്ക്പോസ്റ്റുകളിലെ ഉദ്യോഗസ്ഥരുടെ കീശ വീർക്കാൻ കാരണമാകുന്നത്. എന്നാൽ ഈ സംവിധാനം ചെക്ക്പോസ്റ്റുകളിലാണ് നടപ്പാക്കേണ്ടതെന്ന യാഥാർഥ്യം വകുപ്പ് മേധാവികൾ സൗകര്യപൂർവം മറക്കുകയും ചെയ്യുന്നു.\n‘വിജിലൻസിനെ പിടിക്കാൻ ക്യാമറ’, വിജിലൻസ് തന്നെ അഴിപ്പിച്ചു\nചെക്ക്പോസ്റ്റുകളിൽ ചില ഉദ്യോഗസ്ഥർ പുറത്തു മാത്രം ക്യാമറ സ്ഥാപിച്ചു. എല്ലാം സുതാര്യമാക്കാനാണ് ഇതെന്ന തോന്നലുണ്ടെങ്കിൽ തെറ്റി. പരിശോധനയ്ക്ക് വിജിലൻസ് വരുന്നത് ദൂരെ നിന്നു കാണാനാണ് ഈ ക്യാമറകൾ സ്ഥാപിച്ചത്. ആരുടെ ഉത്തരവിൽ നിന്നാണ് ക്യാമറ വച്ചതെന്നു ചോദിച്ചപ്പോഴാണ് സ്വന്തം തീരുമാനപ്രകാരമെന്ന് ചില ഉദ്യോഗസ്ഥർ അഭിപ്രായപ്പെട്ടത്. തുടർന്ന് വാളയാറിൽ ഇത് വിജിലൻസ് ഇടപെട്ട് അഴിച്ചു മാറ്റിച്ചു. ഇപ്പോൾ ക്യാമറകൾ അകത്തും പുറത്തും സ്ഥാപിക്കാൻ നിർദേശം വന്നിട്ടുണ്ട്. പക്ഷേ സ്ഥാപിച്ചു കഴിഞ്ഞാലും അകത്തെ ക്യാമറ പ്രവർത്തിക്കുമോ കേടായി ഇരിക്കുമോയെന്ന് കണ്ടറിയണം.\nചെക്ക്പോസ്റ്റുകളിൽ ഭാരം അളക്കുന്നത് ഒരു തമാശയാണെന്നാണ് വകുപ്പിൽ തന്നെ സംസാരം. ചരക്കുവാഹനങ്ങൾ ഭാരം അളക്കുന്നതിന് കേരളത്തിലെ മോട്ടർ വാഹനവകുപ്പിന്റെ 15 ചെക്കു പോസ്റ്റുകളിൽ ആകെ ഒരിടത്താണ് ഭാരം അളക്കുന്ന വേ ബ്രിഡ്ജുളളത്. നാലിടത്ത് കേടായി കിടക്കുന്നു. ബാക്കിയുള്ളിടത്ത് വേ ബ്രിഡ്ജ് തന്നെ ഇല്ല. എല്ലാം ഊഹക്കച്ചവടമാണ്. വാഹനം നോക്കി ഒരു ഭാരകണക്ക് ഉദ്യോഗസ്ഥൻ പറയും. പണം കിട്ടുന്നു. ഈ പണം പക്ഷേ സർക്കാർ ഖജനാവിലേക്ക് പോകില്ലെന്നുമാത്രം.\nവാളയാർ ചെക്ക്‌പോസ്റ്റിൽ ആന്ധ്രയിൽ നിന്നുവന്ന ശബരിമല തീർഥാടകരിൽ നിന്ന് കൈക്കൂലി വാങ്ങിയത് വകുപ്പിനുള്ളിൽ അടുത്തിടെ വിവാദമായിരുന്നു. ഈ തീർഥാടകർ ഒരു മുതിർന്ന ഐപിഎസ് ഉദ്യോഗസ്ഥന്റെ ബന്ധുക്കളായിരുന്നതാണ് സംഭവം പുറത്തുകൊണ്ടുവന്നത്. തുടർന്ന് ഐപിഎസ് ഉദ്യോഗസ്ഥന്റെ ഇടപെടലിനെ തുടർന്ന് വിജിലൻസ് തുടർച്ചയായി പരിശോധന നടത്തിയതോടെ പാലക്കാട് ജില്ലയിലെ ചെക്ക്പോസ്റ്റുകളിൽ പണപിരിവിന് അൽപം കുറവുണ്ടായിരുന്നു.\nEnglish Summary: Motor Vehicles department to take strict action against corruption\nWalayar Check Post


JYOTHIRMAYAM | മുംബൈ-400 069\nPosted November 30th, 2010 by Jyothi & filed under മുംബൈ 400069.\nഇതാ നമ്മുടെ പ്രിയപ്പെട്ട മുംബൈയെക്കുറിച്ചു തന്നെ ഞാൻ വീണ്ടും എഴുതുകയാണു. പറഞ്ഞാലും പറഞ്ഞാലും മതിവരാത്തത്ര കാര്യങ്ങൾ ഈ നഗരിയെക്കുറിച്ചു പറയാനുണ്ടെനിയ്ക്കു. കഷിച്ച് മുപ്പതു വർഷക്കാലത്തെ അനുഭവങ്ങൾ ! ഇന്നും ഈ നഗരം എന്നെ വിസ്മയഭരിതയാക്കുന്നു, ആദ്യ നോട്ടത്തിലെന്നപോലെ തന്നെ. നന്മയും തിന്മയും ആശയും നിരാശയും സന്തോഷവും സങ്കടവും ചതിയും സ്നേഹവും ഒക്കെ ഞാനിവിടെക്കണ്ടു. മുംബൈ നഗരത്തിന്റെ വിശാലമനസ്ക്കതയും ദയയും അനുഭവിച്ചറിഞ്ഞു. നഗരത്തിലെ തിരക്കും തിക്കും ഉൾക്കൊണ്ടു. ഒഴുക്കിന്റെ ഭാഗമായി. കൊടുത്തും കൊണ്ടും വളരുന്നവ കണ്ടു. ഒക്കെ മനസ്സിലൊപ്പിയെടുക്കവേ ഒന്നു മനസ്സിലായി, മുംബൈ മറ്റു നഗരങ്ങളെപ്പോലെയല്ലെന്ന്. മുംബൈയ്ക്കു തുല്യമായി മുംബൈ മാത്രം!\nനഗരമാകെ മാറിപ്പോയെന്നും പണ്ടത്തെപ്പോലെ സുരക്ഷിതമല്ലെന്നും നിങ്ങൾ പറഞ്ഞേയ്ക്കാം. നഗരത്തിലെ ജനങ്ങളുടെ മാറുന്ന ജീവിതരീതി നിങ്ങളെ അലോസരപ്പെടുത്തുന്നുണ്ടാകാം. വർദ്ധിയ്ക്കുന്ന അക്രമങ്ങൾ നിങ്ങൾക്ക് പേടിസ്വപ്നമായി മാറിയിട്ടുണ്ടായിരിയ്ക്കാം. ഉയരുന്ന മണിമാളികകളും കുറയുന്ന ജീവിതസൌകര്യങ്ങളും നിങ്ങളെ ഭ്രാന്തു പിടിപ്പിയ്ക്കുന്നുണ്ടായിരിയ്ക്കാം. നിങ്ങളെ കുറ്റം പറയുന്നില്ല. പക്ഷെ ഒന്നു മാത്രം. മുംബൈ മരിയ്ക്കുകയാണെ ന്നും നല്ലകാലം അവസാനിച്ചെന്നും നിങ്ങൾ പറയുമ്പോഴും എല്ലാത്തിനും നഗരത്തെ കുറ്റപ്പെടുത്തുമ്പോഴുംഎനിയ്ക്കതിനോടു യോജിയ്ക്കാനാകുന്നില്ല. കാരണം മുംബൈയുടെ വളർച്ചയ്ക്കും തകർച്ചയ്ക്കും എങ്ങിനെ മുംബൈ കാരണക്കാരിയല്ല തന്നെ! പറ്റാവുന്ന വിധം ഈ നഗരത്തെ ഉപയോഗപ്പെടുത്തുന്ന നമ്മൾ തന്നെയല്ലെ അതിനെല്ലാംയഥാർത്ഥ കാരണക്കാർ? ആരും ഉത്തരവാദിത്വമേറ്റെടുക്കാൻ തയ്യാറാവാതെ പരസ്പ്പരം കുറ്റം ചൂണ്ടിക്കാട്ടാൻ മാത്രം മുന്നിട്ടു വരുമ്പോഴും പാവം മുംബൈ വിനാശത്തിലേയ്ക്കു കൂപ്പുകുത്തിക്കൊണ്ടെയിരിയ്ക്കുകയാണ്.സാമൂഹികവും സാമ്പത്തികവും രാഷ്ട്രീയവുമായ ഇവിടത്തെ മാറ്റങ്ങൾ നഗരത്തിന്റെ മുഖത്തിനെ മാത്രമല്ല,ഹൃദയത്തിനെക്കൂടി കുത്തിനോവിയ്ക്കുന്നില്ലേ? ആരു ചിന്തിയ്ക്കാൻ ഇതെല്ലാം? ആർക്കാണതിനുള്ള ക്ഷമയും സമയവും? മുംബൈയുടെ ഈ അനാഥത്വമാണെന്നെ ഇവിടെ എഴുതാൻ പ്രേരിപ്പിയ്ക്കുന്നതു. ആരെയും വലുപ്പച്ചെറുപ്പമില്ലാതെ രണ്ടു കൈയ്യുംനീട്ടി സ്വാഗതം ചെയ്യുന്ന മുംബൈ. നിങ്ങളെ നിങ്ങളാക്കി മാറ്റുന്നമുംബൈ. തിരിച്ചു നിങ്ങൾ എന്തു ചെയ്തു മുംബൈയ്ക്കായി? നിങ്ങൾക്കു ഒറ്റയ്ക്കു ഒന്നും ചെയ്യാനാവില്ലെന്നു പറഞ്ഞു കൈയ്യൊഴിയണ്ടാ..\nമാറ്റങ്ങൾ വളർച്ചയുടെ ഭാഗങ്ങളാണെന്നിരിയ്ക്കെ, സ്വാഗതമോതാനേ നമുക്കാവൂ. ലോകം കൈക്കുമ്പിളിലൊതുക്കുന്ന ടെക് യുഗത്തിൽ ഓട്ടമത്സരമാണ് നടക്കുന്നതു. നമുക്കു പുറകിലാവാനാകില്ലല്ലോ. കൂട്ടത്തിൽ കൂടുമ്പോൾ, ലക്ഷ്യപ്രാപ്തി മാത്രം മനസ്സിൽ കാണുമ്പോൾ, നമ്മൾ മറ്റു പലതും മറന്നു പോകുകയാണു. ദിനംതോറും കൂടി വരുന്ന ജനസംഖ്യാപെരുപ്പത്തിനു കടിഞ്ഞാണിടാൻ നമുക്കാവുന്നില്ല. ജീവിതത്തിന്റെ ഓരോ തുറയിലും സ്വന്തം നിലനിൽ‌പ്പിനായുള്ള കരുതലോടെയുള്ള ചുവടു വയ്പ്പുകൾ മാത്രം. ഇവിടെ താളം പിഴയ്ക്കാം, അപശ്രുതിയുയരാം, ഉയരങ്ങളിലെത്താം, എന്തും ആവാം. പ്രതീക്ഷ മാത്രം കൈമുതലായി അവസരങ്ങളും തേടി പുറപ്പെടുന്നവർ ദൂരെക്കാണുന്ന വെട്ടമായി മുംബൈ നഗരത്തെ കാണാൻ തുടങ്ങിയത് ഇന്നല്ലല്ലോ? തേടി, നേടി, വലിയവരായവർ കൂടുതൽ ആൾക്കാരെ അങ്ങോട്ടാകർഷിയ്ക്കാൻ കാരണമായി. വർദ്ധിയ്ക്കുന്ന ജനസാന്ദ്രതയ്ക്കൊത്തു ജീവിതരീതിയും സങ്കീർണ്ണമാകാൻ തുടങ്ങി. ഏതു പാത്രത്തിലായാലും നിറയ്ക്കുമ്പോൾ അതിന്റെ കപ്പാസിറ്റി നോക്കാതിരിയ്ക്കുന്നതെങ്ങനെ?. നഗരത്തെ വലിച്ചും നീട്ടിയും കുഴിച്ചും നികത്തിയും എത്ര നാം വികൃതമ്മക്കി? ഈയാമ്പാറ്റകൾപോലെ പൊന്തിയുയരുന്ന ബഹുനിലക്കെട്ടിടങ്ങളും തലങ്ങും വിലങ്ങും വളഞ്ഞു പുളഞ്ഞു കിടക്കുന്ന ഫ്ലൈ ഓവറുകളും ബ്രിഡ്ജുകളും റോഡുകളും നിരന്തരമായ ശബ്ദമലിനീകരണവും എങ്ങിനെയൊക്കെയോ ജീവിച്ചു പോകുന്ന മനുഷ്യരും….എന്തൊക്കെ ഇവിടെ കാണാനാകുന്നു. എങ്ങോട്ടാണീ പോക്കു? നഗരത്തെ സുന്ദരമാക്കാൻ പ്ലാനുകളെത്ര കടലാസ്സുകളിൽ വന്നു? ഒന്നറിയാം ,ആരും മുംബൈയുടെ ഹൃദയവേദന മനസ്സിലാക്കുന്നില്ല. മുംബൈ വിലപിയ്ക്കുകയാണു, പലതുമോർത്തു,നിസ്സഹായയായി. ഒന്നു കാതോർത്താൽ നിങ്ങൾക്കും പലതും കേൾക്കാനായേയ്ക്കും. മുംബൈറ്റിയുടെ ധൃതി പിടിച്ച ഓട്ടത്തിന്നിടയിലെ ഒരു സെക്കന്റെങ്കിലും അതിനായി നീക്കിവെയ്ക്കാനാവില്ലെ?\nഇതൊരു ചെറിയ ശ്രമമാണു,മുംബൈയുടെ ഹൃദയവികാരങ്ങൾ പകർത്താനായി, സന്തോഷവും ,സങ്കടവും ,ആധിയും , ആകാംക്ഷയുമെല്ലാം തന്നെ.നിങ്ങളറിയുന്ന മുംബൈ എത്ര വ്യത്യസ്തമാണെന്നു ഒരു പക്ഷേ തോന്നിയേയ്ക്കാം .പക്ഷെ മുംബൈയുടെ കണ്ണിലൂടെ ഒന്നു കാണാൻ നിങ്ങൾ ശ്രമിച്ചിട്ടില്ലല്ലോ?അതിനാണു നിങ്ങളെ ക്ഷണിയ്ക്കുന്നതു…. ഫ്രം മുംബൈ -400069\n(Published in www.mumbaimalayali.com)


Main accused caught in Kambakakanam Murder Case found to be Krishnans Assistant-\nMain Accused Caught In Kambakakanam Murder Case Found To Be Krishnans Assistant\nകൃഷ്ണനെ വീട്ടില് നിന്നു വിളിച്ചിറക്കി പുറത്തു വച്ചു തലയ്ക്കടിച്ചുവെന്നും ഇതിനിടെ തടയാനെത്തിയ മകനും മകളും തൊടുപുഴ സ്വദേശിയെ ചെറുക്കുകയായിരുന്നു\nAugust 06, 2018 10:21:36 am\nതൊടുപുഴ: കമ്പകക്കാനം കൂട്ടക്കൊലപാതക കേസില് മുഖ്യപ്രതിയെന്ന് സംശയിക്കുന്നയാള് പിടിയില്. കൊല്ലപ്പെട്ട കൃഷ്ണന്റെ അനുയായി ആയിരുന്ന അനീഷിനെയാണ് പിടി കൂടിയത്. കൃഷ്ണന്റെ അടുത്ത അനുയായിയാണു പൊലീസ് കസ്റ്റഡിയിലെടുത്ത തൊടുപുഴ സ്വദേശി. മന്ത്രവാദത്തിനായി ആള്‍ക്കാരെ എത്തിച്ചിരുന്നതും ഇയാള് വഴിയാണെന്നാണ് കണ്ടെത്തിയിരിക്കുന്നത്. മന്ത്രവാദത്തോടനുബന്ധിച്ച സാമ്പത്തിക ഇടപാടുകള്‍ക്കു പുറമേ കൃഷ്ണനു വിഗ്രഹക്കടത്തു സംഘങ്ങളുമായും ബന്ധമുണ്ടെന്നാണു വിവരം.\nകൂട്ടക്കൊലയിലെ പ്രതികളെ കണ്ടെത്തുന്നതിനായി മലപ്പുറത്തുനിന്ന് എത്തിച്ച സ്‌പെക്ട്ര സംവിധാനം ഉപയോഗിച്ചുള്ള ഫോണ് കോളുകളുടെ പരിശോധനയിലാണു മുഖ്യപ്രതി കുടുങ്ങിയത്. കൃഷ്ണന്റെ മരണത്തെ തുടര്‍ന്നു പിടിക്കപ്പെടുമെന്ന് ഭയപ്പെട്ട ഇയാള് മുങ്ങിയതാണു സംശയത്തിനിടയാക്കിയത്. കൃഷ്ണനെ കൊലപ്പെടുത്താനായി ഇയാള് വീട്ടില് നിന്നും വിളിച്ചിറക്കുകയായിരുന്നുവെന്നാണ് റിപ്പോര്‍ട്ട്.\nകൃഷ്ണനെ വീട്ടില് നിന്നു വിളിച്ചിറക്കി പുറത്തു വച്ചു തലയ്ക്കടിച്ചുവെന്നും ഇതിനിടെ തടയാനെത്തിയ മകനും മകളും തൊടുപുഴ സ്വദേശിയെ ചെറുത്തതായും പറയപ്പെടുന്നു. രണ്ടാമത്തെയാള് അടിമാലി സ്വദേശിയാണ്. ബൈക്കുകള് റിപ്പയര് ചെയ്യലാണ് ഇയാളുടെ തൊഴില്. കേസില് അഞ്ചുപേരെയാണു പൊലീസ് കസ്റ്റഡിയിലെടുത്തത്. ഇതില് നെടുങ്കണ്ടം സ്വദേശിയെയും തിരുവനന്തപുരം സ്വദേശികളില് ഒരാളെയും വിട്ടയച്ചതായാണു വിവരം.\nതിരുവനന്തപുരത്ത് നിന്ന് പിടിയിലായ അടൂർ മൂന്നാം സായുധ ബറ്റാലിയനിലെ അസിസ്റ്റന്റ് കമാൻഡറായിരുന്ന പേരൂർക്കട സ്വദേശി രാജശേഖരൻ, മുസ്‌ലിം ലീഗ് ജില്ലാ നേതാവ് കല്ലറ സ്വദേശി ഷിബു, തച്ചോണം സ്വദേശി അർഷാദ് എന്നിവർക്ക് കൊല്ലപ്പെട്ട കൃഷ്ണനുമായി അടുത്ത ബന്ധമുണ്ടെന്നും ഇവർ കൃഷ്ണനുമായി ഇടപാടുകൾ നടത്തിയിരുന്നവരാണെന്നും പൊലീസ് അറിയിച്ചു.\nവെള്ളിമൂങ്ങ, ഇറിഡിയം, റൈസ്പുള്ളർ അടക്കം വാഗ്‌ദാനം ചെയ്ത് പണം പറ്റുകയും ഇവ നൽകാൻ കഴിയാതെ വന്നതിന്റെ പേരിൽ കൃഷ്ണന് ശത്രുക്കളുണ്ടെന്ന സൂചനകൾ കസ്റ്റഡിയിലായവരെ ചോദ്യം ചെയ്തതിൽനിന്ന് ലഭിച്ചിട്ടുണ്ട്. ഇറിഡിയം, റൈസ് പുള്ളര്, ഇരുതലമൂരി, വെള്ളിമൂങ്ങ എന്നിവ വീട്ടില് വച്ചാല് സമ്പത്ത് കൂടുമെന്നും ഇവ എത്തിച്ചു നല്‍കാമെന്നും മറ്റും പറഞ്ഞ് കൃഷ്ണന് പലരില് നിന്നും പണം വാങ്ങുകയും ചെയ്തിരുന്നു.\nവൻതട്ടിപ്പിന് ഇരകളായ ചിലർ ഞായറാഴ്ച എത്തുമെന്ന് നേരേത്ത അറിയിച്ചിരുന്നെന്നും പൊലീസ് സംശയിക്കുന്നു. കാര്യം സാധിച്ചു നൽകാമെന്ന് പറഞ്ഞ അവധികൾ പലതു കഴിഞ്ഞതോടെ പണം തിരികെ നൽകുകയോ വാഗ്‌ദാനം നിറവേറ്റുകയോ വേണമെന്ന നിലയ്ക്ക് രണ്ടിലൊന്ന് തീരുമാനിക്കാൻ എത്തിയ സംഘം തർക്കത്തിനൊടുവിൽ കൃഷ്ണനെയും കുടുംബാംഗങ്ങളെയും വകവരുത്തിയെന്നാണ് അനുമാനം. ഈ സാഹചര്യത്തിൽ കൃഷ്ണനുമായി ഒരാഴ്ചക്കിടെ ഫോണിൽ ബന്ധപ്പെട്ടവരുടെ വിവരങ്ങൾ ശേഖരിച്ചിട്ടുണ്ട്.\nകസ്റ്റഡിയിലെടുത്തവരിൽ ഒരാൾ സുഹൃത്തുമായി നടത്തിയ സംഭാഷണത്തിൽ നല്ലൊരു തുക ഉടൻ കൈയ്യിൽ വരുമെന്ന് പറയുന്നുണ്ട്. ബിസിനസ് ചീഫിന് കൊടുക്കാന് പണം കടം തരണമെന്നും പറയുന്നു. കൊല്ലപ്പെട്ട കൃഷ്ണന്റെ ഭാര്യ സുശീല കുറച്ചു പണം വരാനുണ്ടെന്ന് പറഞ്ഞിരുന്നതായി സഹോദരി ഓമന പൊലീസിന് മൊഴി നൽകിയിരുന്നു. ഇതും തിരുവനന്തപുരത്തുനിന്ന് കസ്റ്റഡിയിൽ എടുത്തവരുടെ സംഭാഷണവും തമ്മിൽ സമാനതയുണ്ട്. ബിസിനസ് ചീഫ് ആരാണെന്നും ഇയാൾക്ക് കൃഷ്ണനുമായി ഏതെങ്കിലും തരത്തിലെ ബന്ധം ഉണ്ടോ എന്നും പൊലീസ് അന്വേഷിക്കുന്നു. സംഭാഷണത്തിലുടനീളം ദുരൂഹതയുള്ളതായാണ് പൊലീസ് ചൂണ്ടിക്കാട്ടുന്നത്. കൊലപാതകം നടന്ന വീട്ടിൽനിന്ന് ലഭിച്ച ആറുപേരുടെ വിരലടയാളം സംബന്ധിച്ചും അന്വേഷിക്കുകയാണ്.\nനിധി കണ്ടെത്തിത്തരാം എന്ന് കൃഷ്ണൻ തമിഴ്നാട് സ്വദേശികളായ ചിലർക്ക് വാഗ്‌ദാനം നൽകിയിരുന്നതായും ഇവർ കൊലപാതകത്തിന് മുമ്പുള്ള ദിവസങ്ങളിൽ കൃഷ്ണന്റെ വീട്ടിലെത്തിയതായും പൊലീസിന് സൂചന ലഭിച്ചിട്ടുണ്ട്. കൊലനടന്നതായി സംശയിക്കുന്ന ഞായറാഴ്ച രാത്രിയും തിങ്കളാഴ്ച പുലർച്ചയുമായി ഇതുവഴി കടന്നുപോയ വാഹനങ്ങളുടെ മുഴുവൻ സിസിടിവി ദൃശ്യങ്ങളും പൊലീസ് പരിശോധിച്ചിട്ടുണ്ട്. വാഹനങ്ങൾ കേന്ദ്രീകരിച്ചുള്ള അന്വേഷണവും പുരോഗമിക്കുകയാണ്. കൊലയാളികളെ തേടി തമിഴ്നാട്ടിലടക്കവും പൊലീസ് വലവിരിച്ചിട്ടുണ്ട്.


ഹെഡ്ടീച്ചറുമായി വഴക്കിട്ടു; കുട്ടി പഠിക്കുന്ന സ്‌കൂള് പരിസരത്ത് പ്രവേശിക്കുന്നതില് നിന്ന് അമ്മയ്ക്ക് ഒരു വര്‍ഷത്തെ വിലക്ക് - Malayalam UKMalayalam UK\nഹെഡ്ടീച്ചറുമായി വഴക്കിട്ടു; കുട്ടി പഠിക്കുന്ന സ്‌കൂള് പരിസരത്ത് പ്രവേശിക്കുന്നതില് നിന്ന് അമ്മയ്ക്ക് ഒരു വര്‍ഷത്തെ വിലക്ക്\nby News Desk5| November 5, 2018 5:01 am\nഹെഡ്ടീച്ചറുമായി വഴക്കിട്ടതിന് കുട്ടി പഠിക്കുന്ന സ്‌കൂളില് അമ്മയ്ക്ക് പ്രവേശന വിലക്ക്. സാലി വില്ലീസ് എന്ന 39കാരിക്കാണ് സ്റ്റാഫോര്‍ഡ്ഷയറിലെ ഹെറോണ് ക്രോസ് പ്രൈമറി സ്‌കൂളില് പ്രവേശിക്കുന്നതിന് സ്‌കൂള് അധികൃതര് വിലക്കേര്‍പ്പെടുത്തിയിരിക്കുന്നത്. തന്റെ സ്വകാര്യ വിവരങ്ങള് ഷെയര് ചെയ്യുന്നത് അനുവദിക്കാനാകില്ലെന്ന് ഹെഡ്ടീച്ചര് ഡോറി ഷെന്റണോട് താന് പറഞ്ഞിരുന്നുവെന്ന് സാലി വില്ലിസ് പറഞ്ഞു. ഇപ്പോള് കുട്ടിയെ സ്‌കൂള് ഗേറ്റിന് മുന്നില് വരെ കൊണ്ടു വിടാന് മാത്രമേ ഇവര്‍ക്ക് കഴിയൂ. സ്‌കൂള് പരിസരത്ത് പ്രവേശിക്കാനോ പേരന്റ്‌സ് ഈവനിംഗ് പോലെയുള്ള പരിപാടികളില് പങ്കെടുക്കാനോ ഇവര്‍ക്ക് അനുവാദമില്ല. കുട്ടികള്‍ക്ക് അപായമുണ്ടാക്കും എന്നാണ് ഇവര്‍ക്ക് വിലക്കേര്‍പ്പെടുത്തിക്കൊണ്ട് ഹെഡ്ടീച്ചര് ആരോപണമുന്നയിച്ചിരിക്കുന്നത്.\nഒരു വര്‍ഷത്തേക്കാണ് വിലക്ക്. ഇക്കാലയളവില് കുട്ടിയുടെ പഠനം സംബന്ധിച്ച വിവരങ്ങള് അറിയാന് ലോക്കല് അതോറിറ്റിയുടെ മധ്യസ്ഥത തേടണം. ഇത് വളരെ നിരാശാജനകമാണെന്ന് വില്ലീസ് പറയുന്നു. ഇവരുടെ എട്ടു വയസുകാരനായ മകനാണ് സ്‌കൂളില് പഠിക്കുന്നത്. സ്‌കൂളില് ഒരു ടീച്ചിംഗ് അസിസ്റ്റന്റായി ജോലി ലഭിക്കുമോ എന്ന് അന്വേഷിച്ചപ്പോള് ഹെഡ്ടീച്ചര് അനുവാദം നല്‍കിയില്ല. തനിക്ക് പോസ്റ്റ്‌നേറ്റല് ഡിപ്രഷന് ഉണ്ടെന്നും അതിനാല് കുട്ടികളുടെ സുരക്ഷിതത്വം മുന്‍നിര്‍ത്തി ഈ ജോലി നല്‍കാന് കഴിയില്ലെന്നുമാണ് അവര് അറിയിച്ചത്. ഇതേത്തുടര്‍ന്ന് വില്ലീസ് സ്‌കൂളിന് പരാതി നല്‍കി. സ്‌കൂള് ഭരണസമിതിക്കാണ് പരാതി നല്‍കിയത്. മൂന്നര വര്‍ഷം മുമ്പ് തനിക്ക് പോസ്റ്റ് നേറ്റല് ഡിപ്രഷന് ഉണ്ടായിരുന്നു. എന്നാല് അതില് നിന്ന് താന് മുക്തയാണെന്ന് സ്‌കൂളിനെ അറിയിച്ചുവെന്നും വില്ലീസ് പറഞ്ഞു.\nതനിക്ക് ജോലി ചെയ്യാന് അനുവാദം നല്‍കില്ലെന്ന് പറയുന്നതു വരെ പ്രശ്‌നമില്ല. പക്ഷേ തനിക്ക് മാനസികാരോഗ്യ പ്രശ്‌നങ്ങളുണ്ടെന്ന് ചര്‍ച്ച വന്നതോടെ അത് സ്വകാര്യ വിവരങ്ങള് പുറത്തു വിടുന്നതിന് തുല്യമായാണ് തോന്നിയത്. ഇത് കൗണ്‍സിലില് പരാതിയായി ബോധിപ്പിച്ചു. അവര് അന്വേഷണം നടത്തുകയും ചെയ്തു. എന്നാല് പിന്നീട് തനിക്ക് പരാതിയുമായി മുന്നോട്ടു പോകാന് താല്‍പര്യമില്ലെന്ന് കൗണ്‍സിലിനോട് പറഞ്ഞിരുന്നു. എന്നാല് പോസ്റ്റ്‌നേറ്റല് ഡിപ്രഷന് വിധേയരായവരെ സ്‌കൂളും കൗണ്‍സിലും പരിഗണിക്കുന്ന രീതിയില് താന് സന്തുഷ്ടയല്ലെന്നും അവര് പറഞ്ഞു.\nകുട്ടികളുടെ പാക്ക്ഡ് ലഞ്ചില് സ്‌ക്വാഷിന് നിരോധനം; രക്ഷിതാക്കളുടെ പ്രതിഷേധം നയിച്ച അമ്മയെ സ്‌കൂള് പരിസരത്ത് പ്രവേശിക്കുന്നതില് നിന്ന് വിലക്കി സ്‌കൂള് അധികൃതര്\nഅഗ്നിശുദ്ധി വരുത്തി ശ്രീ…തിരിച്ചു വരുന്നു; ശ്രീശാന്തിനെതിരെയുള്ള ആജീവനാന്ത വിലക്ക് നീക്കി\nപ്രസവിച്ച കുഞ്ഞിനേക്കാൾ സ്വന്തം ജീവന് വിലകൊടുക്കുന്ന നിന്നെ പോലുള്ള ജീവികളോ…!അമ്മേ ഞാൻ അച്ഛന്റെ മടിയിൽ സുഖമായി ഉറങ്ങുന്നു, എങ്കിലും കുഞ്ഞുവാവയെ ഓർത്തു എന്റെ ദുഃഖം; രോഷം, കണ്ണുനനയിക്കും ഈ കുറിപ്പ്\nകുട്ടികളുടെ പാക്ക്ഡ് ലഞ്ചില് സ്‌ക്വാഷിന് നിരോധനം; രക്ഷിതാക്കളുടെ പ്രതിഷേധം നയിച്ച അമ്മയെ സ്‌കൂള് പരിസരത്ത് പ്രവേശിക്കുന്നതില് നിന്ന് വിലക്കി സ്‌കൂള് അധികൃതര്: http://malayalamuk.com/mother-is-banned-from-school-grounds-after-leading-parents-protest-over-fruit-squash-in-childrens-packed-lunches/\nമലയാളം മിഷന് യുകെയിലേക്ക്; നോഡല് ഏജന്‍സിയുടെ റോളില് യുകെ പങ്കാളിത്തം കവന്‍ട്രി കേരള സ്‌കൂളിന്; മലയാളം മിഷന് ഡയറക്ടര് യുകെ സന്ദര്‍ശത്തിന് എത്തുന്നു: http://malayalamuk.com/malayalam-mission/\nഅഗ്നിശുദ്ധി വരുത്തി ശ്രീ…തിരിച്ചു വരുന്നു; ശ്രീശാന്തിനെതിരെയുള്ള ആജീവനാന്ത വിലക്ക് നീക്കി: http://malayalamuk.com/sreesanth-high-court-remove-his-forbidden/\nപ്രസവിച്ച കുഞ്ഞിനേക്കാൾ സ്വന്തം ജീവന് വിലകൊടുക്കുന്ന നിന്നെ പോലുള്ള ജീവികളോ…!അമ്മേ ഞാൻ അച്ഛന്റെ മടിയിൽ സുഖമായി ഉറങ്ങുന്നു, എങ്കിലും കുഞ്ഞുവാവയെ ഓർത്തു എന്റെ ദുഃഖം; രോഷം, കണ്ണുനനയിക്കും ഈ കുറിപ്പ്: http://malayalamuk.com/fb-post-about-boy-death/\nകഥാകാരന്റെ കനല്‍വഴികള് : കാരൂര് സോമന്‍റെ ആത്മകഥ അദ്ധ്യായം രണ്ട് – ബാല്യകാല സ്മരണകള്: http://malayalamuk.com/auto-biography-of-karoor-soman-part-2/\nകഥാകാരന്‍റെ കനല്‍വഴികള്: കാരൂര് സോമന് എഴുതുന്ന ആത്മകഥ അദ്ധ്യായം നാല് : അയിത്തജാതിക്കാരന്: http://malayalamuk.com/auto-biography-of-karoor-soman-part-4/\nSource URL: http://malayalamuk.com/mother-39-is-banned-from-her-childrens-primary-school-for-a-year-after-falling-out-with-the-headteacher/


റോഷന് ആന്‍ഡ്രൂസ് ചിത്രം ജനുവരിയില്; പുതുമുഖങ്ങളെ തേടി ദുല്‍ഖര് | rosshan andrrews to start dulquer salmaan starrer in january\nThiruvananthapuram, First Published 11, Nov 2020, 7:40 PM\n'ഒരു യമണ്ടന് പ്രേമകഥ'യാണ് മലയാളത്തില് ദുല്‍ഖര് നായകനായെത്തിയ അവസാന ചിത്രം. വേഫെയററിന്‍റെ തന്നെ പ്രൊഡക്ഷനായിരുന്ന 'വരനെ ആവശ്യമുണ്ട്' എന്ന അനൂപ് സത്യന് ചിത്രത്തില് ദുല്‍ഖര് ഒരു കഥാപാത്രത്തെ അവതരിപ്പിച്ചിരുന്നു\nദുല്‍ഖര് സല്‍മാനെ നായകനാക്കി റോഷന് ആന്‍ഡ്രൂസ് സംവിധാനം ചെയ്യുന്ന സിനിമയുടെ ചിത്രീകരണം അടുത്ത വര്‍ഷം ജനുവരിയില് തുടങ്ങും. കഴിഞ്ഞ ചിത്രം 'പ്രതി പൂവന്‍കോഴി'യുടെ റിലീസിനു പിന്നാലെ റോഷന് ആന്‍ഡ്രൂസ് പ്രഖ്യാപിച്ചിരുന്ന പ്രോജക്ട് ആണിത്. വേഫെയറര് ഫിലിംസിന്‍റെ ബാനറില് ദുല്‍ഖര് തന്നെ നിര്‍മ്മിക്കുന്ന ചിത്രത്തിന്‍റെ രചന നിര്‍വ്വഹിക്കുന്നത് ബോബി-സഞ്ജയ് ആണ്. ത്രില്ലര് ഗണത്തില് പെടുന്ന സിനിമയാണ് ഇതെന്നാണ് റോഷന് നേരത്തെ അറിയിച്ചിരുന്നത്.\nഅതേസമയം ചിത്രത്തിനുവേണ്ടി പുതുമുഖ അഭിനേതാക്കളെ തേടുന്ന വിവരം ദുല്‍ഖര് അറിയിച്ചിട്ടുണ്ട്. 15നും 70നും ഇടയില് പ്രായമുള്ള സ്ത്രീകള്‍ക്കും പുരുഷന്മാര്‍ക്കും അപേക്ഷിക്കാം. ഷോര്‍ട്ട് ലിസ്റ്റ് ചെയ്ത്, ഓഡിഷനിലൂടെ തെരഞ്ഞെടുക്കപ്പെടുന്നവര്‍ക്കായി ഡിസംബര് ആദ്യം ഒരു അഭിനയക്യാമ്പ് സംഘടിപ്പിക്കും. പ്രതിഭാധനരായ നവാഗതരെ സിനിമയ്ക്ക് പരിചയപ്പെടുത്തുകയാണ് വേഫെയററിന്‍റെ ഒരു ലക്ഷ്യമെന്ന് ദുല്‍ഖര് ഫേസ്ബുക്കില് കുറിച്ചു.\n'ഒരു യമണ്ടന് പ്രേമകഥ'യാണ് മലയാളത്തില് ദുല്‍ഖര് നായകനായെത്തിയ അവസാന ചിത്രം. വേഫെയററിന്‍റെ തന്നെ പ്രൊഡക്ഷനായിരുന്ന 'വരനെ ആവശ്യമുണ്ട്' എന്ന അനൂപ് സത്യന് ചിത്രത്തില് ദുല്‍ഖര് ഒരു കഥാപാത്രത്തെ അവതരിപ്പിച്ചിരുന്നു. സ്വന്തം നിര്‍മ്മാണത്തിലെത്തിയ 'മണിയറയിലെ അശോകനി'ല് അതിഥിവേഷത്തിലും അദ്ദേഹം എത്തി. അതേസമയം തമിഴ് ചിത്രം 'കണ്ണും കണ്ണും കൊള്ളൈയടിത്താല്' ആണ് തീയേറ്ററുകളിലെത്തിയ അവസാന ദുല്‍ഖര് സല്‍മാന് ചിത്രം. മലയാളത്തില് 'കുറുപ്പ്', തമിഴില് 'വാന്', 'ഹെയ് സിനാമിക' എന്നിവയും ദുല്‍ഖറിന്‍റേതായി പുറത്തുവരാനുള്ള സിനിമകളാണ്.\nLast Updated 11, Nov 2020, 7:40 PM


അനുദിനവിശുദ്ധർ – മാർച്ച്9– Nelson MCBS\n1,412,154 People Visited\n⚜⚜⚜⚜ March 09 ⚜⚜⚜⚜\nറോമിലെ ‘ഒബ്ലാട്ടി ഡി ടോര് ഡെ സ്പെച്ചി’ (Oblati di Tor de Specchi) എന്ന സ്ഥാപനത്തിന്റെ സ്ഥാപകയായിരുന്നു വിശുദ്ധ ഫ്രാന്‍സെസ്. ഉന്നതകുല ജാതയും സമ്പന്നയുമായിരുന്ന വിശുദ്ധ, തന്റെ ഭര്‍ത്താവിന്റെ മരണത്തെ തുടര്‍ന്ന് തന്റെ സ്വത്തു മുഴുവന് ഉപേക്ഷിക്കുകയും പരിപൂര്‍ണ്ണ ദാരിദ്ര്യത്തില് ജീവിക്കുകയും ചെയ്തു. തന്റെ കാവല് മാലാഖയുമായി ചിരപരിചിതമായ സംഭാഷണത്തിനുള്ള സവിശേഷ വരം വിശുദ്ധക്ക് സ്വര്‍ഗ്ഗത്തില് നിന്നും ലഭിച്ചിരുന്നു. വിശുദ്ധ ഫ്രാന്‍സെസയുടെ ജീവിതത്തെ കുറിച്ച് വായിക്കുന്ന ഒരാള്‍ക്ക്, ഭൗതീകലോകത്തിലുമധികമായി ആത്മീയലോകത്താണ് അവള് ജീവിച്ചിരുന്നതെന്ന വസ്തുതയാണ് മനസ്സിലാക്കുവാന് സാധിക്കുക. വാസ്തവത്തില് അതായിരുന്നു അവളുടെ ജീവിതത്തിന്റെ സവിശേഷതയും. വിശുദ്ധരും അനുഗ്രഹീതരുമായ ആത്മാക്കളുമായി വിശുദ്ധ അടുത്ത ബന്ധം പുലര്‍ത്തിയിരിന്നു.\nകന്യകയായിരുന്നപ്പോഴത്തേതും, അമ്മയായിരുന്നപ്പോഴത്തേതും, ആത്മീയജീവിതം നയിച്ചപ്പോഴത്തേതുമായ വിശുദ്ധ ഫ്രാന്‍സെസിന്റെ ജീവിതത്തിലെ മൂന്ന് ഘട്ടങ്ങളിലും പ്രത്യേകപദവിയുള്ള മൂന്ന് മാലാഖമാര് വിശുദ്ധയെ അകമ്പടി സേവിച്ചിരിന്നു. നരകത്തിന്റെ കടന്നാക്രമണങ്ങളില് വീഴാതെ പടിപടിയായി അവള് ആത്മീയ പൂര്‍ണ്ണതയിലേക്ക് ആനയിക്കപ്പെട്ടു. പകലും, രാത്രിയും തന്റെ കാവല് മാലാഖ നിഗൂഡമായ ഒരു ദൗത്യത്തിലേര്‍പ്പെട്ടിരിക്കുന്നതായി വിശുദ്ധ കണ്ടു. മൂന്ന് ചെറിയ സ്വര്‍ണ്ണനിറമുള്ള നാരുകള് കൊണ്ട് ആ മാലാഖ നിരന്തരമായി സ്വര്‍ണ്ണനിറമുള്ള നൂലുകള് നെയ്യുകയും അത് തന്റെ കഴുത്തില് ചുറ്റിയിട്ടിരിക്കുന്നതായും അവള് കണ്ടു.\nപിന്നീട് വളരെ ശ്രദ്ധയോടെ ഗോളാകൃതിയില് ചുറ്റിയെടുക്കുന്നതായും വിശുദ്ധ കണ്ടു. വിശുദ്ധയുടെ മരണത്തിന്6മാസം മുന്‍പ് മാലാഖ തന്റെ ജോലി മാറ്റിയതായി വിശുദ്ധ കണ്ടു, നൂല് ഉണ്ടാക്കികൊണ്ടിരുന്ന ജോലി മാറ്റി, തന്റെ കയ്യിലുള്ള മനോഹരമായ നൂലുകള് കൊണ്ട് വ്യത്യസ്ഥ വലിപ്പത്തിലുള്ള മൂന്ന് ചവിട്ടുപായകള് (Carpet) മാലാഖ നെയ്തു. ഈ ചവിട്ടുപായകള്, വിശുദ്ധ കന്യകയായിരുന്നപ്പോഴത്തേതും, അമ്മയായിരുന്നപ്പോഴത്തേതും, ആത്മീയജീവിതം നയിച്ചപ്പോഴത്തേതുമായ ജീവിത പ്രവര്‍ത്തികളെ പ്രതിനിധീകരിക്കുന്നു.\nവിശുദ്ധ ഫ്രാന്‍സെസെയുടെ മരണത്തിനു കുറച്ച് മുന്‍പ്, മാലാഖ വളരെധൃതിയോട് കൂടിയായിരുന്നു തന്റെ ജോലി ചെയ്തിരുന്നതെന്ന് വിശുദ്ധ ശ്രദ്ധിച്ചു. മാത്രമല്ല മാലാഖയുടെ മുഖം മുന്‍പെങ്ങുമില്ലാത്ത വിധം സന്തോഷഭരിതമായിരുന്നു. അവസാന ചവിട്ടുപായ അതിനു വേണ്ടുന്ന നീളത്തില് നെയ്തുകഴിഞ്ഞ അതേ നിമിഷം തന്നെ വിശുദ്ധയുടെ ആത്മാവ് നിത്യാനന്ദം പുല്‍കി.\n1. ഫ്രോയിഡ് മോന്തിലെ ആന്‍റണി\n2. യോര്‍ക്ക് ബിഷപ്പായ ബോസോ\n3. പുവര്‍ക്ലെയറിലെ ബോളോഞ്ഞായിലെ കത്രീന\nവിശുദ്ധ യൗസേപ്പുപിതാവിന്‍റെ വണക്കമാസം: ‘ഒമ്പതാം തീയതി\nനമ്മുടെ ജീവിതലക്ഷ്യം ക്ഷണികമായ സുഖഭോഗങ്ങള് ആസ്വദിക്കുകയല്ല, പ്രത്യുത നമ്മെത്തന്നെ പവിത്രീകരിച്ച് സാര്‍വ്വത്രികവും സനാതനവുമായ ജീവിതത്തിനുള്ള കളമൊരുക്കുക അഥവാ, ദൈവവുമായിട്ടുള്ള നിത്യസമാഗമം നടത്തുകയെന്നാണ് കുരിശ് നമ്മോട് പ്രസംഗിക്കുന്നത്. പലരും ജീവിത ക്ലേശങ്ങളില് ഇതെല്ലാം വിസ്മരിച്ച് നിരാശരാകാറുണ്ട്. “നിങ്ങളെ പ്രതിയുള്ള പീഡകളില് ഞാന് സന്തോഷിക്കുന്നു. സഭയാകുന്ന തന്റെ ശരീരത്തെ പ്രതി ക്രിസ്തുവിനു സഹിക്കേണ്ടി വന്ന പീഡകളുടെ കുറവ് എന്റെ ശരീരത്തില് ഞാന് നികത്തുന്നു”\nഹേറോദേസ് ദൈവകുമാരന്‍റെ ജീവനെ അപഹരിക്കാനുള്ള സന്നാഹങ്ങള് ആരംഭിച്ചതായി അദ്ദേഹം കേട്ടപ്പാടെ മാര് യൗസേപ്പ് പിതാവും കന്യകാമേരിയും ഈജിപ്തിലേക്ക് പലായനം ചെയ്യേണ്ടതായി വന്നു. സ്വന്തം നാടിനെയും, വീടിനെയും ബന്ധുമിത്രാദികളെയും, വേര്‍പെട്ട് വിദൂരവും അജ്ഞാതവുമായ ഒരു ദേശത്ത് യാതൊരു മുന്നറിയിപ്പും കൂടാതെ പ്രവാസജീവിതം അനുഷ്ഠിക്കേണ്ടി വരിക എത്ര ദുര്‍വഹമായിരിക്കും. യാത്രയ്ക്ക് വാഹനങ്ങള് ഒന്നുമില്ല, മണലാരണ്യത്തിലൂടെയുള്ള പ്രയാണം, മാര്‍ഗ്ഗമധ്യേ വന്യമൃഗങ്ങളില് നിന്നും തസ്ക്കര സംഘങ്ങളില് നിന്നുമുള്ള ആക്രമണ ഭീഷണി…അങ്ങനെ പ്രതിബന്ധങ്ങള് ഏറെ.\nപേപ്പട്ടി അവരുടെ അടുത്തെത്തിയാല് അപകടവും. ആ കുഞ്ഞുങ്ങളെ രക്ഷിക്കാന് യാതൊരു മാര്‍ഗവും ഇല്ല. നിമിഷങ്ങള് മാത്രം. അരുമക്കുഞ്ഞുങ്ങളെ ഭ്രാന്തന് നായ് കടിക്കുന്നത് സ്വന്തം അമ്മ നോക്കി നില്‍ക്കണം. വേദനയും സംഭ്രാന്തിയും കൊണ്ട് നിറഞ്ഞ ഹൃദയത്തോടെ ആ സ്ത്രീ വിളിച്ചു പറഞ്ഞു: “തിരുക്കുടുംബത്തിന്‍റെ പാലകനായ മാര് യൗസേപ്പേ, എന്‍റെ കുഞ്ഞുങ്ങളെ കാത്തുകൊള്ളേണമേ.” പിഞ്ചു കുഞ്ഞുങ്ങളെ കടിക്കുവാന് വന്ന നായ് കുരച്ചുകൊണ്ട് അവരെ സമീപിച്ചെങ്കിലും ഒരു നിമിഷം അവരുടെ അടുക്കല് നിന്നിട്ട് എവിടേയ്ക്കോ ഓടി മറഞ്ഞു. മാര് യൗസേപ്പിന് നന്ദി അര്‍പ്പിച്ചുകൊണ്ട് ആ സ്ത്രീ സ്വന്തം മക്കളെ വാരിപ്പുണര്‍ന്നു.\nഅങ്ങയുടെ കല്‍പന വിശ്വാസ്യവും അലംഘനീയവുമാണ്; കര്‍ത്താവേ, പരിശുദ്‌ധി അങ്ങയുടെആലയത്തിന് എന്നേക്കും യോജിച്ചതാണ്.\nസങ്കീര്‍ത്തനങ്ങള് 93 : 5\nനോമ്പുകാല വിചിന്തനം – 20\nവി. യോഹന്നാൻ5: 19 – 23\nഈശോ ദൈവപുത്രനായ മിശിഹായാണെന്ന് വിശ്വസിക്കുന്നതിനും അതുവഴി ജീവൻ ഉണ്ടാകുന്നതിനുംവേണ്ടിയാണ് വി. യോഹന്നാൻ ‘ജീവന്റെ സുവിശേഷം’ എഴുതിയത്.വചനമായ ദൈവം മാംസം ധരിച്ചതാണ് പുത്രനായ ദൈവം. പിതാവായ ദൈവത്തോടുള്ള സമാനത താൽക്കാലികമായി ഉപേക്ഷിച്ചുകൊണ്ടാണ് യേശു സ്വയം എളിമപ്പെട്ട് ദൈവപുത്രനായിത്തീർന്നത്. അദൃശ്യനായ ദൈവം അപ്രകാരം യേശുവിലൂടെ ദൃശ്യനായി. ദൃശ്യനും അഭിഷിക്തനുമായ പുത്രനായ ദൈവത്തിൽ വിശ്വസിക്കുന്നവർക്ക് മാത്രമേ നിത്യജീവനിൽ പങ്കാളിത്തം ലഭിക്കുകയുള്ളു. ഏക സത്യദൈവമായ പിതാവിനെയും അവിടുന്ന് അയച്ച പുത്രനെയും അറിയുക എന്നതാണ് നിത്യജീവൻ. ഈ അറിവ് പുത്രനായ ദൈവത്തിൽ വിശ്വസിക്കുകവഴിയാണ് നമുക്കു ലഭിക്കുക. വിശ്വാസം എന്നത് ഉപരിതലസ്പർശി മാതമായ ഒരു പ്രവൃത്തിയല്ല. അതൊരു ആത്മസമർപ്പണമാണ്. എന്തു വിശ്വസിക്കുന്നുവോ അത് സ്വന്തമാക്കുന്നതും ആരിൽ വിശ്വസിക്കുന്നുവോ ആ വ്യക്തിയോട് താദാത്മ്യപ്പെടുന്നതുമാണത്. യേശുവിന്റെ ചിന്തകളോടും ചെയ്തികളോടും പൊരുത്തപ്പെട്ടു ജീവിക്കുന്നതാണത്. യേശുവിനെ അനുകരിക്കുന്നവനും അനുസരിക്കുന്നവനും ദൈവത്തെത്തന്നെയാണ് ആദരിക്കുന്നതും അംഗീകരിക്കുന്നതും. യേശുവിന്റെ പ്രവൃത്തികൾ ദൈവത്തിന്റെതന്നെ പ്രവൃത്തികളാണ്. യേശുവിന്റെ പ്രവൃത്തികളായി ഇന്ന് നമ്മൾ ചെയ്തകൂട്ടുന്ന പലതും അപ്രകാരമുള്ളതല്ല. നമ്മുടെ ജഡത്തിന്റെ അഭിലാഷങ്ങളിൽനിന്ന് ജന്മമെടുക്കുന്ന വെറും വൈകാരിക വൈകൃതങ്ങളാണ്. ക്രിസ്തുവിന്റെ ആത്മാവിൽനിന്നു ഉയിർക്കൊളളുന്ന പ്രവൃത്തികൾ കുറ്റമറ്റതായിരിക്കും. അവിടെ വെറുപ്പോ വിദ്വേഷമോ ശത്രുതയോ വിഭാഗീയതയോ തലപൊക്കുകയില്ല. ആത്മാവിൽനിന്നു ജനിക്കുന്നതു ആത്മാവും മാംസത്തിൽനിന്നു ജനിക്കുന്നതു മാംസവുമായിരിക്കും. ഈ വ്യത്യാസം തിരിച്ചറിയുവാൻ കഴിഞ്ഞാൽ ആത്മനാശം ഒഴിവാക്കി ആത്മരക്ഷ ആർക്കും സ്വന്തമാക്കാം.


Exclusive Amit Shah | യുപിയില് 'ബാഹുബലിയും' മാഫിയകളും ഇല്ല; യോഗിയുടെ നേട്ടങ്ങള് എണ്ണിപ്പറഞ്ഞ് അമിത് ഷാ | Amit Shah listed out the achievements of Yogi government in UP – News18 Malayalam\nExclusive Amit Shah | യുപിയില് ' ബാഹുബലിയും' മാഫിയകളും ഇല്ല; യോഗിയുടെ നേട്ടങ്ങള് എണ്ണിപ്പറഞ്ഞ് അമിത് ഷാ\n'തങ്ങളെ ഉപദ്രവിക്കുന്നവര് ജയിലില് കിടക്കുമെന്ന് ഒരു കാലത്ത് ഉത്തര്‍പ്രദേശിലെ ജനങ്ങള്‍ക്ക് സങ്കല്‍പ്പിക്കാനായിരുന്നില്ല. ഇന്ന് ആളുകള് സമാധാനത്തോടെ ജീവിക്കുന്നു': അമിത് ഷാ\nLast Updated : February 21, 2022, 13:21 IST\nഉത്തര്‍പ്രദേശില് (Uttar Pradesh) യോഗി ആദിത്യനാഥ് (Yogi Adityanath) സര്‍ക്കാരിന് കീഴില് കവര്‍ച്ച, കൊള്ള, തട്ടിക്കൊണ്ടുപോകല്, ബലാത്സംഗം, ഭൂമി തട്ടിയെടുക്കല് എന്നിവ കുറഞ്ഞുവെന്ന് കേന്ദ്ര ആഭ്യന്തര മന്ത്രിയും മുതിര്‍ന്ന ബി.ജെ.പി. നേതാവുമായ അമിത് ഷാ (Amit Shah) ന്യൂസ് 18 ഗ്രൂപ്പ് എഡിറ്റര് ഇന് ചീഫ് രാഹുല് ജോഷിക്ക് നല്‍കിയ പ്രത്യേക അഭിമുഖത്തില് (interview) പറഞ്ഞു. ഒരു കാലത്ത് ഒരു എഫ്ഐആര് (fir) രജിസ്റ്റര് ചെയ്യുന്നത് പോലും ഉത്തര്‍പ്രദേശില് 'വലിയ കാര്യമായിരുന്നു'. സുരക്ഷിതത്വത്തിനും, മെച്ചപ്പെട്ട ഭാവിക്കുമായി ആളുകള് മീററ്റ് പോലുള്ള നഗരങ്ങളില് നിന്ന് ഡൽഹിയിലേയ്ക്ക് (Delhi) താമസം മാറിയിരുന്നുവെന്നും അദ്ദേഹം പറഞ്ഞു.\n'ഞാന് 2013 മെയ് മുതല് ഇന്നുവരെ യുപിയിലെ എല്ലാ ജില്ലകളിലൂടെയും ബ്ലോക്കുകളിലൂടെയും റോഡ് മാര്‍ഗം യാത്ര ചെയ്തിട്ടുണ്ട്. ഒരു കാലത്ത് യുപിയില് എഫ്ഐആര് രജിസ്റ്റര് ചെയ്യുന്നത് പോലും വലിയ കാര്യമായിരുന്നു. സമാജ്വാദി പാര്‍ട്ടി അധികാരത്തില് വന്നപ്പോള് ഒരു സമുദായത്തിലെ ആളുകള് കരുതിയത് തങ്ങള്‍ക്ക് ഇഷ്ടമുള്ളത് ചെയ്യാന് അധികാരം ലഭിച്ചുവെന്നാണ്. പടിഞ്ഞാറന് യുപിയില് ആളുകളുടെ വീടുകളില് നിന്ന് പോത്തുകളെ അഴിച്ചു കൊണ്ടു പോയപ്പോൾ പോലും കര്‍ഷകര്‍ക്ക് ഒന്നും ചെയ്യാന് കഴിഞ്ഞില്ല. ആ അവസ്ഥ ഞാന് ശരിക്കും കണ്ടിട്ടുണ്ട്. മക്കള്‍ക്ക് പഠിക്കാന് വേണ്ടി പലരും മീററ്റില് നിന്ന് ഡല്‍ഹിയിലേക്ക് മാറി. മീററ്റില് നിന്ന് ആളുകള് യഥാർത്ഥത്തിൽ കുടിയേറുകയായിരുന്നു. കോടികള് വിലമതിക്കുന്ന പ്രദേശവാസികളുടെ ഭൂമി ഗുണ്ടാസംഘങ്ങള് പിടിച്ചെടുക്കാറുണ്ടായിരുന്നു,'' ഷാ പറഞ്ഞു.\nയോഗി അധികാരത്തില് വന്നതിന് ശേഷം കവര്‍ച്ച 72% കുറഞ്ഞു. കൊള്ള 62% കുറഞ്ഞു, തട്ടിക്കൊണ്ടുപോകല് 39% കുറഞ്ഞു, ബലാത്സംഗം 50% കുറഞ്ഞു. ഇത് ഉത്തര്‍പ്രദേശിലെ വളരെ പ്രധാനപ്പെട്ട വിഷയമാണെന്നും അദ്ദേഹം പറഞ്ഞു. 2022ലെ ഉത്തര്‍പ്രദേശ് തെരഞ്ഞെടുപ്പില് ഭരണകക്ഷിയായ ബി.ജെ.പിയുടെ പ്രധാന വാഗ്ദാനങ്ങളിലൊന്നാണ് ക്രമസമാധാനപാലനമെന്നും ഷാ പറഞ്ഞു. ഗരീബ് കല്യാൺ, വികസനത്തിനും മെച്ചപ്പെട്ട ഭരണത്തിനും ഒപ്പം ക്രമസമാധാനവും സംസ്ഥാനത്ത് ബിജെപിയെ ജനങ്ങള് പിന്തുണയ്ക്കുന്നതിനുള്ള ഏറ്റവും പ്രധാന കാരണങ്ങളാണ്.\nഅസം ഖാനും അതിഖ് അന്‍സാരിയും മുഖ്താര് അന്‍സാരിയും ജയിലില് കഴിയുകയാണ്. തങ്ങളെ ഉപദ്രവിക്കുന്നവര് ജയിലില് കിടക്കുമെന്ന് ഒരു കാലത്ത് ഉത്തര്‍പ്രദേശിലെ ജനങ്ങള്‍ക്ക് സങ്കല്‍പ്പിക്കാനായിരുന്നില്ല. ഇന്ന് ആളുകള് സമാധാനത്തോടെ ജീവിക്കുന്നു. ഒരു ജില്ലയിലും 'ബാഹുബലി'യും മാഫിയയും ഇല്ല. ഗുണ്ടാസംഘങ്ങള് തട്ടിയെടുത്ത 200 കോടിയുടെ സ്വത്താണ് ഇപ്പോള് ഇവരില് നിന്ന് കണ്ടുകെട്ടിയത്. ഇതൊരു വലിയ നേട്ടമാണെന്നും ആളുകള് ഞങ്ങളുടെ പ്രവര്‍ത്തനത്തെ അംഗീകരിക്കുന്നുണ്ടെന്നും അദ്ദേഹം പറഞ്ഞു.\nബി.ജെ.പിക്ക് കീഴില് ഉത്തര്‍പ്രദേശിലും സ്ത്രീസുരക്ഷ മെച്ചപ്പെട്ടുവെന്നും അമിത് ഷാ പറഞ്ഞു. ''കാണ്‍പൂരില്, അര്‍ദ്ധരാത്രിയില് പെണ്‍കുട്ടികള് സ്‌കൂട്ടറുകളില് റോഡിലൂടെ പോകുന്നത് ഞാന് കണ്ടിട്ടുണ്ട്, അതിൽ ഞാന് വളരെ സന്തോഷവാനാണ്. ഞാന് താമസിക്കുന്ന ഹോട്ടലിലെ ജനലിലൂടെ ഞാന് അത് നേരിട്ട് കണ്ടു. ഇതൊരു വലിയ നേട്ടമാണ്, ആളുകള് ഞങ്ങളുടെ പ്രവര്‍ത്തനത്തെ അംഗീകരിക്കുന്നു. അത് വോട്ടുകളായി വിവര്‍ത്തനം ചെയ്യപ്പെടും'' അമിത് ഷാ കൂട്ടിച്ചേർത്തു.\nയുഎപിഎ (UAPA), POTA (ഭീകരവാദം തടയുന്ന നിയമം) എന്നിവ തങ്ങളുടെ ഭരണകാലത്ത് പിന്‍വലിച്ചതിന് സമാജ്വാദി പാര്‍ട്ടിയെയും ബിഎസ്പിയെയും ഷാ ആഞ്ഞടിച്ചു. 'ക്രമസമാധാന പ്രശ്‌നമാണ് പ്രധാനം. ഇപ്പോഴിതാ പ്രധാനമന്ത്രി മോദിയും തീവ്രവാദത്തെ കുറിച്ച് സംസാരിച്ചു. 38 പ്രതികള്‍ക്ക് വധശിക്ഷ വിധിച്ച അഹമ്മദാബാദ് സ്ഫോടനക്കേസില് ഹര്‍ദോയില് സംസാരിക്കുകയായിരുന്നു അദ്ദേഹം. എസ്പി ഭരണകാലത്താണ് ഈ ഭീകരര് ജയില് മോചിതരായതെന്നും അദ്ദേഹം പറഞ്ഞു. UAPA, POTA കേസുകള് പിന്‍വലിച്ച എസ്പിയുടെയും ബിഎസ്പിയുടെയും കാലത്ത് ഇത്തരത്തിലുള്ള പതിനൊന്ന് സംഭവങ്ങള് ഉണ്ടായിട്ടുണ്ട്. രാജ്യത്തെ സുരക്ഷയെക്കുറിച്ച് എസ്പിക്കും ബിഎസ്പിക്കും എന്താണ് പറയാനുള്ളത്? അവര് പൊതുജനങ്ങളോട് ഉത്തരം പറയേണ്ടിവരും,'' അമിത് ഷാ പറഞ്ഞു.\nയുഎപിഎയും പിഒടിഎയും പിന്‍വലിച്ച് അവര് ആരെയാണ് സഹായിക്കുന്നത്? അവരുടെ വോട്ട് ബാങ്കുകള്‍ക്ക് വേണ്ടിയോ? മറ്റുള്ളവര്‍ക്ക് വോട്ട് ചെയ്യാന് അവകാശമില്ലേ? ഇരകളായവര്‍ക്ക് വോട്ടില്ലേ? ഇത് ഉത്തര്‍പ്രദേശിലെ മുഴുവന് വികാരമാണെന്നും അദ്ദേഹം കൂട്ടിച്ചേര്‍ത്തു.\n''രാജ്യത്തുടനീളം കോണ്‍ഗ്രസ് ഭരണകാലത്തും ഇത്തരത്തിലുള്ള നിരവധി സംഭവങ്ങളുണ്ട്. അന്ന് നരേന്ദ്രമോദി (ഗുജറാത്ത്) മുഖ്യമന്ത്രിയായിരുന്നതിനാല് ഈ കേസ് (അഹമ്മദാബാദ് സ്ഫോടനക്കേസ്) പരിഹരിക്കാന് കഴിഞ്ഞു. വളരെ കുറച്ച് ആളുകള്‍ക്ക് മാത്രമേ നീതി ലഭിച്ചിട്ടുള്ളൂ. പോലീസ് കാര്യക്ഷമമായി പ്രവര്‍ത്തിക്കുകയും തെളിവുകള് സഹിതം പുറത്തു കൊണ്ടുവരികയും ചെയ്തു. ലഭിച്ച തെളിവുകളെ കോടതി വിലമതിക്കുകയും വിധി പറയുകയും ചെയ്തു. എസ്പിയുടെയും ബിഎസ്പിയുടെയും മറ്റ് പാര്‍ട്ടികളുടെയും പെരുമാറ്റം ഇപ്പോൾ വ്യക്തമായി കാണാം'', അദ്ദേഹം കൂട്ടിച്ചേര്‍ത്തു.\nയുപിയിലെ എല്ലാ ജില്ലകളിലും ഞാന് ജന് വിശ്വാസ് യാത്രകളും വിജയ് സങ്കല്‍പ് യാത്രകളും നടത്തിയിട്ടുണ്ട്. സംസ്ഥാനത്തെ എല്ലാ ജില്ലകളിലും റാലികള് നടത്തിയിട്ടുണ്ട്. ഉത്തര്‍പ്രദേശില് ബി.ജെ.പി. പൂര്‍ണ ഭൂരിപക്ഷത്തോടെ വിജയിക്കും. യോഗി ആദിത്യനാഥിന്റെ നേതൃത്വത്തില് ബിജെപി ജനങ്ങളുടെ ഹൃദയം കീഴടക്കുന്നതില് വിജയിച്ചു. പ്രധാനമന്ത്രിയോടുള്ള പിന്തുണയും സ്‌നേഹവും 2013 ഡിസംബറില് ഉണ്ടായിരുന്നതിനേക്കാള് വളരെ കൂടുതലാണ് ഇപ്പോൾ. ഈ തെരഞ്ഞെടുപ്പിൽ ബി.ജെ.പി. വൻ ഭൂരിപക്ഷത്തോടെ വിജയിക്കും'' ഷാ അഭിമുഖത്തില് പറഞ്ഞു.\nFirst published: February 21, 2022, 13:20 IST\namit shahCM Yogi AdityanathYogi Adityanath


richest indian ever, അംബാനിയോ ടാറ്റയോ അല്ല! ഇന്ത്യയിലെ എക്കാലത്തെയും ഏറ്റവും വലിയ പണക്കാരൻ അറിയാമോ? - do you know who is the richest indian of all time? - Samayam Malayalam\ndo you know who is the richest indian of all time?\nഅംബാനിയോ ടാറ്റയോ അല്ല! ഇന്ത്യയിലെ എക്കാലത്തെയും ഏറ്റവും വലിയ പണക്കാരൻ അറിയാമോ?\nKen Sunny | Samayam Malayalam | Updated: Mar 24, 2022, 6:13 PM\nനിങ്ങളുടെ ഉത്തരം മിക്കവാറും മുകേഷ് അംബാനി എന്നാവും. ചിലർ ഗൗതം അദാനിയുടെ പേരോ, ചിലർ രത്തൻ ടാറ്റായുടെ പേരോ പറയും. എന്നാൽ ഇവരൊന്നുമല്ല ഇന്ത്യയിലെ എക്കാലത്തെയും ഏറ്റവും വലിയ പണക്കാരൻ. ഇദ്ദേഹം ഇപ്പോൾ ജീവിച്ചിരിപ്പില്ല.\n1967 വരെ ജീവിച്ചിരുന്ന ഇദ്ദേഹമാണ് ഹൈദരാബാദിൻ്റെ അവസാന നിസാമായ നവാബ് സർ മിർ ഉസ്മാൻ അലി ഖാൻ.\n236 ബില്യൺ ഡോളർ ആസ്തിയാണ് വാബ് സർ മിർ ഉസ്മാൻ അലി ഖാന്റെ ആസ്തി.\nലോകത്തിലെ ഏറ്റവും വലിയ ധനികനായ ഒരു സമയത്ത് ആമസോണിന്റെ സ്ഥാപകൻ ജെഫ് ബെസോസിന് മൊത്തം സമ്പത്ത് 112 ബില്യൺ ഡോളറായിരുന്നു.\nആരാണ് ഇന്ത്യയിലെ ഏറ്റവും വലിയ പണക്കാരൻ. നിങ്ങളുടെ ഉത്തരം മിക്കവാറും മുകേഷ് അംബാനി എന്നാവും. ചിലർ ഗൗതം അദാനിയുടെ പേരോ, ചിലർ രത്തൻ ടാറ്റായുടെ പേരോ പറയും. എന്നാൽ നാണയപ്പെരുപ്പത്തിനനുസരിച്ച് മൊത്തം മൂല്യം ക്രമീകരിക്കുമ്പോൾ ഇവരൊന്നും ചരിത്രത്തിലെ ഏറ്റവും ധനികനായ ഇന്ത്യക്കാരന്റെ മുൻപിൽ ഒന്നുമല്ല.\nജെങ്കിസ് ഖാൻ ആയിരിക്കും ഒരുപക്ഷെ ഈ വ്യക്തി ജീവിച്ചിരിപ്പില്ല എന്ന് പറഞ്ഞാൽ നിങ്ങളുടെ മനസ്സിൽ ഓടിയെത്തുന്ന മറ്റൊരാൾ. എന്നാൽ ജെങ്കിസ് ഖാൻ യഥാർത്ഥത്തിൽ ഇന്ത്യക്കാരനല്ല. ഇന്ത്യയ്ക്ക് സ്വന്തമായി ഒരു പണക്കാരനുണ്ടായിരുന്നു. 1967 വരെ ജീവിച്ചിരുന്ന ഇദ്ദേഹമാണ് ഹൈദരാബാദിൻ്റെ അവസാന നിസാമായ നവാബ് സർ മിർ ഉസ്മാൻ അലി ഖാൻ. 1886ൽ ജനിച്ച് 1967ൽ മരിച്ച ഇദ്ദേഹം എക്കാലത്തെയും സമ്പന്നരായ 25 പേരുടെ പണപ്പെരുപ്പം അനുസരിച്ച് ക്രമീകരിച്ച പട്ടികയിൽ ആറാം സ്ഥാനത്താണ്.\n'ബന്ധങ്ങൾ തകർക്കുന്ന പുട്ട്', വൈറലായി വിദ്യാത്ഥിയുടെ ഉത്തരക്കടലാസ്\n236 ബില്യൺ ഡോളർ ആസ്തിയാണ് വാബ് സർ മിർ ഉസ്മാൻ അലി ഖാന്റെ ആസ്തി. ലോകത്തിലെ ഏറ്റവും വലിയ ധനികനായ ഒരു സമയത്ത് ആമസോണിന്റെ സ്ഥാപകൻ ജെഫ് ബെസോസിന് മൊത്തം സമ്പത്ത് 112 ബില്യൺ ഡോളറും മുകേഷ് അംബാനിയുടെ സ്വത്ത് 49 ബില്യൺ ഡോളറുമാണ് എന്നോർക്കുക. 268 ബില്യൺ ഡോളർ സ്വത്തുള്ള ഇലോൺ മസ്കിന് തൊട്ടു പിന്നലാവും ഇപ്പോഴാണെങ്കിൽ വാബ് സർ മിർ ഉസ്മാൻ അലി ഖാന്റെ ആസ്തി.\nഭക്ഷണം ഓർഡർ ചെയ്യുമ്പോൾ 'പ്ലീസ്, താങ്ക് യു' പറയാമോ? സ്പെഷ്യൽ ഡിസ്‌കൗണ്ടുമായി ഹോട്ടൽ\nനവാബിനെക്കുറിച്ചുള്ള ചില രസകരമായ വസ്തുതകൾ\nനിസാം പ്രസിദ്ധമായ ജേക്കബ് ഡയമണ്ട് പേപ്പർ വെയ്റ്റായി ഉപയോഗിച്ചിരുന്നു\nനവാബ് ഉസ്മാൻ അലി ഖാൻ 1911 സെപ്റ്റംബർ 18 ന് കിരീടധാരണം നടത്തി, 1948 വരെ ഹൈദരാബാദ് നാട്ടുരാജ്യത്തിൽ ഭരിച്ചു.\nനൈറ്റ് ഗ്രാൻഡ് കമാൻഡർ എന്ന പദവി അദ്ദേഹത്തിന് ലഭിച്ചു.\nഹൈദരാബാദ് ഹൈക്കോടതി, സെൻട്രൽ ലൈബ്രറി (മുമ്പ് അസഫിയ ലൈബ്രറി എന്നറിയപ്പെട്ടിരുന്നു), അസംബ്ലി ഹാൾ, സ്റ്റേറ്റ് മ്യൂസിയം, നിസാമിയ ഒബ്സർവേറ്ററി എന്നിവയുൾപ്പെടെ ഹൈദരാബാദിലെ നിരവധി പ്രധാന പൊതു കെട്ടിടങ്ങളുടെ വികസനത്തിന് നവാബിന്റെ ഭരണം അംഗീകാരം നൽകിയിട്ടുണ്ട്.\nആര്‍ട്ടിക്കിള് ഷോആരാണ് ലോകത്തിലെ ഏറ്റവും വലിയ 'ബോറൻ'? ഏറ്റവും വിരസമായ5ജോലികൾ ഇവയാണ്\nWeb Title : do you know who is the richest indian of all time?


വാട്ട്സ് ആപ്പില് സുരക്ഷാ വീഴ്ച ഇല്ലെന്ന് ഫേസ്ബുക്ക്; ആശങ്കപ്പെടേണ്ട സാഹചര്യം ഇല്ലെന്നും വിശദീകരണം | Malayalam UK\nJanuary 11 20:39 2018 by News Desk 1\tPrint This Article\nഫ്രാങ്ക്ഫര്‍ട്ട്: ജര്‍മ്മന് ഗവേഷകര് വാട്ട്‌സ്ആപ്പ് ഗ്രൂപ്പ് ചാറ്റില് വന് സുരക്ഷാ വീഴ്ച ഉണ്ടെന്ന് കണ്ടെത്തിയ വാര്‍ത്ത നിഷേധിച്ച് വാട്ട്‌സ്ആപ്പിന്റെ ഉടമസ്ഥരായ ഫെയ്‌സ്ബുക്ക്. വാട്ട്‌സ്ആപ്പ് ഗ്രൂപ്പുകളിലേക്ക് രഹസ്യ വഴിയൊന്നുമില്ലെന്ന് ഫെയ്‌സ്ബുക്കിന്റെ ചീഫ് സെക്യൂരിറ്റി ഓഫീസര് അലക്‌സ് സ്റ്റാമോസ് ട്വിറ്ററില് പറഞ്ഞു.\nഒരു പുതിയ അംഗം ഗ്രൂപ്പില് ചേര്‍ന്നാല് മറ്റ് അംഗങ്ങള്‍ക്കെല്ലാം അത് കാണാം. അപ്പോള് ഗ്രൂപ്പ് ചാറ്റില് ഒളിച്ചുകടന്നവരെ കണ്ടെത്താന് മറ്റുള്ളവര്‍ക്ക് എളുപ്പമാണ്. മാത്രവുമല്ല ഒരാള് അയയ്ക്കുന്ന സന്ദേശങ്ങള് ആരെല്ലാം കണ്ടു എന്ന് അറിയാനുള്ള ഒന്നിലധികം വഴികള് വാട്ട്‌സ്ആപ്പ് ഗ്രൂപ്പില് നല്‍കിയിട്ടുമുണ്ടെന്നും സ്റ്റാമോസ് പറയുന്നു. ഒപ്പം സാഹചര്യം വിശദമാക്കുന്നൊരു സ്‌ക്രീന് ഷോട്ടും അദ്ദേഹം പങ്കുവെച്ചു.\n‘വാട്ട്‌സ്ആപ്പ് സെര്‍വറുകള് സാധാരണ വാട്ട്‌സ്ആപ്പ് സ്റ്റാഫിനും, നിയമപരമായി അനുമതിയുള്ള സര്‍ക്കാര് അധികാരികള്‍ക്കും അതിവിദഗ്ദരായ ഹാക്കര്‍മാര്‍ക്കും മാത്രമാണ് ഉപയോഗിക്കാന് കഴിയുക.\nഅത്തരം ഹാക്കര്‍മാര്‍ക്ക് തീര്‍ച്ചയായും ഗ്രൂപ്പ് മെമ്പര്‍ഷിപ്പില് തിരിമറികള് നടത്താന് കഴിയും. എന്നാല് അവര് സ്വയം അവരെ ഗ്രൂപ്പുകളില് ചേര്‍ത്താല് അവര്‍ക്ക് ആ ഗ്രൂപ്പില് ഉള്ള പഴയ സന്ദേശങ്ങളൊന്നും കാണാന് സാധിക്കില്ല.\nകാരണം അവയെല്ലാം എന്‍ഡ് ടു എന്‍ഡ് എന്‍ക്രിപ്റ്റഡ് ആണ്. അതായത് സന്ദേശങ്ങള് നേരത്തെ എന്‍ക്രിപ്റ്റ് ചെയ്തതായതിനാല് എന്‍ക്രിപ്റ്റഡ് സന്ദേശങ്ങള് തുറക്കാനുള്ള കീകള് (KEYS) അവരുടെ കൈവശമുണ്ടാവില്ല.\nനുഴഞ്ഞ് കയറിയാണെങ്കിലും ഹാക്കര് ഒരു ഗ്രൂപ്പില് അംഗമായാല് എല്ലാ ഗ്രൂപ്പ് അംഗങ്ങള്‍ക്കും അത് കാണാന് സാധിക്കും. പുതിയ ആള് അംഗത്വമെടുക്കുമ്പോള് ലഭിക്കുന്ന അറിയിപ്പിനെ തടയാന് ഒരു വഴിയും ഇല്ല. അദ്ദേഹം പങ്കുവെച്ച സ്‌ക്രീന് ഷോട്ടില് ഇതെല്ലാം വിശദീകരിക്കുന്നുണ്ട്.


മുല്ലപ്പള്ളിയെ തെറിപ്പിക്കാൻ ഗ്രുപ്പ് നേതാക്കൾ !കോൺഗ്രസിൽ പൊട്ടിത്തെറി !മുഖ്യമന്ത്രി കസേര ലക്‌ഷ്യം വെക്കുന്നവർ മുല്ലപ്പള്ളിയെ ഭയക്കുന്നു. | Daily Indian Herald\nJune 5, 2020 4:16 am By : Indian Herald Staff\nകൊച്ചി:തിരഞ്ഞെടുപ്പ് അടുക്കുന്നതോടെ ഗ്രുപ്പ് നേതാക്കൾക്ക് ഉറക്കം നഷ്ടപ്പെടുകയാണ് .മുല്ലപ്പള്ളി തൽസ്ഥാനത്ത് ഇരിക്കുന്നത് പ്രധാന ഗ്രുപ്പ് നേതാക്കൾക്ക് ദഹിക്കുന്നില്ല .സുധീരനെ ചാടിച്ചപോലെ പുകച്ച് ചാടിക്കുകയാണ് ലക്‌ഷ്യം .മുഖ്യമന്ത്രി കസേര ലക്‌ഷ്യം വെക്കുന്ന ചെന്നിത്തലയും ഉമ്മൻ ചാണ്ടിയും അടങ്ങിയ ഗ്രുപ്പ് നേതൃത്വങ്ങൾ മുല്ലപ്പള്ളി രാമചന്ദ്രനെ ഭയക്കുന്നു എന്നാണ് കോൺഗ്രസുകാർക്കിടയിലെ അടക്കം പറച്ചിൽ .മുല്ലപ്പള്ളിക്ക് പിന്നിൽ ഭാവി മുഖ്യമന്ത്രിയായി കോൺഗ്രസിലെ രണ്ടാമനായി വിലസുന്ന കെ.സി വേണുഗോപാൽ ആണെന്നതും ചിലരെ അലോസരപ്പെടുത്തുന്നു എന്നാണ് അണിയറ റിപ്പോർട്ട്.\nഅടുത്ത ഭരണം കിട്ടില്ലായെന്നറിയാമെങ്കിലും അവസരം കിട്ടിയാൽ മുല്ലപ്പള്ളിയെ മുഖ്യമന്ത്രി ആക്കുകയും പിന്നാലെ ആ കസേരയിൽ എത്തുകയുമാണ് വേണുഗോപാലിന്റെ ലക്‌ഷ്യം എന്നതുമാണ് കോൺഗ്രസുകാർ പാടി നടക്കുന്നത് .ഗ്രൂപ്പ് നേതാക്കളെ മാനിക്കാതെ കെ.പി. അനില്‍കുമാറിനു സംഘടനാച്ചുമതല നല്‍കിയതിനെ ചൊല്ലിയാണിപ്പോൾ ഗ്രൂപ്പു പോര് തകർക്കുന്നത് .\nഇരു ഗ്രൂപ്പുകളും എതിര്‍ത്ത കെ.പി. അനില്‍കുമാറിനു സംഘടനാച്ചുമതല നല്‍കിയതു മുല്ലപ്പള്ളിയുടെ ധീരനിലപാടായി വിലയിരുത്തപ്പെട്ടിരുന്നു. പാര്‍ട്ടിയുടെ വിദേശമലയാളി സംഘടനാച്ചുമതലയ്ക്കായുള്ള പോര് അതിശക്തമായി .പണം കായ്ക്കുന്ന പദവിയായ ആ സ്ഥാനത്തിന് രണ്ട് ഗ്രൂപ്പില്‍നിന്നായി മൂന്ന് പ്രമുഖരാണുള്ളത് .\nപത്തനംതിട്ടയില് നഗരസഭാധ്യക്ഷനും ഡി.സി.സി. െവെസ് പ്രസിഡന്റുമായ സുരേഷ്‌കുമാറിനെ പരിഗണിക്കാതെ, റിങ്കു ചെറിയാനെ പരിഗണിച്ചെന്നാണു മറ്റൊരു പരാതി. തൃശൂര് ജില്ലയില് തര്‍ക്കം രൂക്ഷമാണ്. പ്രവാസി വ്യവസായിയുടെ മകന്റെ നിര്‍ദേശപ്രകാരം ജോണ് ഡാനിയലിനെയും ഉന്നതനേതാവിന്റെ ബന്ധുവിന്റെ ആവശ്യപ്രകാരം സനീഷ്‌കുമാറിനെയും പട്ടികയില് ഉള്‍പ്പെടുത്തിയപ്പോള്, ജില്ലയില് പാര്‍ട്ടിക്കും ഗ്രൂപ്പിനും വേണ്ടി കഷ്ടപ്പെട്ടവരെ തഴഞ്ഞെന്നാണ് എ ഗ്രൂപ്പിലെ പൊതുവികാരം.\nഐ ഗ്രൂപ്പിലും കാര്യങ്ങള് പന്തിയല്ല. ഒരു മുതിര്‍ന്നനേതാവിനെതിരേ കോഴയാരോപണം വരെ ഉയര്‍ന്നത് ഗ്രൂപ്പിലെ തമ്മിലടിയുടെ ഫലമായാണ്. കേരളാ കോണ്‍ഗ്രസി(എം)ലെ തര്‍ക്കങ്ങള് പരിഹരിക്കാന് കഴിയാത്തതാണു യു.ഡി.എഫിനു മുന്നിലുള്ള വെല്ലുവിളി. കോട്ടയം ജില്ലാപഞ്ചായത്ത് പ്രസിഡന്റ് തര്‍ക്കം സംബന്ധിച്ചു കോണ്‍ഗ്രസ് എടുക്കുന്ന തീരുമാനം തങ്ങളെ അറിയിക്കേണ്ടതില്ലെന്നാണ് ഉടക്കിനില്‍ക്കുന്ന ജോസ് കെ. മാണി വിഭാഗത്തിന്റെ നിലപാട്. ഇക്കാര്യവും ഇന്നു കെ.പി.സി.സി. രാഷ്ട്രീയകാര്യസമിതിയില് ചര്‍ച്ചയാകും.\nപുനഃസംഘടനയുമായി ബന്ധപ്പെട്ട് െഹെക്കമാന്‍ഡിനു സമര്‍പ്പിച്ച പട്ടികയ്‌ക്കെതിരേ പ്രതിഷേധം തുടരുകയാണ്. അഞ്ച് ജനറല് സെക്രട്ടറിമാരെക്കൂടി നിയമിക്കാന് മറ്റൊരു പട്ടികയും നല്‍കിയിട്ടുണ്ട്. എ ഗ്രൂപ്പിനു മലപ്പുറത്തുനിന്നു ജനറല് സെക്രട്ടറിയുണ്ടെങ്കിലും അതേ ജില്ലക്കാരനായ മുഹമ്മദ്കുഞ്ഞിയുടെ പേര് ഉള്‍പ്പെടുത്തിയതില് ഉമ്മന് ചാണ്ടിയുടെ നാട്ടുകാരന്‍കൂടിയായ പി.എ. സലീമും കൂട്ടരും കടുത്ത അതൃപ്തിയിലാണ്.\nTags: kpcc, kpcc mullappally, kpcc mullappally ramachandran\nവില തുച്ഛം ഗുണവും തുച്ഛം: കെപിസിസി ആസ്ഥാനം ഒഎല്‍എക്‌സില് വില്‍പ്പനയ്ക്ക്\nഅരൂര് നിയമസഭ സീറ്റ്: ഷാനിമോള് ഉസ്മാനെച്ചൊല്ലി കലഹം..!! പ്രതിരോധമുയര്‍ത്തി മുതിര്‍ന്ന നേതാക്കള്


ഷൈലോക്ക് തമിഴിലും ഹീറോയാ ഹീറോ; ഷൈലോക്കിന്റെ തമിഴ് ടീസർ യൂട്യൂബ് ഹിറ്റ് ചാർട്ടിൽ\nതമിഴ്‌നാട്ടിലെ പൊങ്കല് ദിവസമാണ് തമിഴ് പതിപ്പായ കുബേരന്റെ ടീസര് ഇറങ്ങിയിരിക്കുന്നത്. ടീസറില് മമ്മൂട്ടിക്കൊപ്പം രാജ്കിരണും തിളങ്ങിനില്‍ക്കുന്നുണ്ട്.\nമമ്മൂട്ടിയുടെ ഷൈലോക്ക് തമിഴ് ടീസര് പുറത്തിറങ്ങി. രാജാധിരാജ, മാസ്റ്റര്‍പീസ് തുടങ്ങിയ സിനിമകള്‍ക്ക് ശേഷം അജയ് വാസുദേവ് മെഗാസ്റ്റാറിനെ നായകനാക്കി ഒരുക്കിയ ചിത്രം കൂടിയാണിത്. നേരത്തെ ക്രിസ്മസ് റിലീസായി പ്രഖ്യാപിച്ച സിനിമ മാമാങ്കം കാരണം ജനുവരിയിലേക്ക് മാറ്റിവെക്കുകയായിരുന്നു. തമിഴ്‌നാട്ടിലെ പൊങ്കല് ദിവസമാണ് തമിഴ് പതിപ്പായ കുബേരന്റെ ടീസര് ഇറങ്ങിയിരിക്കുന്നത്. ടീസറില് മമ്മൂട്ടിക്കൊപ്പം രാജ്കിരണും തിളങ്ങിനില്‍ക്കുന്നുണ്ട്.


അടുത്ത തവണ ഉറക്കത്തിനായി ആർട്ട് തെറാപ്പി പരീക്ഷിക്കുക\nഉറക്കമില്ലായ്മയെ സുഖപ്പെടുത്താനും സുഖപ്പെടുത്താനും കല ഉപയോഗിക്കാമെന്ന് നിങ്ങൾക്കറിയാമോ? പ്രത്യേകിച്ചും സംഭാഷണത്തിലൂടെയോ എഴുത്തിലൂടെയോ സ്വയം പ്രകടിപ്പിക്കാൻ കഴിയാത്തവരുമായി, കല ഒരു മികച്ച let ട്ട്‌ലെറ്റാണ്, മാത്രമല്ല നിങ്ങൾ അതിനെ എങ്ങനെ വിലമതിക്കുന്നു എന്നത് പ്രശ്നമല്ല. നിങ്ങളുടെ സ്വന്തം മൂഡ് ബോർഡ് സൃഷ്ടിക്കാനും ആത്മാക്കളെ ഉയർത്താനും സ്വയം സ്വതന്ത്രമാക്കാനും വിശ്രമ മേഖലയിലേക്ക് പ്രവേശിക്കാനും നിങ്ങളെ സഹായിക്കേണ്ടത് ശൂന്യമായ ക്യാൻവാസും നിറങ്ങളുമാണ്.\nകല വളരെ ധ്യാനാത്മകമായി കണക്കാക്കപ്പെടുന്നു, മാത്രമല്ല ആളുകൾക്ക് സ്വസ്ഥത നൽകാനും ഉറക്കത്തിനും മൊത്തത്തിലുള്ള ക്ഷേമത്തിനും സഹായിക്കുന്നു. എല്ലാ പ്രായക്കാർക്കും ഒരു ആർട്ട് സ്കൂളായ ആർട്ട് വണ്ടർ നടത്തുന്ന ആർട്ടിസ്റ്റ് ഷിഫാലി നിതു മെഹ്‌റ പറയുന്നു, “കലയുടെ സൃഷ്ടിപരമായ പ്രക്രിയയിലൂടെ കുട്ടികളെ മികച്ച സാമൂഹിക, മോട്ടോർ കഴിവുകളിൽ ബഹുമാനിക്കുന്നു. മുതിർന്നവർ വിഷാദരോഗത്തിന് ചികിത്സിക്കപ്പെടുന്നു, കല മനസ്സിനെ ശക്തിപ്പെടുത്തുകയും നിങ്ങളെ പൂർണ്ണമായും വിശ്രമിക്കുകയും ചെയ്യുന്നതിനാൽ എല്ലാവർക്കും പ്രയോജനം ലഭിക്കും. ”\nകളറിംഗ് പുസ്തകങ്ങൾ കുട്ടികൾക്ക് മാത്രമല്ല മുതിർന്നവർക്കും ഉള്ളതാണ്. മികച്ച കലാകാരന്മാരുടെ പ്രശസ്ത കൃതികളുടെ ക്ലിപ്പ് ആർട്ടുകളും കളറിംഗ് ഷീറ്റുകളും നിങ്ങളുടെ കൈകൊണ്ട് പരീക്ഷിച്ച് “മികച്ചതായി അനുഭവപ്പെടും”. കലാസൃഷ്‌ടി സൃഷ്‌ടിക്കുന്നത് നിങ്ങളുടെ വികാരങ്ങൾ നന്നായി മനസ്സിലാക്കുന്നതിനും യാഥാർത്ഥ്യവുമായി സമ്പർക്കം പുലർത്തുന്നതിനും സ്വയം കൂടുതൽ അംഗീകരിക്കുന്നതിനും ആശയങ്ങളെ മറികടക്കുന്നതിനും ആത്മവിശ്വാസം നേടുന്നതിനും സഹായിക്കുന്നു. നിങ്ങളുടെ വികാരങ്ങൾ നിറങ്ങളും രൂപങ്ങളും ഉപയോഗിച്ച് കടലാസിൽ പ്രവർത്തിപ്പിക്കാൻ അനുവദിക്കുന്നത് സ്വതന്ത്രമാക്കുകയും ഹൃദയത്തെ ആനന്ദിപ്പിക്കുകയും ചെയ്യുന്നു. ഒരിക്കൽ നിങ്ങൾ കൂടുതൽ നിയന്ത്രണത്തിലായിരിക്കുകയും സ്വയം ആസ്വദിക്കുകയും ചെയ്‌താൽ, നിങ്ങൾ കുറച്ചുകൂടി വിഷമിക്കുകയും നന്നായി ഉറങ്ങുകയും ചെയ്യും . ഷിഫാലി പറയുന്നതനുസരിച്ച്, “ഒരു ആർട്ട് തെറാപ്പിസ്റ്റ് എന്ന നിലയിൽ ഞാൻ ആദ്യം പ്രശ്നം തിരിച്ചറിഞ്ഞ് അതിനനുസരിച്ച് ക്ലിപ്പ് ആർട്ട് തിരഞ്ഞെടുത്ത് ഒരു ആർട്ട് മൊഡ്യൂൾ രൂപപ്പെടുത്തുന്നു. എല്ലാവർക്കും ഇഷ്ടമുള്ള നിറങ്ങൾ തിരഞ്ഞെടുക്കാനുള്ള സ്വാതന്ത്ര്യം ഞാൻ അനുവദിച്ചു. ഓവർ‌ടൈം എന്റെ വിദ്യാർത്ഥികൾക്ക് പൊതുവെ കൂടുതൽ ആത്മവിശ്വാസമോ സന്തോഷമോ അനുഭവപ്പെടാൻ തുടങ്ങുമ്പോൾ നിറങ്ങളുടെ തിരഞ്ഞെടുപ്പ് തിളക്കമുള്ള ഷേഡുകളിലേക്ക് മാറുന്നത് ഞാൻ കാണുന്നു. ഇത് നന്നായി ഉറങ്ങുകയും മെച്ചപ്പെട്ട ആരോഗ്യം നിലനിർത്തുകയും ചെയ്യുന്നു. ” മുതിർന്നവരെ സുഖപ്പെടുത്തുന്നതിന് ആർട്ട് തെറാപ്പിസ്റ്റുകൾ ഉപയോഗിക്കുന്ന സാങ്കേതികതയെ 'മുതിർന്നവരുടെ കളറിംഗിന്റെ ചികിത്സാ ശാസ്ത്രം' എന്ന് വിളിക്കുന്നു.\nക്യാൻസറും മറ്റ് രോഗങ്ങളും ഉള്ള ധാരാളം ആളുകൾ ജീവിതത്തെ നേരിടാൻ ഒരു ആർട്ട് തെറാപ്പിസ്റ്റിന്റെ സഹായം തേടുന്നു. ആഗോളതലത്തിൽ പല ആശുപത്രികളും ആർട്ട് തെറാപ്പിസ്റ്റുകളുമായി ചേർന്ന് അവരുടെ രോഗികളെ സന്തോഷത്തോടെയും ഇടപഴകുന്നതിലും നിലനിർത്തുന്നു. കല സമ്മർദ്ദം ലഘൂകരിക്കുകയും നിങ്ങളുടെ നിറങ്ങളിൽ വൈവിധ്യമാർന്ന വർണ്ണ പാലറ്റ് ഉപയോഗിച്ച് ബ്ലൂസിനെ തോൽപ്പിക്കാൻ സഹായിക്കുകയും നിങ്ങളുടെ മിശ്രിതങ്ങളുടെ തിരഞ്ഞെടുപ്പിൽ നിറയാൻ കാത്തിരിക്കുന്ന രൂപരേഖകൾ. എന്തെങ്കിലും സൃഷ്ടിച്ചതിന്റെയും അത് എന്തായിത്തീർന്നുവെന്ന് നോക്കുന്നതിന്റെയും സംതൃപ്തി അതിനെ വിലമതിക്കുന്നു. നിങ്ങളുടെ മനസ്സിനെ ല und കികവും അസുഖകരവുമാക്കുന്ന ഒരു സന്തോഷകരമായ വ്യതിചലനം മറക്കരുത്, മികച്ച ജീവിതം നയിക്കാൻ നിങ്ങൾക്ക് അവസരം നൽകുന്നു.\nഅതിനാൽ അടുത്ത തവണ നിങ്ങൾക്ക് ഉറങ്ങാൻ കഴിയാത്തപ്പോൾ ഡൂഡിൽ ചെയ്യുന്നത് ഓർക്കുക. നിങ്ങളുടെ ആർട്ട് പാഡ് പുറത്തെടുത്ത് എഴുതുക. നിറങ്ങൾ ഉപയോഗിച്ച് ഇമ്പ്യൂ ചെയ്യുക. നിങ്ങളുടെ സൃഷ്ടി നോക്കൂ. സ്വയം പുഞ്ചിരിക്കൂ, ലാല ലാൻഡിൽ നിങ്ങളെ സ്വാഗതം ചെയ്യും. നിങ്ങളിൽ 'ലിവിംഗ്' ആർട്ടിസ്റ്റിനെ നല്ല ഉറക്കത്തോടെ കൊണ്ടുവരിക, കൂടാതെ സൺ‌ഡറെസ്റ്റിൽ മാത്രം കിടക്കയും കട്ടിൽ ഓൺലൈനും വാങ്ങാൻ ഓർമ്മിക്കുക.


സാമ്പത്തിക ബാധ്യത:ഭാര്യയെയും മൂന്നു മക്കളെയും കൊലപ്പെടുത്തി ഗൃഹനാഥൻ ജീവനൊടുക്കി - ഇ വാർത്ത | evartha\nസാമ്പത്തിക ബാധ്യത:ഭാര്യയെയും മൂന്നു മക്കളെയും കൊലപ്പെടുത്തി ഗൃഹനാഥൻ ജീവനൊടുക്കി\nതൃശൂർ: കേച്ചേരിയിൽ അഞ്ചംഗ കുടുംബത്തെ മരിച്ചനിലയിൽ കണ്ടെത്തി. കോഴിക്കോട് സ്വദേശി ജോണി (39), ഭാര്യ സോമ (35), മക്കളായ ആഷ്ലി (11), ആൻസൺ (9), ആൻമരിയ (7) എന്നിവരാണ് മരിച്ചത്. പോലീസ് കേസെടുത്ത് അന്വേഷണം ആരംഭിച്ചു.\nജോണിയെ വിഷം ഉള്ളിൽച്ചെന്നു മരിച്ചനിലയിലാണ് കണ്ടെത്തിയത്. മറ്റു നാലുപേരുടെ മൃതദേഹങ്ങൾ കഴുത്തറത്തു കൊലപ്പെടുത്തിയ നിലയിലായിരുന്നു. ഭാര്യയെയും മൂന്നുമക്കളെയും കൊലപ്പെടുത്തിയശേഷം ജോണി ജീവനൊടുക്കിയെന്നാണ് പ്രാഥമിക അന്വേഷണത്തിൽ ലഭിക്കുന്ന സൂചന.\nറച്ചുകാലമായി ജോണി മഴുവഞ്ചേരിയിൽ സ്റ്റേഷനറി കട നടത്തുകയായിരുന്നു. കട തുറക്കാതിരുന്നതിനെ തുടർന്നു നടത്തിയ അന്വേഷണത്തിലാണ് കുടുംബത്തെ മരിച്ചനിലയിൽ കണ്ടെത്തിയത്. സാമ്പത്തിക ബാധ്യതയാണ് മരണത്തിനു കാരണമെന്ന് ബന്ധുക്കൾ നൽകുന്ന സൂചന.


Published : Thursday June 4, 2020, 1:14 pm\nസ്വന്തം കൃഷിയിടവും വീട്ടുവളപ്പുമെല്ലാം വിഷമുക്തമാക്കാമെന്ന നിലപാടിന്‍റെ പേരിലാണ് പലരും ജൈവകൃഷിയിലേക്കു ചുവടുമാറുന്നത്. എന്നാല് നിലവിലുള്ള കൃഷിയില് നിന്ന് ജൈവകൃഷി രീതികളിലേക്കു മാറുന്നവര്‍ക്കു തുടക്കത്തില് പല പ്രായോഗിക പ്രശ്നങ്ങളെയും നേരിടേണ്ടതായി വരും. അവയെ നേരിടുന്നതിനും കൈകാര്യം ചെയ്യുന്നതിനുമുള്ള വഴികള് അറിയുക.\nപ്രധാനമായും ഒരു ഡസന് കാര്യങ്ങളിലാണ് തുടക്കക്കാര് ശ്രദ്ധിക്കാനുള്ളത്. ഓര്‍ക്കുക, ആരോഗ്യപരമായ പ്രശ്നങ്ങളെ മറക്കാന് തയ്യാറാകുമെങ്കില് എല്ലാം തികഞ്ഞ കൃഷി സമ്പ്രദായത്തില് നിന്നാണ് ചുവടുമാറ്റം നടത്തുന്നത്. പുതുതായി സൃഷ്ടിച്ചെടുക്കുന്ന കൃഷി സമ്പ്രദായവും ഇതേ രീതിയില് കുറ്റവും കുറവും തീര്‍ത്തെടുക്കാന് സമയം ആവശ്യമാണ്. അതിനുള്ള ക്ഷമയും സ്വന്തം രീതികള് കണ്ടെത്തുന്നതിനുള്ള തന്മയത്വവുമാണ് ജൈവകൃഷിയിലേക്കു തിരിയുന്നവര്‍ക്കു വേണ്ടത്.\nമണ്ണിനും പരിസ്ഥിതിക്കും ദോഷകരമായി മാറാവുന്ന ഒരു കാര്യവും ചെയ്യരുത്. ഇക്കാര്യത്തില് ഉറച്ച തീരുമാനമാണ് ആവശ്യം. കാരണം രാസകൃഷിയുടെ ദോഷങ്ങള് സംബന്ധിച്ച വ്യക്തമായ ബോധ്യത്തില് നിന്നാണല്ലോ ജൈവകൃഷിയിലേക്ക് ചുവടു മാറാനുള്ള തീരുമാനമെടുക്കുന്നത്.\nഏതെങ്കിലും പച്ച ഇലയില് വീഴുന്ന സൂര്യപ്രകാശം ഉപയോഗിച്ച് സസ്യം പ്രകാശസംശ്ലേഷണം ചെയ്യുന്നതനുസരിച്ചാണ് ഭക്ഷണത്തിന്‍റെ പ്രാഥമിക ഉല്‍പാദനം നടക്കുന്നത്. അതിനാല് കൃഷിയിടം പരമാവധി സസ്യങ്ങള് വളരുന്ന അവസ്ഥയില് സംരക്ഷിക്കുക. ഏതെങ്കിലും സസ്യങ്ങള് വളരട്ടെ. ഒന്നുമില്ലാതെ പുരയിടം സൂക്ഷിക്കുന്നതില് നല്ലത് പുല്ലെങ്കിലും വളരുന്നതാണ്.\nആഴത്തിലുള്ള കൊത്തും കിളയും ഉഴവും ഒഴിവാക്കുക. ഇതു വഴി മേല്‍മണ്ണ് ഇളകി ചുവടു ഭാഗത്തേക്കു പോകുന്നു എന്ന പ്രശ്നത്തിലുപരി മണ്ണൊലിപ്പിനു കാരണമാകുകയും ചെയ്യുന്നു. നടീലിന്‍റെ സമയത്തും വിത്തു വിതയ്ക്കുമ്പോഴും മണ്ണിളക്കാതെ സാധിക്കില്ലാത്തതിനാല് ഏറ്റവും കുറഞ്ഞ തോതില് മാത്രം അങ്ങനെ ചെയ്യുക. രോഗ-കീട പ്രതിരോധ ശേഷിയുള്ള വിത്തിനങ്ങളും വിളയിനങ്ങളും നടീലിനായി തിരഞ്ഞെടുക്കുക. ഇക്കാര്യത്തില് പരീക്ഷണശാലകള് പുറത്തിറക്കിയ വിത്തുകളും ഒട്ടുതൈകളും ഉപയോഗിക്കുന്നതില് തെറ്റില്ല.\nകൃഷിയിടം പരമാവധി പുതയിട്ടു സംരക്ഷിക്കുക. മൊത്തത്തില് പുതയിടാന് സാധിക്കില്ലെങ്കില് നടീല് കഴിഞ്ഞ ചെടികളുടെ ചുവട്ടിലെങ്കിലും ആവശ്യത്തിനു പുതയിടുക. ഏതു ജൈവവസ്തുവും അഴുകി മണ്ണില് ചേരുമ്പോള് അത് മണ്ണിന്‍റെ വളക്കൂറാണ് വര്‍ധിപ്പിക്കുന്നത്. ഇങ്ങനെയുണ്ടാകുന്ന ക്ലേദം എന്ന പദാര്‍ഥം ചെടികളുടെ വളര്‍ച്ചയ്ക്ക് ഏറെ സഹായകമാണ്.\nപുതയിട്ടതിന്‍റെ മേല് പച്ചച്ചാണകമിടുകയോ ചാണകം കലക്കിയ കുഴമ്പ് ഒഴിക്കുകയോ ചെയ്യുക. ബയോഗ്യാസ് പ്ലാന്‍റുള്ളവര് അതില് നിന്നുള്ള സ്ലറി ഇതിനുപയോഗിച്ചാലും കുഴപ്പമില്ല. പുതയിട്ട ജൈവവസ്തുക്കള് വേഗത്തില് അഴുകുന്നതിന് ഇതു സഹായിക്കും. കുറേശെയായി പുത നനച്ചു കൊടുക്കുന്നതും നല്ലതാണ്.\nപുതയിടുന്നത് ഒരിക്കലും അവസാനിപ്പിക്കരുത്. പുതയിടുന്നതിനനുസരിച്ച് മണ്ണിലെ സൂക്ഷ്മജീവി സാന്നിധ്യമാണ് വര്‍ധിക്കുന്നത്. അവ കൂടുന്നതനുസരിച്ച് കൂടുതല് പുതയിട്ടു കൊടുത്താല് മണ്ണിന്‍റെ വളക്കൂറ് അതിവേഗം വര്‍ധിക്കും. ഓല, ചപ്പുചവറുകള്, കടലാസ്, വാഴപ്പിണ്ടി, അടുക്കളയിലെ പാഴ്വസ്തുക്കള് എന്നിവയെല്ലാം പുതയിടാനായി ഉപയോഗിക്കാം.\nപയര് വര്‍ഗത്തില് പെട്ട സസ്യങ്ങള്‍ക്കും വൃക്ഷ വിളകള്‍ക്കും കൃഷിയില് വേണ്ടത്ര പ്രാധാന്യം നല്‍കുക. പയര് വര്‍ഗത്തില് പെട്ട സസ്യങ്ങള് ചെടികളുടെ വേരുഭാഗത്ത് നൈട്രജന് ലഭ്യത ഉറപ്പാക്കുന്നു. മരങ്ങളാകട്ടെ പുരയിടത്തിനെ സൂര്യരശ്മികളില് നിന്നു സംരക്ഷിക്കുന്നതോടൊപ്പം ചപ്പുചവറുകള് നല്‍കുകയും ചെയ്യുന്നു.\nപാഴ്വസ്തുക്കളൊന്നും കത്തിച്ചു കളയരുത്. കാരണം ഇതുവഴി നഷ്ടപ്പെടുന്നത് പുതയിടുന്നതിനുള്ള വിലപ്പെട്ട വസ്തുക്കളാണ്. പോരെങ്കില് കൃഷിയിടത്തില് വച്ചു തീകത്തിക്കുമ്പോള് അത്രയും സ്ഥലത്തെ സൂക്ഷ്മജീവികളുടെ നാശത്തിനും ഇടയാക്കുന്നു. വേണമെങ്കില് പുറമെ നിന്നു ചാരം കൊണ്ടുവന്ന് കൃഷിയിടത്തിലുപയോഗിക്കാം.\nരാസവസ്തുക്കള് കൃഷിയിടത്തില് ഉപയോഗിക്കുകയേ ചെയ്യരുത്. രാസവളങ്ങളില് ഫോസ്ഫാറ്റിക് വളങ്ങള് (മസൂറി ഫോസ്, രാജ്ഫോസ്) ഉപയോഗിക്കുന്നതില് തെറ്റില്ല. കാരണം ഇവരണ്ടും പാറപ്പൊടി മാത്രമാണ്. രാസവളങ്ങള് നല്‍കുന്നതിനു തുല്യമായ പ്രയോജനം നല്‍കാന് കമ്പോസ്റ്റ്, മണ്ണിരകമ്പോസ്റ്റ്, ജൈവസ്ലറികള്, പച്ചിലവളങ്ങള് എന്നിവയ്ക്കു സാധിക്കും.\nപച്ചിലവളങ്ങള് അങ്ങനെ തന്നെ ഉപയോഗിക്കുന്നതിലും മെച്ചം അവ പുളിപ്പിച്ച ശേഷം ഉപയോഗിക്കുന്നതാണ്. പുളിപ്പിക്കുന്നതിനായി വളക്കൂട്ടുക്കള് തയ്യാറാക്കുമ്പോള് ശര്‍ക്കര, പാളയന്‍കോടന് (മൈസൂര് പൂവന്) പഴം, തൈര്, ചാണകം, ഗോമൂത്രം തുടങ്ങിയവ ചേര്‍ക്കുന്നത് ഏറ്റവും ഫലപ്രദമാണ്. പുളിക്കുന്നതനുസരിച്ച് വളക്കൂട്ടുകളില് സൂക്ഷ്മജീവി സാന്നിധ്യം പരമാവധി വര്‍ധിക്കുന്നു.\nജീവാണു വളങ്ങളും ജീവാണുമിശ്രിതങ്ങളും കൃഷിയുടെ ഭാഗമാക്കുക. റൈസോബിയം, അസറ്റോബാക്ടര്, അസോസ്പൈറില്ലം, സ്യൂഡോമൊണാസ്, ട്രൈക്കോഡെര്‍മ, ബ്യൂവേറിയ, വെര്‍ട്ടിസീലിയം, വാം തുടങ്ങി കൃഷിയില് നിത്യേന ആവശ്യമായി വരുന്ന ജീവാണുവളങ്ങളും മിശ്രിതങ്ങളും ഏറെയാണ്.\nകീടങ്ങള്‍ക്കും രോഗങ്ങള്‍ക്കുമെതിരേ അങ്ങേയറ്റത്തെ ശ്രദ്ധപുലര്‍ത്തുക. ഏതെങ്കിലും ഒരു പ്രാണിയെ കണ്ടെന്നു കരുതി പരിഭ്രമിക്കേണ്ട. പ്രാണികളുടെ എണ്ണം വര്‍ധിക്കുമ്പോള് മാത്രമാണ് അവ കീടമായി മാറുന്നത്. അതിനു മുമ്പുതന്നെ അവയെ കൈകൊണ്ടു പിടിച്ചു നശിപ്പിക്കുകയോ കെണികള് ഉപയോഗിച്ചു നശിപ്പിക്കുകയോ ചെയ്യുക. വ്യത്യസ്തമായ കെണികളും ജീവാണുകീടനാശിനികളും ഇപ്പോള് ലഭ്യമാണ്.\n(കൂടുതല് അറിവിനു ഹോം പേജില് തന്നെയുള്ള ജൈവകൃഷി, ജീവാണു വളങ്ങള്, ജീവാണു മിശ്രിതങ്ങള്, അടുക്കളത്തോട്ടം തുടങ്ങിയ ഭാഗങ്ങള് ശ്രദ്ധിക്കുക)\nVisitor's Count 5342668


കെടിയു പരീക്ഷകൾ ഇന്ന് ആരംഭിക്കും; ബിടെക്, എം ടെക് മൂന്നാം സെമസ്റ്റർ പരീക്ഷകൾ, എംബിഎ അഞ്ചാം സെമസ്റ്റർ പരീക്ഷകൾക്ക് തുടക്കമാകുമെന്ന് സർവകലാശാല വിസി അറിയിച്ചു, എന്നാൽ സാങ്കേതിക സർവകലാശാലക്ക് കീഴിലുള്ള സംസ്ഥാനത്തെ മുഴുവൻ കോളേജുകളിലും പരീക്ഷ ബഹിഷ്കരിക്കാനാണ് പ്രതിപക്ഷ വിദ്യാർത്ഥി സംഘടനകളുടെ തീരുമാനം\nതിരുവനന്തപുരം: കൊറോണക്കാലത്തെ പരീക്ഷ നടത്തിപ്പ് വിവാദങ്ങൾക്കിടെ സാങ്കേതിക സർവകലാശാലയുടെ പരീക്ഷകൾ ഇന്നാരംഭിക്കും. ബിടെക്, എം ടെക് മൂന്നാം സെമസ്റ്റർ പരീക്ഷകൾ, എംബിഎ അഞ്ചാം സെമസ്റ്റർ പരീക്ഷകൾക്ക് തുടക്കമാകുമെന്ന് സർവകലാശാല വിസി അറിയിച്ചു.\nഅതേസമയം സാങ്കേതിക സർവകലാശാലക്ക് കീഴിലുള്ള സംസ്ഥാനത്തെ മുഴുവൻ കോളേജുകളിലും പരീക്ഷ ബഹിഷ്കരിക്കാനാണ് കെഎസ് യു ആഹ്വാനം ചെയ്തിരിക്കുന്നത്. പരീക്ഷ നടത്തിപ്പിനെതിരെ പ്രതിഷേധം ശക്തമാക്കാനാണ് പ്രതിപക്ഷ വിദ്യാർത്ഥി സംഘടനകളുടെ തീരുമാനം.\nസർവകലാശാലകൾ പലതും ഓൺലൈനായി പരീക്ഷ നടത്തുമ്പോഴാണ് കേരള സാങ്കേതിക സർവകലാശാലയുടെ നീക്കം. കോളേജുകളിൽ പാഠഭാഗങ്ങൾ തീർക്കാതെ സാങ്കേതിക സർവ്വകലാശാല യാതൊരു അറിയിപ്പുമില്ലാതെ പരീക്ഷാ തീയതി നിശ്ചയിക്കുകയായിരുന്നുവെന്നാണ് ആരോപണം.\nകോംപ്രെഹെൻസീവ് പരീക്ഷയും ലാബുകളും അസൈൻമെന്റുകളും തിരക്കിട്ട് നടത്തി തങ്ങളുടെ ഭാവിയെ ചോദ്യം ചെയ്യുന്നുവെന്നാണ് വിദ്യാർത്ഥികളുടെ ആരോപണം. കൊറോണ പശ്ചാത്തലത്തിൽ ഓഫ് ലൈനായി പരീക്ഷ നടത്തുന്നതിലും വിദ്യാർത്ഥികൾക്കിടയിൽ ആശങ്കയുണ്ട്. സെമെസ്റ്ററിലുടനീളം ഓൺലൈൻ ക്ലാസുകൾ നടത്തിയിട്ട് പരീക്ഷ മാത്രം ഓഫ് ലൈനായി നടത്തുന്നത് ശരിയല്ലെന്നും വിദ്യാർത്ഥികൾ ആരോപിക്കുന്നു.\nഎട്ടാം സെമസ്റ്റർ പരീക്ഷ ഓൺലൈനായി നടത്തിയ സർവകലാശാലയാണ് മറ്റ് സെമസ്റ്റർ വിദ്യാർത്ഥികളോട് മറ്റൊരു നയം നടത്തുന്നത്. കൊറോണ മൂന്നാം തരംഗം ആഗസ്റ്റോടെ വരാനിരിക്കെ, വിദ്യാർത്ഥികളെ ബലിയാടാക്കുകയാണെന്നാണ് ആരോപണം ഉയരുന്നത്. വാക്സിൻ പോലും ലഭ്യമാക്കാതെ കോളേജുകളിലേക്ക് മക്കളെ അയക്കുന്നതിൽ രക്ഷകർത്താക്കൾക്കിടയിലും ആശങ്ക ഇരട്ടിയാണ്.


കാര് സ്പെയര് പാര്‍ട്‍സുകളില് ഒളിപ്പിച്ച് മയക്കുമരുന്ന് കടത്ത്; യുഎഇയില് ഏഴ് പ്രവാസികള് പിടിയില് | drugs hidden in car spare parts seized in Dubai\nകാര് സ്പെയര് പാര്‍ട്‍സുകളില് ഒളിപ്പിച്ച് മയക്കുമരുന്ന് കടത്ത്; യുഎഇയില് ഏഴ് പ്രവാസികള് പിടിയില്\nDubai - United Arab Emirates, First Published 24, Dec 2019, 11:51 AM\nസാധാരണയായി ഭക്ഷ്യ വസ്തുക്കള് മാത്രം രാജ്യത്തേക്ക് കൊണ്ടുവന്നിരുന്ന കമ്പനിയുടെ പേരില് വാഹനങ്ങളുടെ സ്‍പെയര് പാര്‍ട്സുകള് എത്തിയതാണ് സംശയത്തിനിടയാക്കിയത്.\nദുബായ്: കാറിന്റെ സ്‍പെയര് പാര്‍ട്‍സുകള്‍ക്കുള്ളില് ഒളിപ്പിച്ച് മയക്കുമരുന്ന് കടത്തിയ ഏഴ് പ്രവാസികള് പിടിയിലായി. 72 കിലോഗ്രാം മയക്കുമരുന്നാണ് ഇവര് രാജ്യത്തേക്ക് കടത്താന് ശ്രമിച്ചത്. ജബല് അലി പോര്‍ട്ടില്‍വെച്ച് കസ്റ്റംസ് നടത്തിയ പരിശോധനയിലാണ് സ്പെയര് പാര്‍ട്‍സുകള്‍ക്കുള്ളില് മയക്കുമരുന്ന് ഉള്ളതായി കണ്ടെത്തിയത്.\nഅഫ്‍ഗാനിസ്ഥാനില് നിന്ന് ഇറാന് വഴി ദുബായിലെത്തിയ പാര്‍സലില് ഉദ്യോഗസ്ഥര്‍ക്ക് സംശയം തോന്നുകയായിരുന്നു. സാധാരണയായി ഭക്ഷ്യ വസ്തുക്കള് മാത്രം രാജ്യത്തേക്ക് കൊണ്ടുവന്നിരുന്ന കമ്പനിയുടെ പേരില് വാഹനങ്ങളുടെ സ്‍പെയര് പാര്‍ട്സുകള് എത്തിയതാണ് സംശയത്തിനിടയാക്കിയത്. തുടര്‍ന്ന് ഉദ്യോഗസ്ഥര് ഇവ നിരീക്ഷിച്ചുവരികയായിരുന്നു. ഇവ ഏറ്റുവാങ്ങാനെത്തിയ ആള് 50 ദിവസത്തേക്ക് ഇവ തുറമുഖത്തുതന്നെ സൂക്ഷിക്കാനുള്ള ഫീസ് അടച്ചു. വിശദ പരിശോധന നടത്തിയ ശേഷമേ സാധനങ്ങള് വിട്ടുനല്‍കൂ എന്ന് കാണിക്കുന്ന കത്ത് ഉദ്യോഗസ്ഥര് ഇയാള്‍ക്ക് കൈമാറുകയും ചെയ്തു.\nപിന്നീട് മറ്റ് രണ്ട് പേര്‍ക്കൊപ്പമാണ് ഇയാല് തിരിച്ചെത്തിയത്. വിശദ പരിശോധന നടത്തിയപ്പോള് വാഹനങ്ങളുടെ ഭാഗങ്ങള്‍ക്കുള്ളില് മയക്കുമരുന്ന് സൂക്ഷിച്ചിരിക്കുന്നതായി ഉദ്യോഗസ്ഥര് കണ്ടെത്തി. സാധനങ്ങള് ഏറ്റെടുക്കാനെത്തിയ മൂവര് സംഘത്തെ അപ്പോള് തന്നെ അറസ്റ്റ് ചെയ്തു. പോര്‍ട്ടിന് പുറത്ത് ഇവരെ കാത്തുനില്‍ക്കുകയായിരുന്ന മറ്റ് രണ്ടുപേരെയും പൊലീസ് പിടികൂടി ഡ്രഗ് കണ്‍ട്രോള് വിഭാഗത്തിന് കൈമാറി.\nയുഎഇയിക്ക് പുറത്ത് താമസിക്കുന്ന മറ്റൊരാളുടേതാണ് ഈ സാധനങ്ങളെന്നും ഇവ പോര്‍ട്ടില് നിന്ന് ഏറ്റുവാങ്ങി മറ്റ് രണ്ടുപേര്‍ക്ക് കൈമാറാന് മാത്രമാണ് തങ്ങളോട് ആവശ്യപ്പെട്ടിരുന്നതെന്നുമാണ് ഇവര് പൊലീസിനോട് പറഞ്ഞു. പിടിയിലായ പ്രതികളുടെ സഹകരണത്തോടെ ഈ രണ്ടുപേരെയും പൊലീസ് അറസ്റ്റ് ചെയ്തു. ഏഴ് പേരെയും കഴിഞ്ഞ ദിവസം ക്രിമിനല് കോടതിയില് ഹാജരാക്കി.\nLast Updated 24, Dec 2019, 11:51 AM\n7 expats arrested\nഏഴ് പ്രവാസികള് അറസ്റ്റില്


കുമ്മനത്തിന് മെല്‍ബണില് ഊഷ്മള വരവേല്‍പ് : Deepika.com Nri News Australia &Oceania\nFriday, September 13, 2019 9:05 PM IST\nമെല്‍ബണ്: ഓസ്‌ട്രേലിയന് പര്യടനത്തിനെത്തിയ മുന് മിസോറാം ഗവര്‍ണര് കുമ്മനം രാജശേഖരന് മെല്‍ബണ് വിമാനത്താവളത്തില് കേരള ഹിന്ദു സൊസൈറ്റിയുടെ നേതൃത്വത്തിൽ ഊഷ്മള വരവേല്‍പ് നൽകി. ഭാരവാഹികളായ പി.സുകുമാരന്, പ്രദീപ് ചന്ദ്ര, സായി കൃഷ്ണന്, വിവേക് ശിവരാമന്, ശിവ പ്രസാദ്, ഗിരീഷ്, രജ്ഞി നാഥ് എന്നിവര് പൂച്ചെണ്ടു നല്‍കി സ്വീകരിച്ചു.\nകേരള ഹിന്ദു സൊസൈറ്റിയുടെ ഓണാഘോഷ പരിപാടിയിൽ പങ്കെടുക്കാനെത്തിയ കുമ്മനത്തിന്‍റെ ആദ്യ പരിപാടി വിക്‌റ്റോറിയന് പാര്‍ലമെന്‍റ് സന്ദര്‍ശനമായിരുന്നു. തുടർന്നു ഇന്ത്യൻ ഡോക്ടർമാരുടെ യോഗത്തിലും പങ്കെടുത്തു. മെല്‍ബണിലും സിസ്‌നിയിലുമായി ഒരു ഡസനോളം പരിപാടികളില് കൂടി അദ്ദേഹം പങ്കെടുക്കും.\nഓവര്‍സീസ് ഫ്രണ്ട് ഓഫ് ബിജെപി യുടെ യോഗത്തിലും വിശ്വ ഹിന്ദു പരിഷത്തിന്‍റെ രക്ഷാ ബന്ധന് ചടങ്ങിലും ഹിന്ദു സ്വയം സേവക് സംഘ് ശാഖയിലും കുമ്മനം പങ്കെടുക്കും. ഇന്ത്യന് കോണ്‍സുലേറ്റും 1 ഗീലോങ് ഇസ്‌ക്കാണ് ഗോ ശാലയും കുമ്മനം സന്ദര്‍ശിക്കും. 18 മുതല് 20 വരെ സിഡ്‌നിയില് വിവിധ സംഘടനകളുടെ പരിപാടിയിലും കുമ്മനം പങ്കെടുക്കും.


എറണാകുളത്ത് ടിപിആർ 36.87; ഒറ്റദിവസം 3204 രോഗികൾ, നിയന്ത്രണങ്ങൾ കർശനമാക്കുന്നു | Kerala | Deshabhimani | Sunday Jan 16, 2022\nകൊച്ചി > എറണാകുളം ജില്ലയിൽ ടെസ്റ്റ് പോസിറ്റിവിറ്റി നിരക്ക് തുടർച്ചയായ മൂന്നാം ദിവസവും 30നു മുകളിൽ തുടരുന്ന സാഹചര്യത്തിൽ സർക്കാർ ഉത്തരവ് പ്രകാരമുള്ള നിയന്ത്രണങ്ങൾ കർശനമായി നടപ്പാക്കാൻ ജില്ലാ ദുരന്ത നിവാരണ അതോറിറ്റി യോഗം തീരുമാനിച്ചു. വിദ്യാഭ്യാസ സ്ഥാപനങ്ങൾ അടക്കം 11 കേന്ദ്രങ്ങളിൽ ക്ലസ്റ്ററുകൾ രൂപപ്പെട്ടത് ഗൗരവത്തോടെ കാണണമെന്ന് യോഗം വിലയിരുത്തി. ടിപിആർ 30ന് മുകളിൽ തുടരുന്ന ജില്ലകളിൽ പൊതുപരിപാടികൾക്ക് സംസ്ഥാന ദുരന്ത നിവാരണ അതോറിറ്റി വിലക്കേർപ്പെടുത്തിയിട്ടുണ്ട്. മതപരമായ ചടങ്ങുകൾക്കും ഇത് ബാധകമാണ്. കോവിഡ് പ്രതിരോധത്തിൽ അലംഭാവവും ക്വാറന്റീനിലെ വിട്ടുവീഴ്ച്ചയും ഒരുതരത്തിലും പാടില്ലെന്ന് യോഗം അഭ്യർത്ഥിച്ചു.\nജനുവരി ഒന്നിന് ജില്ലയിൽ പ്രതിദിന 400 പോസിറ്റീവ് കേസുകളാണ് ഉണ്ടായിരുന്നത്. അഞ്ചാം തീയതി കേസുകൾ ആയിരവും 12ന് രണ്ടായിരത്തി ഇരുന്നൂറും പിന്നിട്ടു. ഞായറാഴ്ച്ച റിപ്പോർട്ട് ചെയ്‌തത് 3204 കേസുകൾ. ജനുവരി ഒന്നിന് 5.38 ആയിരുന്ന ടി.പി.ആറാണ് ജനുവരി 16ന് 36.87ലെത്തിയത്. കഴിഞ്ഞ മൂന്നു ദിവസത്തെ ശരാശരി ടിപിആർ 33.59. രോഗം സ്ഥിരീകരിച്ച് ചികിത്സയിൽ കഴിഞ്ഞവരുടെ എണ്ണം രണ്ടാഴ്ച്ചയ്‌ക്കുള്ളിൽ 3600ൽ നിന്നും 17656ലേക്ക് ഉയർന്നു.\nഈ സാഹചര്യത്തിൽ ശ്വസനപ്രശ്‌നങ്ങളും പനിയുമായെത്തുന്ന എല്ലാവരെയും കോവിഡ് പരിശോധനയ്ക്ക് വിധേയമാക്കും. വാക്‌സിനേഷ൯ വേഗത്തിലാക്കും. രണ്ടാം തരംഗ വേളയിലേതിന് സമാനമായി ചികിത്സാ സൗകര്യങ്ങൾ പുനഃസ്ഥാപിക്കാനും യോഗം തീരുമാനിച്ചു. വാക്‌സിനേഷൻ വേഗത്തിൽ പൂർത്തീകരിക്കും. സർവസജ്ജമായ കോവിഡ് കൺട്രോൾ റൂം തിങ്കളാഴ്ച്ച പ്രവർത്തനം തുടങ്ങും. കോവിഡ് പ്രതിരോധ പ്രവർത്തനങ്ങളിൽ പരിചയസമ്പന്നരായവരെ ഉടനെ രംഗത്തിറക്കും.\nസർക്കാർ ഓഫീസുകളും പ്രൊഫഷണൽ കോളേജുകളുമടക്കം 11 സ്ഥാപനങ്ങളിലാണ് നിലവിൽ ക്ലസ്റ്ററുകൾ രൂപപ്പെട്ടിരിക്കുന്നത്. ഈ മാസം അവസാനത്തോടെ രോഗികളുടെ എണ്ണത്തിൽ നാലിരട്ടി വർധനയ്ക്ക് സാധ്യതയുണ്ടെന്ന് ആരോഗ്യ വകുപ്പ് അധികൃതർ ചൂണ്ടിക്കാട്ടി. അതേസമയം രോഗികളായി ആശുപത്രിയിലെത്തുന്നവരുടെ എണ്ണത്തിൽ കഴിഞ്ഞ തവണയിലെ പോലെ വർധനയില്ല. നിലവിൽ ഐ.സി.യു അടക്കം ബെഡുകളുടെ ലഭ്യതയിൽ പ്രശ്നമില്ലെന്നും ആരോഗ്യവകുപ്പ് അറിയിച്ചു. സ്വകാര്യ ആശുപത്രികളിൽ 2903 കോവിഡ് കിടക്കകളുള്ളതിൽ 630 പേരാണ് നിലവിൽ ചികിത്സയിലുള്ളത്. സർക്കാർ ആശുപത്രികളിലെ 524 കോവിഡ് കിടക്കകളിൽ 214 പേരെയും പ്രവേശിപ്പിച്ചിട്ടുണ്ട്.\nജില്ലാ കളക്‌ട‌റുടെ ചുമതല വഹിക്കുന്ന അഡീഷണൽ ജില്ലാ മജിസ്ട്രേറ്റ് എസ്. ഷാജഹാ൯ യോഗത്തിൽ അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ്, മേയർ എം. അനിൽ കുമാർ, സിറ്റി പൊലീസ് കമ്മീഷണർ സി.എച്ച്. നാഗരാജു , ജില്ലാ മെഡിക്കൽ ഓഫീസർ വി. ജയശ്രീ, ജില്ലാ സർവൈലൻസ് ഓഫീസർ ഡോ.എസ്. ശ്രീദേവി, ദേശീയ ആരോഗ്യ ദൗത്യം ജില്ലാ പ്രോഗ്രാം മാനേജർ ഡോ. സജിത് ജോൺ തുടങ്ങിയവർ യോഗത്തിൽ പങ്കെടുത്തു.


ഐഎസ്ആര്‍ഒ ചാരക്കേസില് നമ്പി നാരായണനെ കുടുക്കിയതും മുന് ഉപരാഷ്ട്രപതി ഹമീദ് അന്‍സാരി; അന്താരാഷ്ട്ര തലത്തില് ഇന്ത്യയുടെ യശസ് ഇടിക്കാന് ഗൂഢാലോചന നടത്തി; വെളിപ്പെടുത്തലുമായി റോ ഉദ്യോഗസ്ഥന് :: Janmabhumi Daily\nഐഎസ്ആര്‍ഒ ചാരക്കേസില് നമ്പി നാരായണനെ കുടുക്കിയതും മുന് ഉപരാഷ്ട്രപതി ഹമീദ് അന്‍സാരി; അന്താരാഷ്ട്ര തലത്തില് ഇന്ത്യയുടെ യശസ് ഇടിക്കാന് ഗൂഢാലോചന നടത്തി; വെളിപ്പെടുത്തലുമായി റോ ഉദ്യോഗസ്ഥന്\nTuesday 16 July 2019 12:13 pm IST\nന്യൂദല്‍ഹി : ഐഎസ്ആര്‍ഒ ചാരക്കേസില് നമ്പി നാരായണനെ അറസ്റ്റ് ചെയ്തതിനു പിന്നിലും മുന് ഉപരാഷ്ട്രപതി ഹമീദ് അന്‍സാരിയുടെ കൈകളെന്ന് ആരോപണം. മുന് റോ(റിസര്‍ച്ച് ആന്‍ഡ് അനാലിസിസ് വിങ്) മുതിര്‍ന്ന ഉദ്യോഗസ്ഥന് എന്.കെ. സൂഡ് ദേശീയ മാധ്യമത്തിന് നല്‍കിയ അഭിമുഖത്തിലാണ് ഈ വെളിപ്പെടുത്തല്.\nമുന് ഉപരാഷ്ട്രപതി ഹമീദ് അന്‍സാരി 1990- 92 കാലയളവില് ഇറാനില് ഇന്ത്യയുടെ നയതന്ത്ര പ്രതിനിധിയായി ഇരുന്നപ്പോള് നമ്മുടെ രഹസ്യാന്വേഷണ ഏജന്‍സിയായ റോയുടെ വിവരങ്ങള് ചോര്‍ത്തി നല്‍കിയതായി ആരോപണം ഉന്നയിച്ചിരുന്നു. ഇതുസംബന്ധിച്ച് പ്രധാനമന്ത്രി നരേന്ദ്രമോദി നടപടി സ്വീകരിക്കണമെന്നും അറിയിച്ചിരുന്നു. അതിനു പിന്നാലെയാണ് കൂടുതല് ഞെട്ടിക്കുന്ന വെളിപ്പെടുത്തലുമായി സൂഡ് രംഗതെത്തിയിരിക്കുന്നത്.\nഐസ്ആര്‍ഒ ശാസ്ത്രജ്ഞനായ നമ്പി നാരായണനെ ചാരക്കേസില് കുടുക്കിയതിനു പിന്നില് രതന് സേഹ്ഗള് ആയിരുന്നു. അന്‍സാരിയുടെ അടുത്ത സുഹൃത്തായിരുന്നു സേഹ്ഗള്. അന്താരാഷ്ട്ര തലത്തില് ഇന്ത്യയുടെ നിലവാരം ഇടിയുന്നതിന് മനപ്പൂര്‍വ്വമായി അന്‍സാരിയുടെ പങ്കാളിത്തത്തോടെ സേഹ്ഗള് നമ്പി നാരായണനെ കേസില് പ്രതിയാക്കിയതാണ്. അതിനുശേഷം നമ്പി നാരായാണന് ഇതിനെതിരെ നിയമ പോരാട്ടം നടത്തുകയും, ഇത് തെളിഞ്ഞതോടെ സുപ്രീംകോടതി കേസില് കുറ്റവിമുക്തമാക്കുകയും ചെയ്തു.\nഇന്ത്യയുടെ വിവരങ്ങള് അമേരിക്കന് രഹസ്യാന്വേഷണ ഏജന്‍സിയായ സിഐഎയ്ക്ക് വിവരങ്ങള് കൈമാറിയതിന് സേഹ്ഗള് പിടിയിലായിട്ടുമുണ്ട്. സൈഹ്ഗളിനെ ഉപയോഗിച്ച് അന്‍സാരി ഇറാനിലെ റോ ഉദ്യോഗസ്ഥരെ പലപ്പോഴും ഭീഷണിപ്പെടുത്തുകയും ചെയ്തിട്ടുണ്ട്. ഇയാള് ഇപ്പോള് അമേരിക്കയിലേക്ക് ചേക്കേറി അവിടെ സുഖമായി കുടുംബവുമൊത്ത് താമസിക്കുകയാണ്.\nഇറാനില് റോ ഉദ്യോഗസ്ഥര് പിടിയില് ആകുമ്പോഴും ഇവരെ ശിക്ഷയ്ക്കു വിധിക്കുന്നതിനു പിന്നിലും അന്‍സാരിയുടെ കൈകളുണ്ടെന്നും സൂഡ് ആരോപിച്ചു. ഇന്ത്യയുടെ നയതന്ത്ര പ്രതിനിധി എന്ന നിലയില് ഉദ്യോഗസ്ഥരെ കാണാതാവുമ്പോള് അധികൃതരെ അറിയിച്ച് വേണ്ട നടപടി സ്വീകരിക്കേണ്ടത് അദ്ദേഹത്തിന്റെ ചുമതലയാണ്. എന്നാല് ഇക്കാലയളവില് ഉദ്യോഗസ്ഥര്‍ക്കായി ഒന്നും അന്‍സാരിയുടെ ഭാഗത്തു നിന്ന് ചെയ്തിട്ടില്ല. മറിച്ച് രാജ്യത്തിന്റെ രഹസ്യ വിവരങ്ങള് ഇറാന് ചോര്‍ത്തി നല്‍കാനും ഉദ്യോഗസ്ഥരെ സമ്മര്‍ദ്ദത്തില് ആക്കാനുമാണ് ശ്രമിച്ചിട്ടുള്ളത്.\nറോയുടെ മുതിര്‍ന്ന ഉദ്യോഗസ്ഥനായ സന്ദീപ് കപൂറിനെ ടെഹ്‌റാന് വിമാനത്താവളത്തില് വന്നിറങ്ങിയപ്പോള് തന്നെ തട്ടിക്കൊണ്ടു പോയ സംഭവം മുന്നു ദിവസത്തേയ്ക്ക് അന്‍സാരി പരിഗണിച്ചതുപോലുമില്ലെന്നും സൂഡ് കുറ്റപ്പെടുത്തി. പകരം കപൂര് ദേശ വിരുദ്ധ പ്രവര്‍ത്തനങ്ങളില് ഏര്‍പ്പെട്ടിട്ടുണ്ടെന്ന് വിദേശകാര്യ മന്ത്രാലയ ഓഫീസിലേക്ക് നോട്ട് എഴുതി കൈമലര്‍ത്തുകയാണ് അദ്ദേഹം ചെയ്തത്. അതിനുശേഷം രണ്ടാമതൊരാളെ കൂടി കാണാതായതോടെ കാണ്മാനില്ലെന്ന് ഒരു പരാതി മാത്രം നല്‍കുകയായിരുന്നു. ഇതിനെ തുടര്‍ന്ന് താന് ഇന്ത്യയിലുള്ള സുഹൃത്ത് ആര്.കെ. യാദവിനെ അറിയിക്കുകയും അദ്ദേഹം അടല് ബിഹാരി വാജ്‌പേയുടെ ശ്രദ്ധയില് ഇത് പെടുത്തുകയും ചെയ്തു. പിന്നീട് വാജ്‌പേയിയാണ് അന്നത്തെ പ്രധാനമന്ത്രിയായ പി.വി. നരസിംഹ റാവുവിനെ ഇക്കാര്യം ധരിപ്പിക്കുകയും, ഇറാന് അധികൃതരുമായി ഫോണില് ബന്ധപ്പെട്ട് കപൂറിനെ മോചിപ്പിക്കുകയായിരുന്നു.\nഇവയെല്ലാം ഇതിനുമുമ്പുണ്ടായ സര്‍ക്കാരിനെ അറിയിച്ചിരുന്നെങ്കിലും ഒരു നടപടിയും ഉണ്ടായിരുന്നില്ല. ഇതിനെ തുടര്‍ന്നാണ് പ്രധാനമന്ത്രി നരേന്ദ്രമോദിയെ ഇക്കാര്യം അറിയിച്ച് അന്‍സാരിക്കെതിരെ അന്വേഷണം നടത്തി വേണ്ട നടപടികള് സ്വീകരിക്കണമെന്ന് ആവശ്യപ്പെടാന് തീരുമാനിച്ചത്. മുന് പ്രധാനമന്ത്രിയായിരുന്ന ഇന്ദിരാഗാന്ധിയെ താന് ഒരുപാട് ബഹുമാനിച്ചിരുന്നു. രാജ്യത്തെ എല്ലാ ജനങ്ങളേയും ഏകോപിപ്പിച്ചു നിര്‍ത്താന് പ്രധാനമന്ത്രി നരേന്ദ്രമോദി സ്വീകരിച്ചു വരുന്ന നടപടികള് സ്തുത്യര്‍ഹമാണ്. അന്‍സാരിയെ പോലൊരു നേതാവിന്റെ ദേശ വിരുദ്ധ പ്രവര്‍ത്തനങ്ങള്‍ക്കെതിരെ നടപടിയെടുക്കാന് മോദിക്ക് സാധിക്കുമെന്ന വിശ്വാസത്തിലാണ് അദ്ദേഹത്തെ സമീപിക്കുന്നതെന്നും സൂഡ് അറിയിച്ചു.\nഒരു തവണ ടെഹ്‌റാനില് കാണാതായ റോ ഉദ്യോഗസ്ഥര്‍ക്കായി അവരുടെ ഭാര്യമാര് അന്‍സാരിയെക്കണ്ട് പരാതി ബോധിപ്പിച്ചപ്പോള് ഉദ്യാഗസ്ഥന്മാരുടെ ഭാര്യമാര് അപമര്യാദയായി പെരുമാറി എന്ന് ചൂണ്ടിക്കാട്ടി അവര്‍ക്കെല്ലാം തിരിച്ച് നോട്ടീസ് അയച്ചു. തുടര്‍ന്ന് ഒരു ദിവസം അന്‍സാരിയുമായി കൂടിക്കാഴ്ച്ച നടത്തി ഒരുതവണ പോലും തന്റെ ഭാര്യയും താങ്കളും കണ്ടിട്ടില്ല, പിന്നെ എന്തിന് ഭാര്യയ്‌ക്കെതിരെ ഇത്തരത്തില് പരാതി ഉന്നയിച്ചെന്ന് ഇക്കാര്യത്തെപ്പറ്റി ചോദിച്ചപ്പോള് അദ്ദേഹത്തിന്റെ മറുപടി മൗനമായിരുന്നു. ഭര്‍ത്താവിനെ കാണാനില്ലെന്ന് ഉദ്യോഗസ്ഥരുടെ ഭാര്യമാര് ആരെങ്കിലും നേരിട്ടു കണ്ട് അറിയിച്ചാല് നോക്കി വേണ്ടത് ചെയ്യാമെന്ന ഒഴുക്കന് മറുപടി നല്‍കി അവരെ തിരിച്ചയയ്ക്കുന്ന അദ്ദേഹത്തിന്റെ സ്ഥിരം നടപടി ഒഴിവാക്കുന്നതിനായി സ്വയം കണ്ടെത്തിയതായിരുന്നു ഭാര്യമാര്‍ക്കെതിരെ ആരോപണം ഉന്നയിച്ചുകൊണ്ടുള്ള ആ നോട്ടീസ് നല്‍കല്.\nഅന്‍സാരി എന്ന വ്യക്തി ഉന്നത ഉദ്യോഗസ്ഥരെ കൈയ്യില് എടുത്ത് കാര്യങ്ങള് കാണാനും മിടുക്കനാണ്. ഇറാനില് നിന്നും ഇന്ത്യയിലെത്തുമ്പോള് പ്രധാനമന്ത്രിക്കും കേന്ദ്ര മന്ത്രാലയ ഉദ്യോഗസ്ഥര്‍ക്കും എന്നും സമ്മാനങ്ങള് അദ്ദേഹം നല്‍കിയിരുന്നു. ഇതിനായി ഇറാനില് നിന്നും ഡ്രൈഫ്രൂട്‌സ് ഉള്‍പ്പടെ നിരവധി സാധനങ്ങള് മന്ത്രിമാരേയും മറ്റ് ഉന്നതരേയും സന്തോഷിപ്പിക്കാനായി നല്‍കിയിരുന്നു. ഇതിലൂടെ നല്ല വ്യക്തി എന്ന പ്രതിച്ഛായ അന്‍സാരി എന്നും നിലനിര്‍ത്തിയിരുന്നു. അതുകൊണ്ടു തന്നെ അദ്ദേഹത്തില് ഒളിഞ്ഞിരുന്ന ക്രൂരമുഖം കണ്ടെത്താന് ഇതുവരെ ആര്‍ക്കും സാധിച്ചിരുന്നില്ലെന്നും സൂഡ് കൂട്ടിച്ചേര്‍ത്തു.\nഉപരാഷ്ട്രപതി ഹമീദ് അന്‍സാരി ശിവഗിരി സന്ദര്‍ശിച്ചു\nഉപരാഷ്ട്രപതി ഹമീദ് അന്‍സാരി 11ന് കോട്ടയത്ത്\nഉപരാഷ്ട്രപതി തെരഞ്ഞെടുപ്പ്: ഹമീദ് അന്‍സാരി പത്രിക സമര്‍പ്പിച്ചു\n'മുന് ഉപരാഷ്ട്രപതി ഹമീദ് അന്‍സാരി ഇന്ത്യയുടെ രഹസ്യവിവരങ്ങള് മറ്റു രാജ്യങ്ങള്‍ക്ക് ചോര്‍ത്തി നല്‍കി; കാശ്മീരില് രഹസ്യ അജണ്ട നടപ്പിലാക്കി ഭാരതത്തിനെതിരെ പ്രവര്‍ത്തിച്ചു'; പ്രധാനമന്ത്രി അടിയന്തരമായി ഇടപെടണമെന്ന് റോ ഉദ്യോഗസ്ഥന്\nഹമീദ് അന്‍സാരി കമ്യൂണിസ്റ്റുകള് നിര്‍ദേശിച്ച സ്ഥാനാര്‍ത്ഥി; ഉപരാഷ്ട്രപതി സ്ഥാനത്തേക്ക് പിന്തുണച്ചത് സോണിയ ഗാന്ധി അധ്യക്ഷത വഹിച്ച യുപിഎ സര്‍ക്കാരെന്ന് സുബ്രഹ്മണ്യം സ്വാമി\nമുന് ഉപരാഷ്ട്രപതി ഹമീദ് അന്‍സാരിയുടെ ഭാര്യ സല്‍മ അന്‍സാരി നേതൃത്വം നല്‍കുന്ന മദ്രസയ്ക്കുള്ളില് വിദ്യാര്‍ത്ഥികള്‍ക്കായി ക്ഷേത്രവും നിര്‍മിക്കാനൊരുങ്ങുന്നു\nമുന് ഉപരാഷ്ട്രപതി കേരളത്തിലെത്തി എന്‍ഐഎ നിരീക്ഷിക്കുന്ന തീവ്ര മുസ്ലീം സംഘടനയുടെ യോഗത്തിലും പങ്കെടുത്തു; ഹമീദ് അന്‍സാരിക്കെതിരെയുള്ള 'റോ' ഉദ്യോഗസ്ഥന്റെ വെളിപ്പെടുത്തലിന് കൂടുതല് തെളിവുകള്


തിരുവനന്തപുരം മേയർക്കെതിരെ ദളിത് പീഡനത്തിന് കേസെടുത്തു -Police take case against Trivandrum Corporation mayor\nPolice Take Case Against Trivandrum Corporation Mayor\nഇതേ വകുപ്പുകൾ ചുമത്തി ബിജെപി കൗൺസിലർമാർക്കെതിരെയും കേസ് രജിസ്റ്റർ ചെയ്തു\nNovember 22, 2017 01:02:11 pm\nതിരുവനന്തപുരം: ദളിത് പീഡന വിരുദ്ധ നിയമപ്രകാരം തിരുവനന്തപുരം മേയർ വി.കെ പ്രശാന്തിനെതിരെ കേസ് എടുത്തു. ദേശീയ പട്ടികജാതി കമ്മീഷന്റെ നിർദ്ദേശ പ്രകാരമാണ് കേരള പൊലീസ് മേയർക്കെതിരെ കേസ് എടുത്തിരിക്കുന്നത്. എന്നാൽ ഇതേ വകുപ്പുകൾ ഉപയോഗിച്ച് ബിജെപി കൗൺസിലർമാർക്കെതിരെയും കേസ് എടുത്തിട്ടുണ്ട്. സമാനവകുപ്പുകൾ ചുമത്തി നാല് ബിജെപി കൗൺസിലർമാർക്കെതിരെയാണ് കേസ് എടുത്തിരിക്കുന്നത്. തിരുവനന്തപുരം മ്യൂസിയം പൊലീസാണ് കേസ് എടുത്തിരിക്കുന്നത്. ജാമ്യമില്ല വകുപ്പുകളാണ് മേയർ പ്രശാന്തിനെതിരെയും ബിജെപി കൗൺസിലർമാർക്കെതിരെയും ചുമത്തിയിരിക്കുന്നത്.\nകഴിഞ്ഞ ദിവസം കോർപ്പറേഷൻ ആസ്ഥാനത്തുണ്ടായ സംഘർഷത്തിനിടെയാണ് ഈ കേസുകൾക്ക് ആസ്പദമായ സംഭവങ്ങൾ ഉണ്ടായത്. ബിജെപിയുടെ ദളിത് വനിത കൗൺസിലറെ മേയർ മർദ്ദിക്കുകയും അപമാനിക്കുകയും ചെയ്തുവെന്നാണ് പരാതി. ജാതിപ്പേര് വിളിച്ച് മേയർ ആക്ഷേപിച്ചുവെന്നും പരാതിയിൽ ഉണ്ട്. സംഭവത്തെക്കുറിച്ച് അന്വേഷിച്ച് മൂന്നാഴ്ചക്കുള്ളിൽ റിപ്പോർട്ട് നൽകണമെന്നാണ് ദേശീയ പട്ടികജാതി കമ്മിഷൻ നൽകിയ നിർദ്ദേശം.\nഅതേസമയം, ജാതിപ്പേര് വിളിച്ചെന്നും അസഭ്യം പറഞ്ഞെന്നും കാട്ടി എൽ.ഡി.എഫ് കൗൺസിലർമാരും പരാതി നൽകി. എൽ.ഡി.എഫ് കൗൺസിലറായ സിന്ധു ശശിയെ തിങ്കളാഴ്ച പാളയം ബസ് സ്റ്റാൻഡിലും സി. സത്യനെ ആറ്റുകാൽ ആശുപത്രിക്ക് സമീപത്തും വച്ച് ബി.ജെ.പി അംഗങ്ങൾ ജാതിപ്പേര് വിളിക്കുകയും അസഭ്യം പറയുകയും ചെയ്തെന്നാണ് പരാതി. ബി.ജെ.പി കൗൺസിലർമാരായ കരമന അജിത്, അനികുമാർ, ഗിരി, ജി.എസ്. മഞ്ജു, സിമി ജ്യോതിഷ് എന്നിവർക്കെതിരെയാണ് ദേശീയ, സംസ്ഥാന പട്ടികജാതി കമ്മിഷനുകൾക്കും , സിറ്റി പൊലീസ് കമ്മിഷണർക്കും പരാതി നൽകിയത്. ഇതനുസരിച്ച് നാല് ബി.ജെ.പി കൗൺസിലർമാർക്കെതിരെയും സമാനമായ വകുപ്പുകൾ ചുമത്തി കേസെടുത്തിട്ടുണ്ട്\nTags: Kerala Police, Thiruvananthapuram Corporation


Syro-Malabar Daily Mass Reading Saturday May 12,2018\nDaily Readings for Saturday May 12,2018\n1 കൊറി 7: 32-35 അവിവാഹിതരും വിധവകളും\nമത്താ 3: 7-12 സ്‌നാപകയോഹന്നാന്റെ പ്രഭാഷണം\nReading 3, 1 കൊറി 7: 32-35 : അവിവാഹിതരും വിധവകളും\nനിങ്ങള് ഉത്കണ്ഠാവിമുക്തരാകണമെന്ന് ഞാന് ആഗ്രഹിക്കുന്നു. അവിവാഹിതന് കര്‍ത്താവിനെ എ ങ്ങനെ പ്രീതിപ്പെടുത്തണം എന്ന വ്യ ഗ്രതയില് കര്‍ത്താവിന്‍റെ കാര്യങ്ങളില് മുഴുകുന്നു. എന്നാല്, വിവാഹിതനാകട്ടെ, തന്‍റെ ഭാര്യയെ എങ്ങനെ പ്രീതിപ്പെടുത്താം എന്ന വ്യഗ്രതയില് ലൗകികകാര്യങ്ങളില് മുഴുകുന്നു. അതുകൊണ്ട്, അവന്‍റെ താത്പര്യങ്ങള് വിഭജിക്കപ്പെട്ടിരിക്കുന്നു. അവിവാഹിതയായ സ്ത്രീയും കന്യകയും ശരീരത്തിലും ആത്മാവിലും വിശുദ്ധരാകേണ്ടതിന്, കര്‍ത്താവിന്‍റെ കാര്യങ്ങളില് പര്യാകുലരാകുന്നു. എന്നാല്, വിവാഹിത, ഭര്‍ത്താവിനെ എങ്ങനെ സന്തോഷിപ്പിക്കാമെന്ന വ്യഗ്രതയില് ഈ ലോക കാര്യങ്ങളില് മുഴുകുന്നു. ഞാന് ഇതു പറയുന്നത് നിങ്ങളുടെ നന്മയ്ക്കുവേണ്ടിയാണ്. നിങ്ങള്‍ക്കു കടിഞ്ഞാണിടാനല്ല; പ്രത്യുത, കര്‍ത്താവിന്‍റെ ശുശ്രൂഷയില് ആയിരിക്കാനാണ്.\nGospel, മത്താ 3: 7-12 : സ്‌നാപകയോഹന്നാന്റെ പ്രഭാഷണം\nഅനേകം ഫരിസേയരും സദ്ദു ക്കായരും മാമ്മോദീസ സ്വീകരി ക്കാന് വരുന്നതുകണ്ട്, യോഹന്നാന് അവരോടു പറഞ്ഞു: അണലി സന്തതികളേ, ആസന്നമായ ക്രോധ ത്തില്‍നിന്ന് ഓടിയകലാന് നിങ്ങള് ക്കു മുന്നറിയിപ്പു നല്കിയതാരാണ്? മാനസാന്തരത്തിനു യോജിച്ച ഫലം പുറപ്പെടുവിക്കുവിന്. ഞങ്ങള്‍ക്കു പിതാവായി അബ്രാഹമുണ്ട് എന്നു പറഞ്ഞ് അഭിമാനിക്കേണ്ടാ. കാര ണം, ഈ കല്ലുകളില്‍നിന്ന് അബ്രാ ഹത്തിനു വേണ്ടി സന്താനങ്ങളെ പുറപ്പെടുവിക്കാന് ദൈവത്തിനു കഴിയുമെന്നു ഞാന് നിങ്ങളോടു പറയുന്നു. വൃക്ഷങ്ങളുടെ വേരിനു കോടാലി വച്ചുകഴിഞ്ഞു. അതിനാല്, നല്ല ഫലം നല്കാത്ത വൃക്ഷങ്ങളെല്ലാം വെട്ടി തീയിലെറിയപ്പെടും. മാനസാന്തരത്തിനായി ഞാന് നിങ്ങള്‍ക്ക് ജലം കൊണ്ടു മാമ്മോദീസ നല്കുന്നു. എന്‍റെ പിന്നാലേ വരുന്നവന് എന്നെക്കാള് ശക്തന്; അവന്‍റെ ചെരിപ്പു വഹിക്കാന് പോലും ഞാന് യോഗ്യനല്ല; അവന് പരിശുദ്ധാത്മാവാലും അഗ്നിയാലും നിങ്ങള്‍ക്ക് മാമ്മോദീസ നല്കും. വീശുമുറം അവന്‍റെ കൈയിലുണ്ട്. അവന് കളം വെടിപ്പാക്കി, തന്‍റെ ഗോതമ്പ് അറപ്പുരയില് ശേഖ രിക്കും; പതിര് കെടാത്ത തീയില് കത്തിച്ചു കളയുകയും ചെയ്യും.ڔ


കേരളത്തിലിനി വരാൻ പോകുന്നത് ഭരണതുടർച്ച..!! ഇടതുപക്ഷം ഇനിയും ജയിക്കുമെന്ന് സർവേ..! | GoldKerala.com\nകേരളത്തില് ഇടതുപക്ഷത്തിന് ഇപ്പോൾ കിട്ടി കൊണ്ടിരിക്കുന്ന സ്വീകരയത ചെറുതല്ല. ജനങ്ങൾക്ക് ഏറ്റവും ഉപകാരം ഉള്ള ഭരണം ആണ് ഇപ്പോൾ നിലവിൽ ഉള്ളത് എന്നാണ് ജനങ്ങൾ ഒന്നാകെ പറയുന്നത്. ഇപ്പോൾ തിരഞ്ഞെടുപ്പ് അടുത്തിരിക്കുക ആണ് ഇടതുപക്ഷ ഭരണത്തുടര്‍ച്ച തന്നെ ആയിരിക്കും കേരളത്തിൽ എന്നാണ് പൊതുവെ അഭിപ്രായ സര്‍വേ. എബിപി-സി വോട്ടര് സര്‍വേയാണ് പിണറായി വിജയന് സര്‍ക്കാരിന് തുടര്‍ഭരണം ഉറപ്പാകും എന്ന നിഗമനം കണ്ടെത്തിയിരിക്കുന്നത്. ഉമ്മന്‍ചാണ്ടിയേക്കാള് ഇരട്ടി ജനങ്ങൾ സ്നേഹിക്കുകയും വിശ്വസിക്കുകയും ചെയ്യുന്ന നേതാവാണ് പിണറായി വിജയനെന്നും സര്‍വേ പറയുന്നു.\n140ല് 85 സീറ്റ് ഇടതുപക്ഷത്തിന് ലഭിക്കുമെന്നാണ് സര്‍വേ ഫലം.2016ല് 91 സീറ്റ് ലഭിച്ചിരുന്നു. 41.6ശതമാനം വോട്ടാണ് ചുവപ്പിന് ലഭിച്ചിരിക്കുന്നത്. 81 മുതല് 89 സീറ്റ് വരെ ലഭിക്കും. എന്നാല് യു.ഡി.എഫിന് 49 മുതല് 57 സീറ്റുവരെയും ബി.ജെ.പിക്ക് പൂജ്യം മുതല്2സീറ്റ് വരെയുമാണ് സര്‍വേയില് പറയുന്നത്. യു.ഡി.എഫിന് 34.6 ശതമാനം വോട്ട് ലഭിച്ചപ്പോള് ബി.ജെ.പിക്ക് 15.3 ശതമാനമാണ് ലഭിച്ചത്.\nമുഖ്യമന്ത്രി സ്ഥാനത്ത്തിനു ഏറ്റവും അർഹത ഉള്ള നേതാവ് എന്ന നിലയിൽ കൂടുതല് പേര് പിന്തുണച്ചത് പിണറായി വിജയനെയാണ്. 46.7ശതമാനം പേര്. ഉമ്മന്‍ചാണ്ടിക്ക് ലഭിച്ചത് 22.3 ശതമാനത്തിന്റെ പിന്തുണയാണ്. 6.3 ശതമാനം വോട്ട് ലഭിച്ച് ആരോഗ്യമന്ത്രി കെ.കെ ശൈലജയാണ് മൂന്നാം സ്ഥാനത്ത് ഉണ്ട് എന്നാണ് സർവേയിൽ നിന്ന് അറിയാൻ കഴിയുന്നത് .


പ്രളയം: ബീഹാറിലും അസമിലും കനത്ത നാശനഷ്ടം; മരണസംഖ്യ 111 ആയി - Express Kerala\nപ്രളയം: ബീഹാറിലും അസമിലും കനത്ത നാശനഷ്ടം; മരണസംഖ്യ 111 ആയി\nNational July 18, 2019 | Published by : Express Kerala Network\nന്യൂഡല്‍ഹി:പ്രളയത്തിലും കനത്ത മഴയിലും ഉത്തരേന്ത്യയിലും വടക്ക്കിഴക്കന് സംസ്ഥാനങ്ങളിലും മരണം 111 ആയി. 82 ലക്ഷം പേര് പ്രളയക്കെടുതിയില് ദുരിതം അനുഭവിക്കുകയാണ്. ബിഹാറിലാണ് ഏറ്റവും കൂടുതലാളുകള് മരിച്ചത്. 67 പേര്. അസമില് 27 പേരും ഉത്തര്‍പ്രദേശില് 17 പേരും മരിച്ചു.\n221 ദുരിതാശ്വാസ ക്യാംപുകള് ഇതിനോടകം തുറന്നു. 1.16 ലക്ഷം പേരെ സുരക്ഷിത കേന്ദ്രങ്ങളിലേക്ക് മാറ്റി. കിഴക്കന് ചമ്പാരന് ജില്ലയില് സ്ഥിതി അതീവഗുരുതരമാണ്. കഴിഞ്ഞ പതിനഞ്ച് വര്‍ഷത്തിനിടെ സംസ്ഥാനം നേരിടുന്ന ഏറ്റവും വലിയ പ്രളയമാണിത്.\nപത്തു ദിവസമായി അസമില് തുടരുന്ന പ്രളയത്തില് 27 പേര് മരിച്ചു. ദേശീയ പാര്‍ക്കില് അഞ്ച് കണ്ടാമൃഗങ്ങള് ഉള്‍പ്പടെ 30 മൃഗങ്ങള് ചത്തു. സംസ്ഥാനത്തെ എല്ലാ ജില്ലകളയേും പ്രളയം ബാധിച്ചു.2ലക്ഷം ആളുകളെ ഇതിനോടകം ദുരിതാശ്വാസക്യാംപുകളിലേക്ക് മാറ്റി\nവെള്ളമിറങ്ങി തുടങ്ങിയ സ്ഥലങ്ങളില് പകര്‍ച്ചവ്യാധികള് ഉണ്ടാകാതെയിരിക്കാനുള്ള ക്രമീകരണങ്ങള് ആരംഭിച്ചതായി അസാം സര്‍ക്കാര് അറിയിച്ചു. ബിഹാറിലെ പ്രളയം ദേശീയ ദുരന്തമായി പ്രഖ്യാപിക്കണമെന്ന് ആവശ്യപ്പെട്ട് ആര്‍ജെഡി രംഗത്തു വന്നിട്ടുണ്ട്.\nമതത്തിന്റെ അടിസ്ഥാനത്തില് പൗരത്വം നിശ്ചയിക്കരുതെന്ന് സീതാറാം യെച്ചൂരി\nപെരുമ്പാവൂരില് കൊല്ലപ്പെട്ടത് മലയാളി യുവതി; അസം സ്വദേശി പിടിയില്\nവ്യക്തി വൈരാഗ്യം; പൂവന്‍കോഴിയെ കൊന്നു;7പേര്‍ക്കെതിരെ എഫ്.ഐ.ആര്


activist-dead-in channal live dooradershan | തത്സമയ പരിപാടിക്കിടെ സാമൂഹിക പ്രവർത്തക ചാനൽ ഫ്‌ളോറിൽ കുഴഞ്ഞുവീണ് മരിച്ചു; മരിച്ചത് ജമ്മു കാശ്മീരിലെ ഭാഷാ അക്കാദമി സെക്രട്ടറി കൂടിയായിരുന്ന റിതാ ജെതിന്ദർ; അപ്രതീക്ഷിത മരണത്തിൽ ഞെട്ടി ചാനൽ അവതാരകയും പ്രേക്ഷകരും - MarunadanMalayali.com\nതത്സമയ പരിപാടിക്കിടെ സാമൂഹിക പ്രവർത്തക ചാനൽ ഫ്‌ളോറിൽ കുഴഞ്ഞുവീണ് മരിച്ചു; മരിച്ചത് ജമ്മു കാശ്മീരിലെ ഭാഷാ അക്കാദമി സെക്രട്ടറി കൂടിയായിരുന്ന റിതാ ജെതിന്ദർ; അപ്രതീക്ഷിത മരണത്തിൽ ഞെട്ടി ചാനൽ അവതാരകയും പ്രേക്ഷകരും\nSeptember 10, 2018 | 07:23 PM IST | Permalink\nശ്രീനഗർ: ജമ്മുകാശ്മീരിലെ ഭാഷാപണ്ഡിതയും സാമൂഹിക പ്രവർത്തകയുമായ റിതാ ജെതിന്ദർ തത്സമയ ടിവി പരിപാടിക്കിടെ കുഴഞ്ഞു വീണു മരിച്ചു. തിങ്കളാഴ്ച ദൂർദർശനിൽ തത്സമയ അഭിമുഖ പരിപാടിക്കിടെയായിരുന്നു സംഭവം.\nഹൃദയാഘാതം മൂലമാണ് മരണം സംഭവിച്ചത്. അഭിമുഖം നടത്തുന്ന ആളുമായി സംസാരിക്കുമ്പോൾ കുഴഞ്ഞു വീഴുകയായിരുന്നു. പരിപാടി കണ്ടുകൊണ്ടിരുന്ന ആളുകൾ പലർക്കും സംഭവം വലിയ ആഘാതമായി. കാശ്മീർ കലാ സാംസ്‌കാരിക ഭാഷാ അക്കാദമി സെക്രട്ടറിയായിരുന്നു റിതാ ജെതിന്ദർ.\nജമ്മു കശ്മീർ സ്പീക്കർക്കു ക്ഷണമില്ല; സ്പീക്കർമാരുടെ സമ്മേളനം പാക്കിസ്ഥാൻ റദ്ദാക്കി; പരിപാടി ന്യൂയോർക്കിലേക്കു മാറ്റിയെന്നും പാക്കിസ്ഥാൻ


"ഗാന്ധി ആര്‍എസ്എസ് ശാഖയിൽ പങ്കെടുത്തു; ഗോഡ്സെ വധിച്ചില്ലായിരുന്നെങ്കിൽ ഗാന്ധി ആര്‍എസ്എസ് ആയേനെ" വിവാദ പ്രസ്താവനയുമായി ബി ഗോപാലകൃഷ്ണൻ | Kairali News | kairalinewsonline.com\nഗാന്ധി ജയന്തി ദിനത്തിൽ വിവാദ പോസ്റ്റുമായി ബിജെപി നേതാവ് അഡ്വക്കേറ്റ് ബി.ഗോപാലകൃഷ്ണൻ. മരിച്ചില്ലായിരുന്നെങ്കിൽ ഗാന്ധി ആര്‍എസ്എസ് ആയേനെ എന്നാണ് ഗോപാലകൃഷ്ണൻ തന്റെ ഫേസ്‌ബുക്കിൽ പോസ്റ്റ് ചെയ്‌ത കുറിപ്പിൽ പറയുന്നത്\nഗാന്ധിജി ആര്‍എസ്എസ് ശാഖയിൽ പങ്ക് ചേർന്നു. ഗോഡ്സെ വധിച്ചില്ലായിരുന്നെങ്കിൽ ഗാന്ധിജി ആര്‍എസ്എസ് ന്റെ ഭാഗമായേനെ. ഗാന്ധിജിയും ഗാന്ധി ശിഷ്യന്മാരും ആര്‍എസ്എസ് സ്ഥാപകൻ ഹെഡ്ഗേവാറുമായി നിരന്തര സമ്പർക്കത്തിലായിരുന്നു.\n1934 ഡിസംബർ 24 ന് ഗാന്ധിജി ആര്‍എസ്എസ് ശാഖയിൽ പങ്കെടുത്ത് ഭഗവദ് ധ്വജത്തിനെ പ്രണമിച്ചു. ശാഖയിൽ പങ്കെടുത്തത് തനിക്ക് ഏറെ സന്തോഷമായെന്നും ജാതിരഹിത ഹിന്ദു സമൂഹം സൃഷ്ടിക്കുന്നത് ഏറ്റവും നല്ല കാര്യമാണന്നും, ‘ശക്തമായി സംഘടന പ്രവർത്തനം തുടർന്ന് നടത്തണമെന്നും, മികച്ച പ്രവർത്തനം രാജ്യത്ത് നടത്താൻ ആര്‍എസ്എസ് ന് കഴിയുമെന്നും ഹിന്ദുക്കളെ സംഘടിപ്പിക്കുന്നത് ദേശീയ താൽപ്പര്യമാണെന്നും ഗാന്ധിജി അഭിപ്രായപ്പെട്ടു’.\nതുടർന്ന് ഹെഡ്ഗേവാറിനെ നേരിട്ട് കാണണമെന്ന ഗാനധിജിയുടെ നിർദ്ദേശപ്രകാരം ഡിസം 25 ന് ഗാന്ധിജി-ഹെഡ്ഗേവാർ കൂടിക്കാഴ്ച്ചയും ചർച്ചയും നടന്നു. താങ്കൾ എന്നേക്കാൾ നല്ല സംഘാടകനാണെന്നും ഞാൻ ആര്‍എസ്എസ് ൽ പ്രതീക്ഷ അർപ്പിക്കുന്നു എന്നും ഗാന്ധിജി ഹെഡ്ഗേവാറിനോട് പറഞ്ഞു.\nഗാന്ധിജിയുടെ മനസ്സ് അറിഞ്ഞ ശരിയായ ഗാന്ധി ശിഷ്യന്മാർ കൂട്ടത്തോടെ ആര്‍എസ്എസ് അനുഭാവികളും പ്രവർത്തകരുമായി മാറി. ഗാന്ധിജിയും ഡോക്ടർജിയും ഒരേ നാണയത്തിന്റെ രണ്ട് വശങ്ങൾ പോലെ പരസ്പര പൂരകങ്ങളായിരുന്നു.\nഗാന്ധിജി ബ്രിട്ടീഷ് അടിമത്തത്തിനെതിരെ പോരാടി ,ഡോക്ടർജി ഭാരതീയരുടെ മാനസീക അടിമത്തത്തിനെതിരെ പോരാടി. സ്വതന്ത്ര്യപ്രാപ്തിക്ക് ശേഷവും ഗാന്ധിജി ആര്‍എസ്എസ് മായി സഹകരിക്കുകയും ഡൽഹിയിലെ ഭംങ്കി കോളനിയിൽ നടന്ന ആര്‍എസ്എസ് ശാഖയിൽ പങ്കെടുത്ത് പ്രസംഗിക്കുകയും ചെയ്തു.\nഗുരുജി ഗോൾവാൾക്കറുമായി വളരെ അടുപ്പത്തിലും പരസ്പരം ചർച്ചകളും നടത്തി. ആര്‍എസ്എസ് ഭാരത വിഭജനത്തിന് എതിരായിരുന്നു. ഗാന്ധിജിയും വിഭജനത്തെ എതിർത്തു. എന്നെ വെട്ടിമുറിച്ചാലും രാജ്യത്തെ വെട്ടിമുറിക്കരുതെന്ന് ഗാന്ധിജി നെഹ്രു അടക്കമുള്ളേ കോൺഗ്രസ്സ് നേതാക്കളോട് ആപേക്ഷിച്ചു.\nഎന്നാൽ ഗാന്ധിജിയെ ഒരു ഭാരമായിട്ടാണ് ചിലപ്പോൾ കോൺഗ്രസ്സ് നേതാക്കൾ കണ്ടിരുന്നത്. സ്വന്തം അധികാരത്തിനായി ഗാന്ധിജിയെ മറന്ന് രാജ്യത്തെ വെട്ടിമുറിക്കാൻ കൂട്ട് നിന്നു.\nഗാന്ധി ചിന്തകളെ തിരസ്കരിച്ച നെഹ്രുവും കോൺഗ്രസ്സും ഗാന്ധി ചിന്തകൾ ഇൻഡ്യയിൽ നടപ്പാക്കാതിരിക്കാൻ കമ്മ്യൂണിസ്റ്റ്കളെ കൂട്ട് പിടിച്ച് ആര്‍എസ്എസ് നെ എതിർത്തു.\nഗോപരിപാലനവും, സ്വദേശിയും, ജാതി നിർമ്മാർജ്ജനവും അടക്കം ഗാന്ധി ചിന്തകൾ ആര്‍എസ്എസ് നടപ്പാക്കാനും പ്രചരിപ്പിക്കാനും തീരുമാനിച്ചതോടെ നെഹ്രൂവ്യൻ കോൺഗ്രസ്സ് പ്രകടമായി ആര്‍എസ്എസ് വിരുദ്ധരായി പോലീസിനെ കൊണ്ട് ക്രൂരമായി മർദ്ദിച്ച് ഇല്ലാത്ത കളവ് പ്രചരിപ്പിച്ച് ആര്‍എസ്എസ് നെ തകർക്കാൻ ശ്രമിച്ചു.\nആര്‍എസ്എസ് ന് ഭരണഘടന വേണമെന്ന് ആദ്യമായി ഉപദേശിച്ചത് ഗാനധിജിയാണ് ‘. ആര്‍എസ്എസ് വളരേണ്ടതും നിലനിൽക്കേണ്ടതും അനിവാര്യമാണെന്ന തോന്നൽ ഗാന്ധിജിക്ക് ഉണ്ടായിരുന്നത് കൊണ്ടായിരുന്നു ഉപദേശിച്ചത്.\nകോൺഗ്രസ്സിൽ പ്രതീക്ഷ നഷ്ടപ്പെട്ട ഗാന്ധിജി ആര്‍എസ്എസ് ൽ ആയിരുന്നു പ്രതിക്ഷ അർപ്പിച്ചത്. ഗാന്ധി ശിഷ്യന്മാർ പ്രമുഖർ എല്ലാം ആര്‍എസ്എസ് അനുഭാവികളായി മാറി.\nഒരിക്കൽ പോലും ആര്‍എസ്എസ് നെ ഗാന്ധിജി വിമർശിച്ചിട്ടില്ല. ഗാന്ധി സാഹിത്യത്തിൽ ഒരിടത്തും ഒരു വരി പോലും കണ്ടിട്ടില്ല. കോൺഗ്രസ്സിനേയും കമ്മ്യൂണിസ്റ്റുകളേയും വിമർശിച്ചിട്ടുണ്ട്.\nഇതാണ് ചരിത്ര യാഥാർത്ഥ്യം… (അവലംബം: കെ.ആർ മക്കാനിയുടെ പുസ്തക, ഗാനധി സാഹിത്യം, 2019 ആഗസ്റ്റ് 12 ന് ഇൻഡ്യൻ എക്സ്പ്രസ്സ് പത്രം.)\nTags:bgopalakrishnanbjpBJP RSSDont MissFeatured


വിരട്ടേണ്ട, നിശ്ശബ്ദയാക്കാനാകില്ല; കർഷകർക്കൊപ്പമെന്ന് ആവർത്തിച്ച് മീന ഹാരിസ്\n05 Feb, 2021 at 09:11 AM\nന്യൂഡൽഹി: തന്നെ നിശ്ശബ്ദയാക്കാമെന്ന് കരുതേണ്ടെന്നും കർഷകരെ ഇനിയും പിന്തുണയ്ക്കുമെന്നും യുഎസ് വൈസ് പ്രസിഡണ്ട് കമല ഹാരിസിന്റെ ബന്ധു മീന ഹാരിസ്. കർഷക പ്രതിഷേധവുമായി ബന്ധപ്പെട്ട 'വിദേശ' ട്വീറ്റുകളിൽ ഇന്ത്യയിൽ ഉയർന്ന വിവാദങ്ങളോടാണ് മീനയുടെ പ്രതികരണം.\n'ഭയപ്പെടുത്താനാകില്ല. നിശ്ശബ്ദമാക്കാനും' എന്നാണ് അവരുടെ കുറിപ്പ്. കർഷകരുടെ സമാധാനപരമായ പ്രതിഷേധത്തിന് ഒപ്പം നിൽക്കുമെന്നും അവർ വ്യക്തമാക്കി. ഇത് രണ്ടാം തവണയാണ് എഴുത്തുകാരി കൂടിയായ മീന വിഷയത്തിൽ പ്രതികരിക്കുന്നത്.\n'ലോകത്തിലെ ഏറ്റവും പഴക്കം ചെന്ന ജനാധിപത്യം ഒരു മാസം മുൻപ് ആക്രമിക്കപ്പെട്ടിരുന്നു. നമ്മൾ അതിനു വേണ്ടി സംസാരിച്ചു. ഇപ്പോഴിതാ ലോകത്തിലെ വലിയ ജനാധിപത്യ രാജ്യവും ആക്രമിക്കപ്പെടുകയാണ്. ഇത് യാദൃച്ഛികമല്ല, ബന്ധപ്പെട്ടു കിടക്കുന്നതാണ്. ഇന്ത്യയിലെ ഇന്റർനെറ്റ് വിച്ഛേദങ്ങളും കർഷക പ്രതിഷേധക്കാർക്കു നേരെയുള്ള അതിക്രമങ്ങളും അന്യായമാണ്' - എന്നായിരുന്നു മീന ഹാരിസിന്റെ ആദ്യ ട്വീറ്റ്.\nപോപ് ഗായിക റിഹാന, പരിസ്ഥിതി പ്രവർത്തക ഗ്രെറ്റ തൻബർഗ് എന്നിവർക്കൊപ്പമാണ് മീനയും വിഷയത്തിൽ പ്രതികരിച്ചിരുന്നത്. ഈ ട്വീറ്റുകൾക്കെതിരെ കേന്ദ്രസർക്കാർ രംഗത്തു വന്നിരുന്നു. സച്ചിൻ അടക്കമുള്ള നിരവധി സെലിബ്രിറ്റികളും ഇതിനെതിരെ പ്രതികരിച്ചിരുന്നു. ആഭ്യന്തര വിഷയങ്ങൾ ഇന്ത്യയ്ക്ക് പരിഹരിക്കാൻ അറിയാം എന്നായിരുന്നു ഇവരുടെ ട്വീറ്റുകൾ.\nfarmers protestmeena harris